
Lista imaginilor 


Acum un an inauguram o serie de culegeri de articole scrise de studenţi, masteranzi 

și doctoranzi la Facultatea de Istoria Artei a Universităţii Naţionale de Arte din 
București, prin primul volum al Caietelor de istoria artei. Ne bucurăm să publicăm acum 
cel de-al doilea volum și sperăm ca această serie să aibă o periodicitate anuală. Unele 
dintre contribuţiile din culegerea de faţă au pornit de la lucrări prezentate în cadrul 
conferinței studențești ITA Mix, altele se bazează pe cercetări întreprinse pentru lucrări 
de licenţă și disertații masterale. Deși nu au o temă comună în mod explicit, articolele 
selectate se concentrează pe probleme de iconografie, înţeleasă într-un sens larg, 
investigând diversele relații care se pot stabili între imagini și surse textuale și vizuale, 
sau între imagini și realitate. Capitolele semnate de Bianca Constantin, Simona 
Drăgan, Georgiana Istrate și Simona Vinitor au o miză metodologică mai accentuată, 
raportându-se critic la istoriografia bogată și complexă a picturilor de care se ocupă. 
Oana Turcu și Marta Zamfirescu-Boceanu adaugă bibliografiei existente propriile 
interpretări, care completează literatura de specialitate fără a o contrazice. loana 
Marinescu și Maria Popescu scriu despre subiecte care nu au fost cercetate aproape 
deloc până în prezent. 


Primul volum al Caietelor de istoria artei se deschidea cu o contribuţie a Biancăi 
Constantin în care erau reconsiderate ideologia dinastică din vremea lui Ștefan cel 
Mare și relația acesteia cu temele eshatologice prezente în scrierile contemporane și în 
picturile murale; în volumul de față, autoarea analizează în mod critic reprezentările 
Ierusalimului ceresc din spaţiul bizantin și cu precădere pe cele din spaţiul balcanic. 
Raportându-se la tradiția vizuală a Ierusalimului ceresc și la sursele textuale ale 
iconografiei, într-un dialog permanent cu ipotezele avansate de cercetătorul Alexei 
Lidov, Bianca Constantin prezintă cititorului problemele metodologice pe care le 
ridică generalizarea semnificației unei imagini, care poate conduce la simplificarea 
unor realități din trecut. Prin faptul că ia în considerare implicaţiile liturgice ale 
Ierusalimului Ceresc în spațiul bizantin, autoarea demonstrează că etichetarea 
iconografică poate uneori să subestimeze caracterul inventiv al artei medievale, 
reconsiderat în ultimele trei decenii în bibliografia de specialitate, și să îndepărteze 
imaginea de contextul complex și variabil în care aceasta trebuie interpretată. 


Capitolul dedicat frescelor Bunei și Relei Guvernări realizate de Ambrogio Lorenzetti 
la Palazzo Pubblico din Siena se înscrie într-un proiect mai amplu al Simonei 
Drăgan, dezvoltat în cadrul lucrării de licenţă, prin care își propune să investigheze 
posibilitatea de a folosi imaginea ca document în încercarea de a reconstitui 
trecutul. Fiind conștientă de dificultăţile pe care le impune delimitarea strictă dintre 
referențialitate și alegorizare în fresca sieneză, autoarea scoate în evidență acele 
fragmente ale imaginii care pot fi interpretate cu un oarecare grad de siguranță drept 
elemente preluate din realitatea imediată și din viața cotidiană. Mobilizând informaţii 
referitoare la contextul istoric, politic, social și artistic al Sienei din secolul al XIV- 
lea, Simona Drăgan construiește un demers coerent și argumentat care se înscrie în 
direcţia microistoriei și a tradiţiei germane a Alltagsgeschichte. 


Dacă în capitolul Simonei Drăgan este vorba despre un program iconografic care 
a reprezentat o probă a capacităţilor interpretative pentru mulți istorici de artă, 
articolul Georgianei Istrate analizează un ansamblu care, dincolo de faptul că pune 
probleme cercetătorilor până în momentul de față, a fost tratat într-unul dintre 
articolele fondatoare ale iconologiei. Mergând pe urmele lui Aby Warburg și ale unei 
întregi direcţii de cercetare inaugurate de acesta, Georgiana Istrate abordează frescele 
din Salone dei Mesi de la Palazzo Schifanoia din perspectiva preocupărilor astrologice 
contemporane lor, reconstruind cu abilitate istoriografia monumentului, precum 
și contextul acestei științe în a doua jumătate a secolului al XV-lea. Informaţiilor 
deja existente autoarea le adaugă figura lui Guido Bonatti, astrolog și matematician 
important al secolului al XIII-lea, prezentând argumente pe baza cărora scrierile 
acestuia ar putea fi puse în relație cu picturile ferrareze. 


Simona Vinitor propune cititorului o cercetare aprofundată a picturilor olandeze 
din secolul al XVII-lea ce reprezintă iubirea ilicită. Raportându-se critic la tradiția 
iconologică propusă de Eddy de Jongh, Simona Vinitor relativizează ipotezele 
unilaterale care au fost avansate cu privire la sexualitatea deghizată, sau nu, din 
tablourile pe care le ia în considerare. Utilizarea unei bibliografii impresionante îi 
permite autoarei să reconstituie contextul social al acestui tip de relaţii interzise 
din Olanda secolului al XVII-lea și să propună o interpretare nuanțată, în care 
satira și dimensiunea moralizatoare se întrepătrund. Dacă pentru Svetlana Alpers 
vizualitatea marcată de știința opticii constituie o modalitate de înțelegere a producției 
artistice din secolul al XVII-lea, Simona Vinitor se concentrează asupra contextului 
de receptare, pe care îl consideră esenţial în semnificația versatilă a iconografiei. 
Notabilă este introducerea în selecția de lucrări a unei picturi de la muzeul Brukenthal, 
Proxeneta de Jan van Bronchorst, un tablou mai degrabă ignorat în bibliografia 
dedicată subiectului și pe care Simona Vinitor îl analizează relevând importanța sa 
pentru subiectul abordat. 


Cea de-a doua parte a volumului cuprinde articole în care este problematizat 
modul în care diferiți artiști se raportează la varii producții vizuale din trecut sau 
contemporane lor. Oana Turcu sintetizează diferitele surse artistice regăsibile în opera 


lui Gustav Klimt, pe care le subsumează conceptului de „primitivism”, așa cum era el 
înțeles în epocă. Astfel, ea tratează felul în care Klimt se inspiră din producțiile vizuale 
ale unor culturi antice și/ sau extraeuropene, în care pictorul identifică posibile soluţii 
la propriile sale căutări artistice și pe care le citează în mod explicit sau le adaptează 
stilului său. Referințelor la artele egipteană, greacă preclasică, bizantină și japoneză, 
menționate în bibliografia de specialitate, Oana Turcu le adaugă o posibilă trimitere la 
arta neo-asiriană, care fusese recent descoperită. 


Marta Zamfirescu-Boceanu se ocupă de relaţiile complexe dintre arta Pop 
britanică, urmărită pe parcursul mai multor generaţii de artiști, și cultura pop, pe de 
o parte, respectiv arta Pop americană, pe de altă parte. Atentă la tensiunile dintre high 
art și low art pe care artiștii britanici le provoacă, le teoretizează și le fac manifeste în 
producţiile lor, autoarea stabilește un „continuum pop-Pop-pop”, care fluctuează 
între ceea ce ea numește fascinaţie și ironie și care destabilizează granițele dintre 
„artă” și „viaţă”. 


Maria Popescu sistematizează tendinţele stilistice identificabile în ilustrația de 
carte pentru copii din România anilor 1960-1970. Sprijinindu-se în parte pe interviuri 
cu ilustratori (dintre care unul a fost publicat în Caietele de istoria artei de anul trecut), 
ea reconstituie procesul de producție a cărților ilustrate, ce se dovedește mai relevant 
pentru înțelegerea subiectului decât presiunile politice care s-ar fi putut bănui că 
îngrădeau activitatea graficienilor. Astfel, ea demonstrează că opțiunile stilistice ale 
ilustratorilor, care presupun prelucrarea unor surse locale (folclorice sau de tradiție 
bizantină), respectiv provenind din arta vest europeană (de la cea medievală la cea 
a avangardelor istorice), sunt marcate în primul rând de necesitatea de a adapta 
ilustrațiile la caracterul textelor pe care le însoțesc. 


În primul volum al Caietelor de istoria artei, Ioana Marinescu chestiona poziţia 
biografiei artistice în istoria artei pornind de la personajul Poussin din Capodopera 
necunoscută a lui Balzac. În articolul de faţă ea propune o biografie fragmentară a 
artistului Nicolae Comănescu, structurată în jurul unor topoi ai biografiilor artistice, 
pentru a problematiza utilitatea lor în cercetarea artei contemporane. Pentru aceasta, 
autoarea urmărește modul în care funcționează în opera lui Comănescu referințele 
la alți artiști, din prezent sau din trecut, demonstrând că prezenţa lor are valoare 
autobiografică. 


După cum se poate observa, unele dintre autoarele din acest volum au fost prezente 
și în Caietele de istoria artei publicate în urmă cu un an, cu texte pe teme conexe, ce 
demonstrează continuitatea preocupărilor lor științifice (Bianca Constantin, Maria 
Popescu și Ioana Marinescu) sau pe subiecte diferite, care sugerează diversitatea 
intereselor lor (Simona Drăgan și Georgiana Istrate). Dorim să subliniem faptul că cea 
mai mare parte dintre articole tratează exemple de artă europeană considerate majore, 
ceea ce presupune din partea studentelor temeritatea de a se raporta critic la istorici 
de artă care au marcat diversele orientări ale disciplinei. De asemenea, autoarele 


care se ocupă de artiști români o fac mobilizând teorii și metodologii recente pentru 

a organiza și interpreta un material deloc sau incomplet studiat. Fără îndoială, toate 
acestea reflectă aplicarea directă a instrumentelor teoretice dobândite în timpul anilor 
de studiu la departamentul de Istoria și Teoria Artei al Universităţii Naţionale de Arte 
din București și se datorează și colegilor noștri de departament, care le-au încurajat 

și le-au sprijinit în cercetările lor. Le mulțumim colegilor și îi mulțumim și Mariei 
Popescu pentru conceperea design-ului cărții și pentru corectura atentă. 


Coordonatorii 


Bianca Constantin 


Istoriografia reprezentărilor Ierusalimului Ceresc s-a concentrat cu precădere 

asupra producției artistice a Evului Mediu occidental, însă, mai recent, se manifestă 

o preocupare pentru posibile reprezentări ale acestei teme cu puternic caracter 
eshatologic în iconografia de tradiție bizantină. Una dintre vocile autoritare în acest 
domeniu este cea a istoricului de artă rus Alexei Lidov, a cărui perspectivă devine 

însă chestionabilă, dată fiind supralicitarea temei Ierusalimului Ceresc: considerată 
drept un liant ideologic al întregii lumi bizantine, aceasta este văzută drept o imagine- 
paradigmă! a mediului ortodox, dăinuind în forma sa simbolică mai bine de un mileniu. 
Tendinţa de universalizare a temei desprinde însă acest concept de contextul său 
esențial: fundalul apocaliptic cuprins în textul canonic al lui Ioan Teologul, scriere 

ce oferă o plastică descriere a Ierusalimului Ceresc. Pornind de la considerațiile 
problematice înaintate de Alexei Lidov cu privire la universalitatea acestei imagini 

în arta bizantină”, lucrarea de faţă are drept miză analiza critică a unei asemenea 
interpretări, cu precădere prin referire la ipostaze iconografice din spațiul balcanic, 
precum și la contextul liturgic în care acestea funcționează. 


În iconografia de tradiţie bizantină nu există un tip de redare vizuală specific 
Ierusalimului Ceresc. Alexei Lidov susţine însă că, în totalitatea lor, elementele de 
decor arhitectural din reprezentări în frescă ale unor teme precum Buna Vestire sau 
Împărtășirea Apostolilor constituie un ansamblu vizual coerent pentru ilustrarea Cetăţii 


1. Imaginea-paradigmă, așa cum este definită de istoricul de artă Alexei Lidov, reprezintă o 
structură dinamică, vizibilă și recognoscibilă ce caracterizează un spaţiu sacru. Conform concepţiei 
hierotopice, imaginea-paradigmă nu este formalizată și depășește metoda iconografică de 
interpretare, reunind aspecte ale spațiului sacru ce nu ţin exclusiv de aria vizualului, ci și de rit, 
lumină, miros, performativitate. Alexei Lidov, „“Image-Paradigms” as a Category of Mediterranean 
Visual Culture. A Hierotopic Approach to Art History”, în Crossing Cultures. Papers of the 32nd 
International Congress in the History of Art, Jaynie Anderson (ed.), Melbourne University Press, 
Melbourne, 2009, pp. 148-153. 


2. Gândit de către A. Lidov drept imagine-paradigmă, Ierusalimul ceresc este considerat a se regăsi în 
toate bisericile, cu toate că nu există sub forma unei reprezentări vizuale. În alcătuirea acestui construct 
hierotopic ar fi incluse atât elemente arhitecturale, cât și structuri vizuale, dramaturgia ritului liturgic 
și a rugăciunii, efectele luminii sau ale mirosului. A. Lidov, ,, Image-Paradigms”” , p. 149. 


apocaliptice”. Îmi propun, așadar, prin demersul meu să examinez în ce măsură se 
justifică o astfel de interpretare simbolică a unor motive decorative, precum și dacă 
este întemeiată desprinderea imaginii Ierusalimului Ceresc de corespondentul său 
literar din Apocalipsa lui Ioan. Totodată, voi face apel la contextul liturgic pentru a 
putea analiza în ce măsură se justifică prezența unei reprezentări a Ierusalimului 
Ceresc după modelul propus de Lidov. Principalele mele argumente vor pune în lumină 
problemele generate de un sens atât de cuprinzător al conceptului de Ierusalim Ceresc, 
viziune ce conduce spre o simplificare radicală a aparatului iconografic și acționează 
reducționist asupra funcţiei imaginii în ritul bizantin. 


Posibile ilustrări ale lerusalimului Ceresc 


Printre exegeții textelor biblice există încă o preocupare pentru înțelesurile și 
simbolistica din jurul Ierusalimului Ceresc, așa cum apare descris de textul canonic 
al Apocalipsei lui Ioan (Apocalipsa, 21:1-22:5). Cetatea sfântă - gândită în opoziție 
cu Babilonul căzut, reperul ultim al existenței mundane - poartă în descrierea sa 
certitudinea salvării celor drepți. Oferindu-i-se o bine conturată imagine plastică, 
Ierusalimul Ceresc a cunoscut, încă din arta Antichității târzii, multiple modalități de 
reprezentare. Desigur, tema nu este deloc lipsită de ambiguități, motiv pentru care în 
arta medievală nu s-a conturat o tipologie a ilustrării cetății apocaliptice. Mai mult 
decât atât, se poate vorbi despre receptarea acestei teme în lumea occidentală și cea 
orientală ca despre două fenomene separate, cu totul distincte în ceea ce privește 
încărcătura simbolică a Ierusalimului Ceresc. 


Realitatea civică a Europei occidentale a receptat elemente de identitate culturală 
și de memorie care fac trimitere la Ierusalim“. Evocând Orașul Sfânt prin anumite 
forme arhitecturale”, precum și prin prezența numeroaselor relicve despre care se 
credea că își au originea în Ierusalim, au fost create noi centre de pelerinaj care au 
suplinit credincioșilor drumul anevoios către Orașul Sfânt, aflat sub stăpânire arabă. 
De remarcat este faptul că, în Occident, Paradisul, Ierusalimul real, Ierusalimul 
Ceresc sau Civitas Dei erau gândite ca fiind similare, fără a exista diferențe tranșante 
între acestea”. Deși Ierusalimul Ceresc se definește și printr-un context determinat 


3. A. Lidov, „Heavenly Jerusalem. The Byzantine Approach”, Jewish Art, nr. 24, 1998, pp. 340-353. 


4. Robert Ousterhout, „Flexible Geography and Transportable Topography”, în The Real and Ideal 
Jerusalem in Jewish, Christian and Islamic art: Studies in Honor of Bezalel Narkiss on the Occasion of 

his Seventieth Birthday, Bianca Kiihnel (ed.), Hebrew University of Jerusalem, Jerusalem, 1998, pp. 
393-404. Pentru o trecere în revistă a practicilor și obiectelor care au păstrat la Roma identitatea 
Ierusalimului: Sible de Blaauw, „Translations of the Sacred City between Jerusalem and Rome”, în 
The Imagined and Real Jerusalem in Art and Architecture, Jeroen Goudeau, Mariëtte Verhoeven, Wouter 
Weijers (eds.), Brill, Leiden- Boston, 2014, pp. 136-165. 


5. O amplă descriere a formelor arhitecturale medievale care amintesc de Ierusalim în Richard 
Krautheimer, „Introduction to an Iconography of Medieval Architecture”, Journal of the Warburg and 
Courtauld Institutes, vol. 5, 1942, pp. 1-33. 


6. R. Ousterhout, „Flexible Geography”, pp. 394-397. 


de Apocalipsa lui Ioan, în cazul de faţă nu se poate vorbi întotdeauna despre așteptări 
referitoare la un moment al sfârșitului lumii. Într-adevăr, descrierile orașelor prin 
referire la un asemenea model divin pot purta semnificaţii eshatologice, pot fi legate 

de mântuire, pot avea caracter apotropaic, însă pot fi uneori înţelese ca modalităţi de 
afirmare a autorităţii unui anumit oraș. Așadar, sugestiile asemănării cu Ierusalimul 
Ceresc nu sunt întotdeauna privite în lumea occidentală drept apocaliptice, ci fac 
referință la un prototip al Cetăţii Sfinte, în lumina unor concepții teologice larg acceptate 
încă de la Augustin. Totodată, trebuie remarcată tendința de afirmare a sacralității unui 
spațiu real și de idealizare a acestuia prin transformarea sa într-un loc de pelerinaj, 
asemănător Ierusalimului: sunt aduse relicve sau sunt imitate la nivel arhitectural 
anumite construcții-simbol ale Orașului Sfânt, în acest sens, biserica San Stefano din 
Bologna fiind un exemplu consacrat al mediului italian. Cercetări recente demonstrează 
că un fenomen asemănător poate fi identificat în orașele lumii medievale ortodoxe, 
astfel că s-a scris despre Ierusalim ca despre un model al spaţiului sacru ce a fost 
transferat prin mecanismul hierotopic pe întreg teritoriul sud-slav, precum și în Rusia 
medievală”. Desigur, o asemenea abordare demonstrează caracterul unui topos de a fi 
transferabil, cu alte cuvinte de a putea fi reprodus într-un mediu nou. 


În încercarea de a identifica însă trăsăturile unui posibil corespondent vizual al 
Ierusalimului Ceresc, trebuie avut în vedere numărul restrâns de imagini despre care 
se poate susține că ar putea fi o ilustrare directă sau aluzivă a Cetăţii apocaliptice. Un 
exemplu unanim acceptat de către exegeţii imaginilor paleocreștine este reprezentat 
de fragmentul păstrat din decorația în mozaic a bisericii Sf. Gheorghe din Salonic (fig. 
1). De la această primă reprezentare coerentă a Celei de-a Doua Veniri pornește și 
Alexei Lidov în articolul său, „Heavenly Jerusalem: The Byzantine Approach””, în 
încercarea de a urmări nuanțele temei iconografice a Ierusalimului Ceresc, din 
Antichitatea târzie și până în perioada post-bizantină. Deși nu se păstrează în 
integralitate, mozaicul de secol V'” ce decorează cupola bisericii Sfântul Gheorghe 


7. Cea mai recentă și cuprinzătoare abordare asupra complexității fenomenului aparţine Jelenei 
Erdeljan și reunește ipostaze balcanice relevante pentru crearea unor spaţii sacre a căror identitate 
devine cea de „Nou Ierusalim”. Jelena Erdeljan, Chosen Places. Constructing New Jerusalems in Slavia 
Orthodoxa, Brill, Leiden-Boston, 2017. 


8. Analiza iconografică și discuţiile din jurul datării edificiului, precum și a decoraţiei în mozaic 

au fost tratate în Edmund Wiegand, „Der Kalenderfries von Hagios Georgios in Thessalonike. 
Datierung, Ideen und Kiinstgeschichtliche Stellung”, Byzantine Zeitschrift, vol. 39, nr. 1, 1939, p. 116- 
145; Andre Grabar, „A propos des mosaiques de la coupole de Saint-Georges, ă Salonique”, Cahiers 
archéologiques. Fin de Pantiquite et moyen-âge, vol. 17, 1967, pp. 59-82; Eugene Kleinbauer, „The 
conography and the Date of 'The Mosaics of the Rotunda of Hagios Georgios, Thessaloniki”, Viator, 
vol. 3, 1972, pp. 27-107; Aristotle Mentzios, „Reflections on the Interpretation and the Dating of the 
Rotunda of Thessaloniki”, Egnatia, vol 6, 2001-2002, pp. 57-82. 


9. A. Lidov, „Heavenly Jerusalem”, pp. 340-353. 

10. Problematica datării rămâne încă deschisă. O mare parte a cercetătorilor pledează pentru secolul 
al V-lea, însă există și ipoteza datării decoraţiei în secolul al VI-lea, chiar în abordări recente: Jean- 

Michel Spieser, „Remarques sur les mosaïques de la Rotonde de Thessalonique” , în VIIth Conference 


Fig. 1. A Doua Venire, secolul al V-lea (?), cupola, biserica Sf. Gheorghe, Salonic 


demonstrează prin elementele sale constitutive un puternic caracter apocaliptic. 
Ansamblul arhitectural complex, acceptat drept reprezentare a Împărăției lui 
Dumnezeu, înglobează un conglomerat simbolic fundamentat pe multiple surse 
teologice", dintre acestea reprezentativă pentru particularitatea apocaliptică a 
imaginii fiind similitudinea cu descrierile Ierusalimului Ceresc din Apocalipsa lui Ioan. 
Componenta arhitecturală nu este însă singura justificare a raportării la textul amintit 
și la o posibilă interpretare a imaginii în cheie apocaliptică; sunt de menţionat în 
această privinţă figurile oranţilor — identificați drept sfinţi martiri '”, reprezentări ale 
îngerilor — păstrate în câteva detalii din registrul median al mozaicului, motivul 
pietrelor preţioase — prezent în tot ansamblul ca sugestie a idealului spaţial descris”, 
precum și o foarte probabilă reprezentare a lui Iisus în apexul cupolei, fapt ce ar 

confirma o ierarhizare la nivelul compozițional al imaginii “. Mai mult decât atât, s-a 
sugerat o posibilă ilustrare a lui Hristos triumfător, ca Împărat al lumii, victorios 
asupra morţii, având o postură asemănătoare reprezentării sale în mozaic din absida 
mânăstirii Hosios David din Salonic sau a celei din absida bisericii Sfinţilor Cosma și 
Damian din Roma”. Așadar, decorația bisericii Sfântul Gheorghe din Salonic se 
remarcă drept un corespondent vizual bine articulat pentru A Doua Venire și intim 
legat de surse textuale prin excelenţă apocaliptice. 


Fig. 2. Decorația în mozaic a absidei altarului, 402-417, biserica Santa Pudenziana, Roma 


O altă imagine care a fost interpretată drept o ilustrare a Ierusalimului Ceresc se 
regăsește în decorația absidei bisericii Santa Pudenziana din Roma (fig. 2), mozaicul 
păstrat aici datând din perioada patronajului papei Inocenţiu I (între anii 402- 
417)'*. Un fundal arhitectural complex descrie compoziţia, iar în centrul acestuia 

este reprezentat un munte în vârful căruia tronează o cruce monumentală, decorată 
cu aur și pietre prețioase în diferite nuanţe de roșu și verde. Pe cer apar patru ființe 
înaripate — cele patru fiare din cartea lui Ezechiel — cu chip de om, leu, taur și vultur. 
Sub cruce, lisus este reprezentat stând pe un tron decorat tot cu geme și aur, cu o 
mână binecuvântând, iar cu cealaltă arătând o carte pe care se poate citi inscripția 
DOMINUS CONSERVATOR ECCLESIAE PUDENTIANAE. De-o parte și de cealaltă a tronului 
apar câte cinci apostoli, doi dintre aceștia - identificați drept Petru și Pavel - fiind 
orientați către Mântuitor și încoronați de două femei. S-a vorbit despre cele două 
personaje feminine ca fiind sfintele Prassede și Pudenziana, însă au fost înțelese și 
drept personificări ale Ecclesia ex gentibus și Ecclesia ex circumcisione, biserici convertite 
la creștinism de către Petru și Pavel”. O asemenea descriere iconografică complexă nu 
se poate rezuma la o singură interpretare, precum cea a ilustrării Ierusalimului Ceresc, 
ci trebuie citită ținându-se cont de multiplele surse care ar putea da naștere unei atât 
de bogate reuniuni de simboluri creștine. Pe lângă Apocalipsa lui Ioan, susținută drept 
sursă iconografică de anumiţi cercetători'“, nu trebuie neglijată nici Cartea lui Ezechiel 
a Vechiului Testament, despre care s-a spus că a contribuit semnificativ la conceperea 
unei astfel de imagini, ținându-se cont mai ales de cheia de lectură și comentariile 
Sfântului Ieronim asupra acestei scrieri'”. S-a vorbit și despre un posibil corespondent 
al Celei de-a Doua Veniri, însă cercetări ulterioare au subliniat faptul că imaginea 

are mai degrabă caracter eshatologic decât apocaliptic, fiind legată de triumful 
creștinismului și de statutul lui Iisus de Împărat al Cerurilor, nu de momentul definit 
istoric drept sfârșit al lumii”“. Voi clarifica o asemenea distincţie într-o secțiune 
ulterioară a studiului. Mozaicul din absida bisericii Santa Pudenziana este, așadar, un 
bun exemplu pentru a demonstra dificultatea și precauţia cu care anumite elemente 
iconografice pot fi interpretate conform diverselor surse textuale. 


Un caz particular ce merită menționat — cu discrepanţele temporale și spaţiale 
deloc neglijabile dintre acest exemplu și cele prezentate anterior — îl reprezintă o 
icoană datată în jurul anului 1500 ce se regăsește astăzi la Mânăstirea Platytera din 
insula Corfu”. Numită Călătoria către Noul Ierusalim, icoana este o sugestie alegorică 
a drumului parcurs de om după viața sa, fie către Paradis, fie către Iad, construcția 
imaginii punând în paralel Ierusalimul Ceresc și Babilonul — orașul din ceruri și cel 

pământesc — prin amplasarea celor două în extremitățile imaginii. Inscripţia situată 
deasupra Cetăţii sfinte îmbină profeţii ale Vechiului Testament și fragmente din 
Apocalipsa lui Ioan: 


„Despre Ierusalimul Ceresc, din profetul Isaia și din Tobit, și din David, și din 
Apocalipsa lui Ioan. Cetatea lui Dumnezeu, Sfânt Sion și Ierusalim Ceresc, ale cărei 
temelii sunt pe munții cei sfinţi iar împrejmuirea sa — zidită din smaralde și safire și 
rubine și diamante și celelalte pietre prețioase, prinse laolaltă în aur; și fortificațiile sale 
— din jasp; porţile — din mărgăritare de preț; iar pieţele sale sunt pardosite cu aur curat, 
având preafrumoase lăcașuri din cristal transparent și mărgăritare și aur strălucitor; 
[cetate] în care prea-limpedea apă a vieţii fără de moarte [curge în] râuri și [se află] 
pomi frumoși, spre odihna și desfătarea poporului fericit. Care a ieșit din Marele 
Babilon prin poarta cea strâmtă, a străbătut calea Domnului cea îngustă și, după multe 
dificultăți și suferințe, strădanii și sudori pe cărarea cea aspră și pe urcușul virtuţilor, 

a pătruns puhoi în acest loc, a primit de la Dumnezeu cununa slavei bunătăţilor celor 
veșnice și se veselește în deplină tihnă și desfătare fără sfârșit, căci îl contemplă pe 
Împărat în slava sa şi [a devenit] moștenitor pe vecie al pământului celor vii””?. 


Babilonul este portretizat ca în textul Apocalipsei 18:3-8, având sub zidurile 
sale masive și albe o reprezentare alegorică: femeia îmbrăcată în haină roșie, 
încoronată și împodobită, stând pe o fiară roșie și ținând în mâna sa stângă un 
pahar de aur. Orașul are aspectul unei cetăți impunătoare, cu o arhitectură rafinată 
ce simbolizează bogăţia locuitorilor. Există două porţi ale Babilonului. Prima, 
îngustă, este a oamenilor ce poartă pe umerii lor cruci și urcă, pe un drum anevoios, 
către Ierusalimul Ceresc. Cea de-a doua, mai largă, este punctul de pornire a unei 
procesiuni către Iad, în care cei reprezentați sunt personificări ale unor păcate 
precum vrăjitoria (9apuakeia), idolatria (sisohoharpia), adulterul (poweiq) sau blasfemia 
(Băaoenuiac)"“. Deasupra intrării în Iad, o femeie cu mantie roșie alături de un înger 
salvează un suflet de la suferință. Cetatea Ierusalimului poartă inscripția ATIA CION 
și domină jumătatea superioară a imaginii. Mai mic decât Babilonul, dar cu un aspect 

romboidal și organizare simetrică, orașul ceresc are douăsprezece porți sub forma 
unor turnuri, păzite la interior de către sfinţi. În centrul construcţiei geometrice, lisus 
este reprezentat în haine albe și înconjurat de opt grupuri de credincioși cărora le este 
destinată viața veșnică în Ierusalimul cel de Sus”. 


Așadar, având în vedere varietatea de motive și diversitatea schemelor iconografice 
utilizate pentru a reprezenta imaginea Ierusalimului Ceresc, cu greu se poate vorbi 
despre o continuitate sau despre o tipologie în abordarea acestei teme în arta creștină. 


Arhitectură și simbol 


Ceea ce Alexei Lidov a încercat să demonstreze este tocmai opusul a ceea ce realitatea 
iconografică ne arată. Așa cum am subliniat anterior, Ierusalimul Ceresc nu are un 
corespondent vizual exact, iar imaginile despre care se poate spune că ilustrează 
această temă iconografică sunt în număr restrâns. Următoarele secțiuni ale articolului 
tratează un nou aspect, anume măsura în care Ierusalimul Ceresc ar putea avea rolul 
imaginii-paradigmă, așa cum este definită de către Alexei Lidov””, pornind de la funcția 
de simbol a formelor arhitecturale reprezentate în pictura murală de tradiție bizantină 
sau în ilustrația de manuscris. 


Arhitectura spaţiilor sacre nu a fost niciodată lipsită de o amplă încărcătură 
simbolică, fapt dovedit de textele și imnografia creștinismului timpuriu. Divinitatea 
era considerată prezentă în fiecare construcție, imnografii punând în relaţie ritul 
Euharistiei cu rolul Bisericii de a fi reşedinţă a lui Iisus și a înțelepciunii“. Începând cu 
cel de-al șaselea secol, apar imnuri închinate Bisericii ce aduc argumente în favoarea 
simbolismului cosmic, reflectat inclusiv în arhitectură”. Este, așadar, justificat a 
cerceta și a căuta încărcătura simbolică a imaginilor ce cuprind reprezentări ale unor 
construcții arhitecturale. 


În majoritatea reprezentărilor narative din pictura bizantină, scena ilustrată 
este însoţită de un fundal arhitectural sau peisagistic. Nu este deloc neglijabilă 
funcția acestuia, însă rămâne de cercetat în ce măsură Ierusalimul Ceresc poate 

fi considerat o particularitate a simbolismului arhitectural. Detaliile iconografice 
specifice scenei Bunei Vestiri, aşa cum sunt templul sau grădina, sunt interpretate 

de către Alexei Lidov drept constituenți ai reprezentării Ierusalimului Ceresc, prin 
apel la metaforele atribuite Fecioarei în imnografie. Este de remarcat, într-adevăr, 
faptul că în iconografia Bunei Vestiri se regăsesc printre cele mai sugestive exemple ale 
asocierii Fecioarei cu Biserica sau cu Paradisul, metafora „arhitecturală” din imagine 
reproducând cu fidelitate „metafora” imnografică”*. În Megalinarul Liturghiei lui 
Vasile cel Mare, Fecioara este descrisă drept „Biserică sfinţită și Rai cuvântător”, iar 
în Imul Acatist apare ca „a ușilor Raiului deschizătoare”, „Biserică însufleţită”, „al 
Bisericii turn de neclintit” sau chiar „scară cerească pe care Dumnezeu a coborât”, 
prin referire la viziunea patriarhului Iacob, străveche referință tipologică a Întrupării. 
Însă sensul acestor repere imnografice nu se poate rezuma la a reflecta imaginea unei 
Cetăți apocaliptice. Multiplele valențe ale „metaforelor” au rolul de a determina un 
context ideal pentru momentul întrupării: Fecioara, Noua Evă, este cea aleasă pentru 
a împlini istoria Vechiului Testament și pentru a deveni „Născătoare de Dumnezeu” ””. 
Mai mult decât atât, o și mai sesizabilă simbolistică a întrupării se reflectă în imaginea 
Bunei Vestiri atunci când aceasta marchează zona de trecere dinspre naos către altar - 
locul sacru al celebrării ritului euharistic, așa cum se întâmplă, de pildă, la Kurbinovo 
(fig. 3) și la Lagoudera, unde scena este construită astfel încât voleurile iconografiei — 
Fecioara și Gabriel — să flancheze absida altarului”. 


Fig. 3. Buna Vestire, 1191, arcul triumfal, biserica Sf. Gheorghe, Kurbinovo 

Începând cu secolul al XI-lea, este remarcabil interesul tot mai accentuat pentru 
ilustrarea în altar a Bisericii Triumfătoare, într-o formulă iconografică bazată pe 
oficiul liturgic și structurată ierarhic, formulă ce alocă un amplu registru unei teme 
prin excelenţă euharistice — cea a Împărtășirii Apostolilor". Elementele arhitecturale 
reprezentate în scena Comuniunii întăresc semnificaţia ritualului ilustrat și contribuie 
la articularea dimensiunii esenţiale pe care miracolul transsubstanţierii îl are în cadrul 
liturghiei. Venind în sprijinul unei ilustrări a unui spaţiu sacru al împărtășirii cu pâine 
și vin, componente ale decorului precum masa de altar acoperită de un ciboriu sau 
reprezentări simplificate ale unui templu ocupă un loc central în imagine, alături de 
îngerii ce poartă ripide, ca referinţă la Liturghia Cerească. Astfel de formule vizuale 
sunt considerate de Alexei Lidov drept detalii cu valoare sinecdotică pentru o ilustrare 
a Ierusalimului Ceresc. Savantul rus merge mai departe, argumentând că tocmai 
Ierusalimul Ceresc ar reprezenta și locul jertfelnicului lui Dumnezeu, în care se 
înfăptuieşte celebrarea liturgică ilustrată“”. Asemenea presupuneri, însă, pot altera și 
simplifica semnificația scenei. De pildă, în cazul reprezentării de la biserica Sf. Maria 
din Peć (fig. 4), elementul arhitectural situat în centrul compoziției devine, prin 

Fig. 4. Împărătșirea Apostolilor, c.1330, absida altarului, biserica Maicii Domnului, Peć 


prezența serafimului, un posibil corespondent al porților Paradisului, însă nu se 
justifică simplificarea radicală a semnificației arhitecturale la care recurge Alexei 
Lidov prin asocierea cu motivul Ierusalimului Ceresc. Construcția trimite mai curând 
către un spațiu primordial al euharistiei, către un ritual ideal al Bisericii Triumfătoare 
menit să fie reflectat în mod anagogic de ritul Bisericii de pe Pământ. Structura 
arhitecturală comentată nu pare să trimită către Ierusalimul Ceresc — concept ce, deși 
include un model de Cetate ideală, nu poate fi disociat cu ușurință de conţinutul său 

apocaliptic. Trebuie ținut cont de faptul că ritul euharistic are valenţele sale 
eshatologice, motiv pentru care, la o primă vedere, imaginea Ierusalimului Ceresc în 
cadrul reprezentării Împărtășirii Apostolilor ar putea părea plauzibilă, însă, așa cum 
voi arăta în următoarea secțiune a lucrării, o asemenea interpretare devine 
problematică. 


Context liturgic și teologic 


Euharistia, conform teologiei bizantine, presupune adevărata comuniune cu lisus, 
ritul având o dimensiune cosmică prin faptul că reprezintă Întruparea Logosului. Nu 
are o simplă funcție simbolică, ci înglobează tocmai realitatea preschimbării: pâinea 
dospită și vinul devin trupul și sângele lui Hristos, aducându-se în prezent sacrificiul 
făcut de Hristos pentru omenire, Ridicarea sa la cer, precum și A Doua sa Venire. 


Interpretările simbolismului arhitectural care plasează Ierusalimul Ceresc în 
centrul scenei Împărtășirii Apostolilor deschid o problemă de ordin conceptual, fapt ce 
face necesare câteva delimitări menite să clarifice, în special, raportul dintre puternica 
implicație apocaliptică a Ierusalimului Ceresc și componenta eshatologică a liturghiei. 
Utilitatea unor astfel de clarificări rezidă tocmai în a nuanţa sensurile pe care imaginea 
le capătă prin interacțiunea cu ritul liturgic, dar și în a reconfigura înțelegerea unui 
concept al cărui sens a fost în mod neîntemeiat extins. Din faptul că o imagine are o 
profundă semnificaţie liturgică nu poate decurge faptul că aceeași imagine cuprinde 
sugestii ale Ierusalimul Ceresc. 


Cu precădere în studiile de istoria artei, s-a recurs la a accepta echivalenţa dintre 
Ierusalimul Ceresc și Împărăţia lui Dumnezeu, fapt ce a condus spre asocierea 
primului concept amintit cu un model al paradisului“ sau chiar cu imaginea Bisericii 
ideale“, având în vedere trunchiul comun al descrierilor textuale: atât Ierusalimul 
Ceresc, cât și Paradisul, Biserica, sau, într-un sens mai larg, Împărăţia lui Dumnezeu, 
sunt descrise sub forma templului, a cetăţii, a orașului sau a palatului ideal — fie că 
vorbim de surse biblice, apocrife sau de viziuni ale sfinţilor. Asocierile enunțate nu 
trebuie nicidecum înțelese ca fiind pe deplin nejustificate, din contră, trebuie ținut 
cont de faptul că se pot încetățeni la nivelul imaginii, precum în exemplul decoraţiei 
din biserica Sfântul Gheorghe de la Salonic: Împărăţia lui Dumnezeu este reprezentată 
conform descrierilor Ierusalimului Ceresc și, mai mult decât atât, există ipoteza unei 
posibile analogii cu o artă specifică mediului aulic’. O clarificare formală este, însă, 
necesară pentru a exclude atribuirea unui sens extensiv și improbabil reprezentărilor: 

nu se poate vorbi despre o echivalență între termenul de Ierusalim Ceresc și cel de 
Impărăţie a lui Dumnezeu, ci mai degrabă de un raport de subordonare. 


Ierusalimul Ceresc are particularitatea de fi descris de un context aparte - cel 
cuprins în Apocalipsa lui Ioan Teologul. Textul biblic amintit are un caracter 
profetic și aduce sugestii temporale referitoare la evenimentele descrise, repere ce 
se concretizează drept un parcurs cronologic precis al faptelor istorice“. Cetatea 
apocaliptică a Ierusalimului Ceresc - întâlnită în Apocalipsa lui Ioan sub denumirea 
de Noul Ierusalim?” — este caracterizată de apariția sa în momentul ultim al ființării 
mundane, când din ceruri „cetatea sfântă” se „pogoară de la Dumnezeu”. Caracterul 
apocaliptic se remarcă, așadar, drept o constantă a conceptului de Ierusalim Ceresc, 
dacă descrierile din Apocalipsa lui Ioan sunt acceptate drept fundamente ale acestuia. 
Textul ar putea fi relevant pentru un demers al interpretării iconografice pentru că 
este singura sursă care oferă o descriere a Ierusalimului Ceresc ce poate fi transpusă 
vizual. Însă trebuie precizat că dimensiunea sa apocaliptică nu este neapărat 
conformă cu diversele nuanţe eshatologice pe care mai largul concept de Împărăţie 
Dumnezeiască le capătă în context liturgic. 


Cu toate că a fost acceptată drept scriere canonică începând cu cel de-al șaselea 
secol, Apocalipsa lui Ioan nu este citită în cadrul slujbelor ortodoxe“ și nu are 
un rol determinant pentru ritul liturgic. Puternica încărcătură eshatologică a 
liturghiei nu se definește prin a proiecta în viitor un moment apocaliptic, ci prin a 
prezentifica, în egală măsură, atât ceea ce a fost, cât și ceea ceva fi'”, transcendând 
temporalitatea și istoricitatea. Sunt comemorate simultan Crucea, Sfântul Mormânt, 
Învierea, Înălțarea, precum și momentul celei de-a doua veniri a lui Hristos””, astfel 
că evenimentul ultim (eschaton) este de la sine înțeles nu doar ca sfârșit, ci și ca 
desăvârșire a istoriei“! Eshatologia, ca manifestare a scopului istoriei în întreaga 
desfășurare a timpului, nu anulează nicidecum ideea unei Judecăţi finale“”, dar o 


36. Occidentul a cunoscut teama de sfârșitul lumii mai cu seamă în preajma anului 1000. Lumea 
bizantină, pe de altă parte, a avut mai multe momente considerate apocaliptice, însă nu a existat o 
teamă atât de accentuată ca în Occident. Probabil cel mai reprezentativ este anul 7000 (1491-1492), 
semnificând 7000 de ani de la facerea lumii. Paul Magdalino, „The Year 1000 în Byzantium”, în 
Byzantium in the Year 1000, P. Magdalino (ed.), Brill, Leiden-— Boston, 2003, pp. 233—270. 

37. A nu se face confuzia între „Noul Ierusalim” și „Ierusalim Ceresc”. Utilizarea terminologiei 
cuprinse în Apocalipsa lui Ioan este, bineînțeles, corectă. Totuși, intenţia este de a nu crea confuzie 
între termenul biblic și noile abordări asupra fenomenului de translatio Hierosolymi (în cadrul cărora 
Noul Ierusalim este înțeles drept o reproducere a sacralității Ierusalimului real, fără a purta neapărat 
conotaţii apocaliptice). 


38. ]. Meyendorff, Byzantine Theology, p. 7-8. 

39. J. Meyendorff, Byzantine Theology, p. 219. 

40. Gregory Dix, The shape of Liturgy, Dacre Press Westminster, Londra,1949, pp. 262-263. 
41. G. Dix, The shape of Liturgy, p. 258. 


42. G. Dix, The shape of Liturgy, pp. 262-263. Autorul utilizează terminologia „within time” pentru 


determină drept un dat transcendent, prezentificat prin Liturghie și rit euharistic. Cea 
de-a doua venire este înțeleasă, deci, ca „deja realizată”“, fiind valabilă indiferent de 
circumstanța temporală. 


O concentrare a tuturor acestor nuanţe eshatologice într-un simbol universal — cel 
al Ierusalimului Ceresc - se impune, așadar, drept problematică prin faptul că reduce 
imaginea la o singură instanţă temporală și la o dimensiune apocaliptică despre care 
nu se poate spune că funcționează universal. Mai mult decât atât, Alexei Lidov propune 
înțelegerea Ierusalimului Ceresc drept imagine-paradigmă a mediului bizantin. 
Conform ipotezei sale, chiar dacă nu este reprodusă formal, imaginea Ierusalimului 
Ceresc ar exista în orice biserică sub o formă mai degrabă vizionară, fiind creată 
nu doar prin arhitectură și iconografie, ci şi prin liturghie și rit“. În sensul propus 
de Alexei Lidov, imaginea Ierusalimului Ceresc are o funcţie unificatoare, însă o 
asemenea perspectivă acționează reducționist asupra aparatului iconografic, limitând 
pluralitatea de sensuri pe care imaginea le poate căpăta prin relaţia cu liturghia, prin 
amplasamentul său în cadrul spaţiului sacru, prin caracterul intertextual, precum și 
prin valenţele simbolice. 


Concluzii 


Intertextualitatea este una din principalele cauze pentru care, în cadrul unei teme 
iconografice, reprezentările pot varia. Aceeași particularitate a imaginii este cea care, 
extinsă la nivelul unui program iconografic, descrie o rețea de concepte și propune 

un sistem coerent și articulat de relaţii între surse scripturale, teologice și liturgice. 
Ansamblul imagistic are capacitatea de a forma și de a ordona o totalitate, de a sta în 
slujba un complex de idei creștine, fără a se limita la un unic simbol, precum cel al 
Ierusalimului Ceresc. Unitatea unui program iconografic nu se poate defini printr-o 
imagine-paradigmă, ci mai degrabă prin dimensiunea sa structurală, prin faptul că are 
capacitatea de a oferi coerență unui sistem de valori creștin, sistem pe care îl activează 
și îl prezentifică printr-o diversitate a reprezentărilor. Așa cum am arătat deja cu 
ajutorul imaginilor prezentate în prima parte a lucrării, fiecare scenă are propriul 
nucleu simbolic, funcționând ca nod al rețelei iconografice””. 


Concluzionând, două sunt motivele pentru care un reper particular, în cazul de față 
— Ierusalimul Ceresc, nu poate fi activ în întreg programul iconografic. Pe de-o parte, 


ceea ce am tradus desfășurare a timpului. Trebuie subliniat și sensul de temporalitate transcendentă 
(opusă unui parcurs cronologic), eshatologia manifestându-se „întru timp”. 


43. J]. Meyendorff, Byzantine Theology, p. 219. 

44. A. Lidov, „Image-paradigms”, p. 149. 

45. Martin Kemp, „Medieval Pictorial Systems”, în Iconography At the Crossroads: Papers From the 
Colloquium Sponsored By the Index of Christian Art, Princeton University, 23-24 March 1990, Brendan 


Cassidy (ed.), Princeton University Press, Princeton, 1993, pp. 127-128. 


la nivelul ansamblului vizual s-ar crea o unică direcție interpretativă, care acționează 
restrictiv asupra multiplelor valenţe pe care sistemul imagistic, ca totalitate, le 
presupune. Pe de altă parte, conceptul în sine de Ierusalim Ceresc și-ar corupe 
nejustificat sensul specific, desprinzându-se chiar de contextul care i-a oferit cea mai 
plastică descriere: Apocalipsa lui Ioan. 


Simona Drăgan 


Argument 


Acest studiu își propune să cerceteze limitele referenţialităţii în frescele lui Ambrogio 
Lorenzetti din Palazzo Pubblico, Siena, considerate a fi primul mare ansamblu de 
pictură seculară din Europa. Frescele au fost în general analizate de exegeţi în două 
mari direcţii: a filosofiei politice și, respectiv, a „realismului”. În acest al doilea sens, 
cercetătorii consideră că ele transmit prin imagine (în Efectele Bunei/ Relei Guvernări) 
informaţii și scene cu valoare documentară despre viața citadină și cea rurală din Evul 
Mediu trecentist sienez, fiind totuși discutabilă măsura în care se poate identifica 
acest lucru. Având în vedere și rolul alegoriei în cadrul acestui ansamblu, precum și 
delimitările clasice operate în analiza celor trei pereți cu frescă între zonele de alegorie 
și cele de realism, voi pune în discuţie, în lumina unor propuneri interpretative 

noi, raporturile alegorie/ realism și posibilitatea unor „contaminări” care complică 
interpretarea. Analiza referențialității și a posibilității de cercetare a unei lucrări 

de artă ca document vizual pentru istorici vor fi urmărite în prezentul studiu din 
perspectiva microistoriei și a istoriei vieţii cotidiene’. 


1. Aflate la confluența dintre istorie și antropologie, microistoria și istoria vieţii cotidiene, dezvoltate 
începând cu anii 1970, reprezintă direcții după cei mai mulți autori menite a se resemna cu o 

poziție marginală în discursul istoriografiei generale. Microistoria este asociată cel mai adesea cu 
școala de istoriografie italiană reprezentată de Carlo Ginzburg, Giovanni Levi, Edoardo Grendi ș.a. 
Interesată de specificul comunităţilor mai mici, al culturilor regionale, de exclușii societății sau 

de „lipsa de armonie din societăţile tradiționale” (Ecaterina Lung, Istoria culturală: origini, evoluții, 
tendințe, București, Editura Universității din București, 2009, p. 79), această direcție istoriografică 
și-a găsit cele mai bune aplicaţii pe comunități premoderne, umplând goluri ale marii Istorii și 
producând un tip de literatură istorică având cel mai adesea mize profunde: de exemplu, aceea de 

a sesiza „particularități observabile empiric, pentru a revela codurile, forțele și procesele active în 
modelarea formelor culturale” (Nancy Stieber, „Microhistory of the Modern City: Urban Space, Its 
Use and Representation”, Journal of the Society of Architectural Historians, vol. 58, nr. 3, 1999/2000, 
p. 383) sau de a urmări, conform declaraţiilor lui Carlo Ginzburg, „cum supraviețuiesc în timp 
ideologiile care nu fac parte din cultura hegemonică în mentalul non-elitelor” (apud Robert M. 
Burns, ed., „Introduction: cultural history”, în Historiography: Critical Concepts in Historical Studies: 
Volume IV: Culture, Routledge, London and New York, 2006, p. 9). Situată aparent în contextul mai 
amplu al istoriografiei postmoderne, microistoria se opune atât istoriei sociale promovate de școala 


Context istoric și politic 


În jurul anului 1300, în pictura narativă italiană s-a produs o revoluţie în decurs 
de numai două-trei decenii”. Noi teme au pătruns în repertoriul picturii seculare din 
statele italiene: viziuni sociale și politice, subiecte din literatura epică, scene de bătălie 
din cronici istorice. Noua figură a devenit alegoria, folosită ca exemplum pentru un fapt 
de natură teoretică sau abstractă. Ceea ce se afirmă însă în premieră sunt dimensiunile 
monumentale ale alegoriei, coroborate cu funcția politică nouă. Alegoria poate servi 
acum și în alt mod decât ca ilustrare a textului sacru pentru analfabeți”: afirmând noi 
principii de viață civică, ea devine, în absenţa textului, o „declaraţie erudită în forme 
vizuale” +4, însoţită adesea de glose verbale preluate din cultura scrisă (tituli). 


Pe un fundal republican prezent și în orașul-stat vecin Florenţa, artiștii sienezi 
s-au inspirat din alegoria de tip monumental și narativ practicată la Florenţa de 
Giotto”, dar au produs și unele noutăţi specifice mediului sienez”. În peisajul artistic 
trecentist, Ambrogio Lorenzetti (1290-1348), căruia îi sunt atribuite inovaţii „fără 
pereche” în reprezentările naturaliste și o iconografie relativ originală”, s-a impus 
ca pictor doctus, aşa cum avea să îl numească apreciativ, la aproximativ un secol 
după moarte, Lorenzo Ghiberti (I Commentarii, c. 1447). Cu excepţia câtorva comenzi 
realizate în Florenţa, în aproape întreaga sa carieră (curmată de ciumă în 1348) 
pictorul a activat în Siena și a răspuns unor comenzi publice, câștigându-și inclusiv 
reputaţia de „pictor <politic>”*. Oricât de inventiv însă, concepţia frescelor Bunei 


Analelor, cât și (cel puţin în intenţiile unora dintre promotorii săi) postmodernismului însuși, prin 
reafirmarea importanţei acordate analizei empirice și metodelor riguroase de investigare (Georg 

G. Iggers, apud E. Lung, Istoria culturală, p. 83). I s-a reproșat că reduce istoria la o scară mult prea 
mică, la anecdotic și la preocupări demne de colecționismul de anticariat. Pe de altă parte, istoria 
vieţii cotidiene (Alltagsgeschichte), promovată de Școala de la Bielefeld (ex. Hans Medick), a apărut 
ca o nouă formă de istorie socială, dezvoltată pe baze antropologice și culturaliste dinspre direcţia 
de cercetare „history from below” a noii stângi britanice. Deși studiază, ca și microistoria, lucruri 
„mărunte” în contexte microsociale, spre deosebire de microistorie aceasta revine uneori la metode 
de analiză cantitativă. 


2. Hans Belting, „The New Role of Narrative in the Public Painting of the Trecento. History and 
Allegory”, Studies in the History of Art, vol. 16, 1985, p. 154. În continuare, paragraful sintetizează 
ideile din acest studiu. 


3. Aluzie la celebra formulă a papei Grigore cel Mare. 
4. H. Belting, „The New Role of Narrative”, p. 166. Toate traducerile citatelor din text aparțin autoarei. 


5. Patrick Boucheron, Conjurer la peur. Essai sur la force politique des images. Sienne, 1338, Editions du 
Seuil, Paris, 2013, p. 72. 


6. De exemplu, în Siena reprezentarea artistică a virtuților bunei guvernări comunale a preluat 
inclusiv modele iconografice din Sfânta Scriptură, precum Moise opunându-se Faraonului (P. 
Boucheron, Conjurer la peur, p. 71). 


7. H.B.J. Maginnis, „Ambrogio Lorenzetti” , în The Dictionary of Art, Jane Turner (ed.), Vol. 19, Grove 
Dictionaries, New York, 1996, p. 668. 


8. P. Boucheron, Conjurer la peur, p. 63. 


și Relei Guvernări nu îi aparține cel mai probabil în mod exclusiv”, deși literatura 

de specialitate nu a identificat nici posibilul (co)autor, și nici identitatea poetului 
cunoscător de inovaţii poetice dantești care i-a servit, în limba vernaculară, versuri 
adăugate în frescă tituli-lor latinești. 


Executate în perioada februarie 1338 - mai 1339 pe circa șapte metri lungime pe 
peretele de nord al Sălii Păcii din Palazzo Pubblico, Siena, și câte paisprezece metri 
pe fiecare din cei doi pereți laterali, într-o lectură de la stânga la dreapta, frescele 
Bunei și Relei Guvernări (fig. 1-3) au reprezentat o comandă publică a Celor Nouă, 
consiliu de guvernământ care a condus Siena între 1287 și 1355, fiind alcătuit din 
burghezie preponderent comercială, animată de valori republicane. 


Republică autonomă în secolele XII-XVI, aflată pe o rută comercială și de 
pelerinaj numită via Francigena, Siena a fost un oraş marcat de luptele papale- 
imperiale și de zgârcenia resurselor naturale existente, fiind totodată adânc 
influențată de antagonismele dintre vechea aristocrație și burghezia comercială 
emergentă, din care se vor ridica și aleșii în consiliul Celor Nouă". Anul 1400, 
adoptat de Hans Baron ca reper în fixarea începutului unei ideologii urbane 
republicane prin luptele florentine purtate împotriva Milanului”, a fost ulterior 
devansat de Quentin Skinner, care a plasat acest moment în Siena, în prima jumătate 
a secolului al XII-lea”. Într-un asemenea context se situează magistraţii sienezi din 
consiliul Celor Nouă, care au dorit, între altele, să își consolideze politicile teritoriale 
cu reprezentări veridice, așa-numite „portrete topografice”, o formă de „artă 
civică” prin care două registre figurative opuse, alegoria politică și scenele realiste, 
se înscriau deja armonios, conform comentatorilor, în „tradiția (sieneză) a utilizării 
sociale și politice a picturii”"”. 


9. P. Boucheron, Conjurer la peur , p. 60. 


10. Jenna Soleo-Shanks, „From Stage to Page: Siena’s Caleffo dell’Assunta, Spectacular Machines, 
and the Promotion of Civic Power”, în Elina Gertsman, Jill Stevenson (eds.), Thresholds of Medieval 
Visual Culture: Liminal Spaces, The Boydell Press, Woodbridge, 2012, p. 284. 


11. Hans Baron, The Crisis of the Early Italian Renaissance: Civic Humanism and Republican Liberty in an 
Age of Classicism and Tyranny, Princeton University Press, Princeton, New Jersey, 1955. 


12. Quentin Skinner, L’artiste en philosophe politique: Ambrogio Lorenzetti et le „Bon gouvernement”, 
Rosine Christin, trad., Raisons d'agir, Paris, 2003. 


3. Uta Feldges-Henning, apud P. Boucheron, Conjurer la peur, p. 77. 


14. P. Boucheron, Conjurer la peur, p. 66. 


15. Michael Baxandall, „Art, Society, and the Bouguer Principle”, Representations, nr. 12, 1985, p. 32. 


Fig. 1. Ambrogio Lorenzetti, Alegoria Bunei Guvernări, 1338-1339. Sala Celor Nouă, peretele de nord. 
Palazzo Pubblico, Siena 


Fig. 2. Ambrogio Lorenzetti, Efectele Bunei Guvernări, 1338-1339. Sala Celor Nouă, peretele de est. Palazzo 
Pubblico, Siena 

Fig. 3. Ambrogio Lorenzetti, Alegoria Relei Guvernări și Efectele Relei Guvernări, 1338-1339. Sala Celor 
Nouă, peretele de vest. Palazzo Pubblico, Siena 


Context filosofic şi tradiții iconografice în abordarea alegoriei politice 


Atmosfera epocii era marcată de o gândire politică de esenţă aristotelică și tomistă'“, 
iar idealul de viață civică se sprijinea pe conceptele ciceroniene concordia și aequitas”. 
Totuși, nu puțini neo-aristotelicieni considerau că forma ideală a guvernării este 
monarhia, amenințată de contraexemplul degenerării ei în tiranie'”, idee preluată 
selectiv de Ambrogio Lorenzetti, care optează pentru reprezentarea răului principal 
din fresca Relei Guvernări antropomorfizând „Tirania”, dar nu îi opune în fresca Bunei 
Guvernări figura „Monarhiei” luminate, ci pe a unui personaj numit Binele Comun ”. 
Virtuţile, la rândul lor, erau și ele în mod obișnuit reprezentate alegoric, prin convenții 
şi modele iconografice deja constituite (ex. Dreptatea și Nedreptatea, redate prin 
tradiție feminin și, respectiv, masculin), fiind însoţite totodată de multe simboluri 
care au făcut obiectul unor analize detaliate”. 


16. Nicolai Rubinstein, „Political Ideas in Sienese Art: The Frescoes by Ambrogio Lorenzetti and 
Taddeo di Bartolo in the Palazzo Pubblico”, Journal of the Warburg and Courtauld Institutes, vol. 21, nr. 
3/4, 1958, pp. 182-189. Vezi și P. Boucheron, Conjurer la peur, p. 72. 


17. Quentin Skinner, „Ambrogio Lorenzetti's Buon Governo Frescoes: Two Old Questions, Two New 
Answers”, Journal of the Warburg and Courtauld Institutes, vol. 63, 1999, p. 5. 


18. Q. Skinner, „Ambrogio Lorenzetti's Buon Governo Frescoes”, p. 6. 


19. În logica politică a frescelor, pictorul ar fi trebuit să opună guvernării republicane anarhia, iar 
nu Tirania. Totuși, deși paralela instituită pare a urma o logică defectuoasă, Binele Comun apare 
reprezentat asemenea unui monarh, oferind un echilibru perfect viziunii artistice. 


20. Vezi, de exemplu, o analiză exhaustivă a personajului Înşelătoria (Fraus) în Matthew G. Shoaf, 
„Painted for the ear: Ambrogio Lorenzetti”s « Fraud » and political oratory” , Word & Image, 
vol. 27, nr. 2, pp. 159-174, sau analiza iconografică a personajului Dreptatea (Iustitia) în Chiara 


Criticii au semnalat unanim gândirea politică profund republicană și modernă a 
autorului frescelor, care a ales să îmbogăţească simbolurile și gesturile teologice cu 
sensuri noi”. De exemplu, s-a spus că, în alegoria Relei Guvernări, Frica (Timor) este 
esențialmente de natură politică, iar nu o Timor Dei specifică teologilor medievali”, în 
timp ce, ca retorică gestuală, expresia de închinare a machetei unei biserici unui sfânt 
protector devine un gest de supunere politică într-o scenă cu caracter secular (doi 
cavaleri îi oferă un castel în miniatură, în semn de omagiu, personajului Binele Comun 
din alegoria principală). Inclusiv imaginea Binelui Comun tronând, cu însoţitoarele 
sale virtuoase și cohortele de pământeni la picioare, a fost privită ca o versiune 
secularizată a Judecăţii de Apoi”, o dispunere similară a personajelor într-o asemenea 
compoziţie fiind și cea a lui Giotto din Capela Arena, despre care se poate spune 
aproape cu certitudine că Lorenzetti a cunoscut-o”. 


Însă alături de posibile, iar după unii istorici de artă chiar certe influenţe exterioare 
provenite din lumea artistică”, atât viziunea utopică, cât și cea distopică din cele 
trei fresce s-au inspirat din realități ale timpului. Reunirea în vreme de război a 
garnizoanelor de milites și pedites (combatanți călare și, respectiv, pedeștri) este figurată 
în imaginea Relei Guvernări ca teroare: o armată care provoacă jafuri, incendii, violuri, 
invazii distructive și regulate. De exemplu, chiar în timpul pictării frescelor Siena reușise 
să supună un mic oraș, Grosseto, din regiunea Maremma’: memoria unor evenimente 
politice recente poate să fi impregnat mentalul pictorului, chiar dacă prin transfer 
psihologic, în acest caz istoria reținând amintirea Sienei ca cetate agresoare. 


Pe de altă parte însă, infernul politic se trăia în primul rând acasă: cu șase ani în 
urmă, pământurile comunei fuseseră prădate de oștile pisane, iar din interior, vreme 
de două secole (1240-1420), orașul suferise și încă avea să mai sufere amenințările și 
violenţa exercitate de casati, o oligarhie aristocratică coruptă, aflată într-o continuă 
ofensivă la adresa valorilor cetăţii”. Studiile istorice relevă că republica sieneză era 


Frugoni, „The Book of Wisdom and Lorenzetti's Fresco in the Palazzo Pubblico at Siena”, Journal 
of the Warburg and Courtauld Institutes, vol. 43, 1980, pp. 239-241. Și în alte analize sporadice ale 
personajelor alegorice din fresce, comentatorii au urmărit cu regularitate tradițiile iconografice, 
semnalând asemănările, în special pentru a ajunge, când a fost cazul, la inovaţii. 

21. P. Boucheron, Conjurer la peur, p. 165. 

22. P. Boucheron, Conjurer la peur, p. 117. 


23. Q. Skinner, „Ambrogio Lorenzetti's Buon Governo Frescoes”, p. 13. 


24. Q. Skinner, „Ambrogio Lorenzetti's Buon Governo Frescoes”, p. 13. 

25. Cea mai probabilă sursă de inspiraţie în epocă ar fi fost, conform comentatorilor, Giotto, între 
altele și cu o serie de fresce din palatul podestă-ului din Florența, consemnate de Vasari, dar pierdute 

în mod curent atacată, chiar în acei ani, de cinci familii de magnați dornice de putere, 
și care, neputând fi asimilate sau acomodate cu idealurile republicane ale cetăţii, au 
sfârșit prin a fi complet marginalizate abia în decursul unui lent proces care a durat 
aproximativ două secole”. Obiceiurile lor (raiduri continue, controlul zonei rurale, 
violență asupra cetățenilor, reținerea transporturilor de hrană către cetate) par o 
descriere aproape fidelă a situaţiilor ilustrate de Ambrogio Lorenzetti în Efectele Relei 
Guvernări. lar guvernarea unor astfel de potentaţi nu trebuie privită strict ca fenomen 
marginal sau ca pericol temut de cei cu vederi republicane, și astfel convertit (în 
cazul de faţă) într-o amplă distopie politică: un comentator a afirmat, pe baza 
descoperirilor din arhive, că membri ai acestor familii reușiseră să obțină în epocă 
funcții executive și legislative în conducerea Sienei, deși teoretic, prin apartenența 
lor la clasa nobiliară, nu ar fi trebuit să fie eligibili pentru acestea în condiţiile 
politice stabilite de comuna sieneză””. 


O altă comentatoare este de părere că victoria sienezilor împotriva florentinilor 
la Montaperti (1260), deși nu le-a asigurat politic autonomia pentru multă vreme, 
a avut un impact deosebit în epocă, inducându-le ideea că „unitatea civică este 
echivalentă unei binecuvântări spirituale”. Acest lucru ar fi influențat, în viziunea 
autoarei, inclusiv ritualurile și procesiunile vremii, pe considerentul că „spectacolul 
(performance) avea potenţialul de a promova ideologiile civice în moduri în care 
documentele nu ar fi putut-o face niciodată”. Acest lucru poate avea implicaţii adânci 
în înțelegerea scenei centrale din Efectele Bunei Guvernări. Așa cum alegoriile transpuse 
în frescă se sprijină cel mai adesea pe exemple concrete de exercitare a puterii, justiției 
sau de petrecere a timpului liber în Siena acelor timpuri“, printr-un curios raport de 
reciprocitate și reprezentările aparent „realiste” au comportat pe alocuri, după cei mai 
mulți comentatori, semnificaţii alegorice, cel mai evident fiind cazul dansatoarelor din 
fresca Bunei Guvernări. 


Toţi observatorii au constatat cu ușurință că fetele care dansează în piață sunt mai 
înalte de statură decât alte personaje alăturate (fig. 4), deși, în articularea panoramei 
rurale, descoperim „o maturitate extraordinară și precoce a peisajului faimos de 
la dreapta”. Drept urmare, o asemenea stăpânire de către pictor a tehnicilor de 
panoramare face improbabilă neștiința unei scalări corecte a personajelor din 
chiar prim-planul imaginii. O explicație recentă pare să ofere un răspuns inedit: 


Renaissance Studies, 2013, pp. 1-8. 


28. E. D. English, „Spatial Power in Siena”, pp. 1-8. 

29. William M. Bowsky, „The Buon Governo of Siena (1287-1335): A Mediaeval Italian Oligarchy”, 
Speculum, nr. 37, 1962, p. 372. 

30. J. Soleo-Shanks, „From Stage to Page”, p. 286. 


31. J. Soleo-Shanks, „From Stage to Page”, p. 284. 
32. P. Boucheron, Conjurer la peur, p. 82. 


33. M. Baxandall, „Art, Society, and the Bouguer Principle”, p. 53. 


alaiul de dansatoare a fost considerat a reprezenta de fapt nouă bărbaţi tineri care 
dansează un tripudium”“, dans antic de alungare a tristeții (tristitia) și de afirmare 
a bucuriei (gaudium) pentru toate binecuvântările aduse orașului. Acest dans, 
executat conform surselor antice numai de către bărbaţi, ar reprezenta de fapt o 
afirmare a stării de grandezza a orașului Siena”, fiind prin urmare un ritual social. 
Argumentele în favoarea acestei interpretări țin de identificarea personajelor din 


Fig. 4. Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, peretele de est. 
Palazzo Pubblico, Siena 


frescă drept masculine pe baza unor coafuri, veșminte sau acoperiri convenţionale, 
care făceau parte din tradiţiile epocii: după uzanţele vremii, coafurile personajelor 
ambrogiene nu sunt feminine și indică mai degrabă un păr scurt acoperit, piepturile 
dansatoarelor sunt în mod vizibil plate, iar veșmintele lungi nu acoperă gleznele (ca 
în reprezentările convenţionale ale femeilor), ci pot fi asimilate mai mult tunicilor 
în care apar deseori reprezentaţi pictural în epocă bărbaţii. Iar dacă acești bărbaţi 
au totuși o aparenţă feminizată, ea se poate justifica, în ochii comentatoarei ]. 
Bridgeman, care a și formulat această interpretare, prin credinţe care circulau în 
epocă, precum cea a lui Dante din Convivio, conform căreia, până pe la 35 de ani, 
bărbaţii nu ar dezvolta integral atributele bărbăţiei. În concluzie, a dansa pe străzi 
în anii de glorie ai Sienei republicane un tripudium nu ar fi la o primă vedere un fapt 
improbabil, dar supradimensionarea „dansatoarelor” pare mai degrabă să atragă 
atenţia asupra unei idei, iar nu a unei realități. Ar fi deci o învestire artistică a acestui 
dans cu semnificaţii alegorice, adică un mod de a afirma că cetatea trăia cu adevărat 
vremuri de glorie. 


Așadar, în frescele lui Ambrogio Lorenzetti granița dintre alegorie și realism 
rămâne incertă: scenele narate și așa-numitele „efecte de real” sunt, în concluzia 
istoricilor de artă, mai mult visioni decât vedute, „ficțiuni utopice ale ideologiei 

republicane”**, realizate cu concursul unui construct de realitate cât mai credibil. 


Efectele „realiste” ale Bunei Guvernări 


Despre frescele lui Ambrogio Lorenzetti, exegeţii s-au pronunţat deseori în favoarea 
realismului, afirmând că acestea reprezintă „istorie agrară, urbanism sau sociologie 
urbană din Evul Mediu”, că „deschid o fereastră nesperată către viaţa de atunci”, 
că sunt „citate din realitate”“”, o „gramatică vizuală descriptivă (...) cu efecte de 
realism primar”“” și chiar un „portret realist al Sienei”*, orașul fiind privit, s-a 
presupus, din Torre del Mangia“”. Ca și cum ar sprijini aceste idei, lui Ambrogio istoria 
artei i-a atribuit totodată și primele peisaje pure: două mici tablouri fără personaje 
sau subiect narativ, reprezentând un oraș la malul mării și, respectiv, un castel pe 
malul unui lac. Datate aproximativ în aceeași perioadă cu realizarea frescelor, astăzi 
este mai degrabă admisă ideea unei decupări a acestora din opere pierdute de mai 
ample dimensiuni“ decât credința că au fost gândite separat și de sine stătător. Pe 
de altă parte, un autoportret al lui Ambrogio însuși, aflat în predella unui panou din 
Biserica San Procolo, Florența““, indică un raport timpuriu al pictorului cu (auto) 
referențialitatea, într-o perioadă în care genul autoportretului încă nu se constituise. 
Aceste ultime considerații, distincte de obiectul analizei de faţă, susțin afirmarea 
înclinațiilor fizioplaste și naturaliste ale artistului trecentist, recunoscute de altfel 
într-un climat relativ coerent al receptării sale. 


În Efectele Bunei Guvernări, accesul în orașul Siena se face pe la intrările de pe latura 
sudică a cetăţii, Porta Romana și, respectiv, Porta Tufi. Domul” și campanila orașului 
Siena, care se întrevăd în extrema stângă a Efectelor Bunei Guvernări, ca și statuia 
gemenilor alăptaţi de lupoaică de pe cornișa în decroș a Portei Romana, au funcționat ca 
dovezi ale identificării, fără doar și poate, a imaginii cu orașul Siena (fig. 5-7), chiar și 

atunci când nu au fost redate foarte asemănător cu realitatea. 


Chiara Frugoni descoperă că, în 1290, primăria Sienei hotărâse să paveze cu 

Fig. 5. Ambrogio Lorenzetti, Efectele Bunei Fig. 6. Lupa senese, acum în Piazza del Duomo, Siena 
Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena 


Fig. 7. Porta Romana, Siena 


cărămidă toate drumurile din oraș, pentru a preveni umplerea cu noroi a străzilor. Atât 
caroiajul câmpurilor din frescele sieneze, cât și alcătuirea podului de cărămidă din 
prim plan sau pavajul drumului care conduce spre poarta de acces în oraș se inspiră 

cel mai probabil sau chiar imită realităţile timpului““. O redare în detaliu a arhitecturii 
civile, cu morfologia goticului și sistemul de deschideri al ușilor, ferestrelor, 
porticelor, balcoanelor, este la rândul său recognoscibilă în raport cu orașul real și 
chiar, după un studiu al lui Max Seidel, oferă reprezentări arhitecturale neașteptat de 
fidele ale edificiilor sieneze contemporane“. 


Zidul de incintă prezentat într-un raccourci îndrăzneţ delimitează ocupațiile 
preponderent meșteșugărești, artizanale, ale economiei citadine, de cele agricole 
specifice zonelor rurale; totuși, țesutul urban reprezentat în frescă în apropierea 
zidului perimetral al cetății este mult mai dens decât atestă documentele epocii. 

În plus, ţinând seama de faptul că Cei Nouă lărgiseră zidurile orașului pe la 1323“, 
spaţiile obținute pe margine nu ar fi putut fi urbanizate excesiv într-un timp atât de 
scurt (respectiv, până în 1338). O gravură de sfârșit de secol XVI înfățișând cetatea 
Sienei încă mai indică existența unor ample spaţii agricole de-a lungul zidurilor 
cetății, confirmând, chiar pentru secole mai târzii de Renaștere, prezența intra muros 
a unor zone cultivate de livezi, grădini etc., care se densificau progresiv pe măsura 
creșterii demografice. Este atestată astfel o practică de activități agricole intravilane pe 
care frescele din 1338/39 ale lui Ambrogio Lorenzetti le exclud aproape cu desăvârșire, 
deși istoricii confirmă, la rândul lor, caracterul preponderent rural al multor habitate 
urbane medievale din Occident“”. Cel mai probabil, distincția operată destul de 
tranșant în aceste fresce indică intenţia de a proiecta o economie ideală, cu funcții 
distincte bine delimitate între sat și oraș. 


În interiorul zidurilor cetăţii se citesc semnele unui negoţ înfloritor, al 
specialităților „utile și necesare”””, mai ales în zona identificată ca aparținând 
pieţei centrale, unde istoricii de artă au semnalat magazinul deschis la stradă al 
unui vânzător de carne afumată, cârnaţi și răcoritoare (fig. 8), ca și al unui vânzător 
de încălțăminte, meșteșug ce constituia de altfel la acea vreme unul dintre cele mai 
înfloritoare din Siena, ca și din alte câteva orașe italiene”. Privirea ne mai dezvăluie 
activitățile educaționale dintr-o școală de drept civil sau medicină (un profesor 

adresându-se studenţilor săi)””, ca și, în zona stângă, 
însemnele unei vieţi plăcute de otium”, cu femei privind 
strada, bărbaţi vorbind, copii jucându-se și un alai 
nupțial. Aceste îndeletniciri de plăcută convieţuire și 
relaxare sunt foarte probabil bazate pe mici obiceiuri 

de viaţă socială care au existat în epocă. Alte studii 
istorice au determinat că, la o populaţie de circa 50.000 
de locuitori, orașele-republici italiene din secolele 
XI-XIV încă mai prezentau moduri de viață cvasi- 
patriarhale: oamenii se întâlneau cam de două ori pe 

zi în principalele pieţe ale orașului și pe străzi și, în 
general, duceau o viață complet diferită de anonimitatea 
orașului modern, toţi cunoscându-se între ei și știind 
unde locuiește fiecare”. 


Fig. 8. Ambrogio Lorenzetti, Efectele 
Bunei Guvernări, 1338-1339 
(detaliu). Sala Celor Nouă, peretele 
de est. Palazzo Pubblico, Siena 


Istoricii au afirmat de asemenea tendința oamenilor de a ieși din case și de a desfășura 
toate activitățile meșteșugărești, comerciale, sociale, în aer liber””, explicată prin condiţiile 
improprii de locuire și nevoia de aer și lumină a locuitorilor, în special în contextul 
aglomerării urbane a orașului medieval (fig. 9). În fresca lui Lorenzetti, vedem oameni 
conversând la balcoane (fig.10), mici grădini suspendate și mai ales o tendință (probată și 
în alte documente vizuale ale epocii) de a atârna cât mai multe lucruri pe pereţii exteriori ai 
clădirilor, fie pentru dezafectarea interioarelor, fie pentru păstrare în condiţii considerate 
superioare (cuști cu păsărele, rufe atârnate la uscat, vase cu ierburi aromate sau flori, 
obiecte atârnate inestetic în cârlige, pe stâlpi sau de pereți) (fig. 11). 


Fig. 9-11. Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, peretele de 
est. Palazzo Pubblico, Siena 

Oligarhia care guvernase Siena obținuse prosperitate din comerțul la mare distanță 
de bunuri şi manufacturi, ca și din speculaţiile financiare asociate. În secolul al XIV-lea, 
Siena se confrunta însă și cu tensiuni între clasa micilor meșteșugari și cea a marilor 
magnați, precum și cu o compartimentare a teritoriului statal pe clanuri de influență. 
Un pericol îl reprezentau și nemulțumirile ţăranilor, tulburările civile interferând 
negativ cu schimburile comerciale. Michael Baxandall este de părere că prosperitatea 
Sienei depindea în mare parte de garantarea unui transport liber și în condiţii de 
siguranţă al negustorilor de textile venind din nord și îndreptându-se spre Roma”“. În 
plus, Chiara Frugoni afirmă că, neexistând mijloace moderne de conservare a mâncării, 
aprovizionarea în orice anotimp și pe orice vreme, ca și „practicabilitatea drumurilor 
erau esențiale pentru supraviețuire”. Totuși, la momentul pictării frescelor, Siena 
traversa deja o perioadă de criză. Climatul social nu era deloc unul ideal: magistraţii se 
confruntau cu vandalism, fraude antreprenoriale, prostituție, iar un notar fusese atacat 
în plină stradă după ce dăduse citire în public unui cod penal înăsprit pentru cetăţeni””. 


Fig. 12. Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, peretele de est. 
Palazzo Pubblico, Siena 


Toate scenele din contado (fig. 12) au fost analizate cu mare interes de istorici, care 
au apreciat în ele „excepţionala densitate a valorii documentare” ””. De exemplu, în 
economia rurală a comunelor italiene au fost semnalate investiţii vizibile în evoluția 
uneltelor agricole. În plus, o utilizare extensivă a suprafeţelor agricole din contado 
este semnul unei gospodăriri maxime. În cazul de faţă, fiind vorba de un scenariu 
ideal, muncile câmpului sunt plasate sub semnul unei veri eterne și conţin toată gama 
muncilor campestre, după modelul calendarelor miniate: vedem țărani care seamănă, 
bat grâul, culeg spicele, leagă via, conduc vitele la adăpost de ploaie. Activități de 

primăvară și vară au loc simultan“”, în „decorul unei veritabile idile economice””, 
într-un timp anistoric al anotimpurilor faste pentru belșug. Aceste scene par 

o continuare a cortegiului nupţial din extremitatea stângă, într-o simbolistică 
conjugată a dragostei și fertilității. Pictorul a exclus voit activitățile agrare asociate 
în tradiția medievală a calendarelor miniate cu toamna și iarna, rezervate, conform 
și paralelismului cu medalioanele alegorice de anotimpuri din registrul superior 

al frescelor, pentru Reaua Guvernare“”. Argumentul este contestat totuși de unele 
interpretări, care identifică în fresca Bunei Guvernări și activităţi specifice celorlalte 
anotimpuri, inclusiv ocupaţii de iarnă“”, dar deplasate temporal și resemantizate. 


În această parte a frescei, specialiștii au numărat 59 de animale, respectiv porci, 
boi, asini, păsări, oi (fără a pune la socoteală coțofenele din umbrare), și 56 de 
oameni"“. Orașul se deschide ca un târg oamenilor veniţi din contado să își vândă 
surplusul agricol (păsări de curte și cereale). Un porc cu o pată dungată circulară în 
jurul burţii, asemenea unei centuri, a fost identificat ca reprezentând o specie porcină 
autentic sieneză, azi pe cale de dispariţie, numită cinta senese (cfr. cinta „încins”)"* 
(fig. 13). Doi ţărani venind la oraș se antrenează la o conversaţie de drum, iar baloturile 
de pe măgăruși sunt marcate, pentru a nu se pierde sau rătăci mărfurile de proprietarii 
lor de drept. Aceste imagini ale prosperității, deși plauzibile, par a fi fost în epocă 
mai degrabă un „vis civic” decât o realitate. Istoricii atestă că secolul debutase cu o 
asprire a climei defavorabilă agriculturii, și chiar după încheierea frescelor au urmat 
ani grei de foamete”. 


Un singur cerșetor apare, aproape de intrarea în oraș, ca semn al bătrâneţii și 
sărăciei, ca și un negustor de mărunțișuri cu o aparență modestă (fig. 14), care, în 
plan îndepărtat în contado, călătorește singur și poartă la cingătoare un pumnal 
ascuțit pentru a se apăra de hoţi. Acest mic comerciant pare să nu fi aflat despre 

orânduielile ideale din Siena, iar Chiara Frugoni consideră că el a fost strecurat 
involuntar de pictor în compoziţie, ca o „interjecție” realistă ce a scăpat cenzurii 
vigilente a comanditarilor”*. 


Fig. 13, 14. Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, peretele de 
est. Palazzo Pubblico, Siena 


Vânătoarea de păsări spre care pare că se îndreaptă cuplul aristocrat de tineri 
ieşiţi de pe poarta cetăţii este văzută ca un ritual nobil de marcare teritorială a 
domeniilor deținute, specific unei culturi curtenești. Șoimul dresat de pe încheietura 
tânărului călare indică o vânătoare de animale mici (păsări, iepuri), deseori 
incluse în reprezentările epocii (de exemplu, pentru lunile august și decembrie 
în calendarul fraților Limbourg), deși alte interpretări văd aici un paralelism 
aproape citaționist cu ilustrarea lunii mai în miniaturi medievale (lună semnificând 
curtea și amorul iubiţilor în scopuri procreative“”, spre deosebire de aluziile la 
homosexualitate din fresca alăturată, dedicată Relei Guvernări'”). 


Chiar și în prezența tuturor detaliilor concrete redate, formatul rămâne însă unul 
alegoric: personajul Securitas supraveghează întreg teritoriul guvernat, pentru că 
libertatea de a circula și de a face comerț în condiţii de siguranţă constituie o premisă a 
prosperității cetății și a sporirii puterii sale politice”. Să nu uităm totuși că denumirea 
actuală a frescelor este târzie, ele fiind interpretate până pe la sfârșitul secolului al 
XVIII-lea drept două reprezentări (alegorice, prin urmare) ale Păcii și Războiului”. 


68. C. Frugoni, A Day in a Medieval City, p. 37. 


69. Dennis Romano, „A Depiction of Male Same-Sex Seduction in Ambrogio Lorenzetti's Effects of 
Bad Government Fresco” , Journal of the History of Sexuality, vol. 21, nr. 1, 2012, p. 11. 


70. În fresca Relei Guvernări, gestul unui bărbat indicând zona genitală a unui alt bărbat a fost 
interpretat ca o sugestie de homosexualitate, condamnată în epocă în contextul spaimelor privind 
depopularea: „orașul pe timp de război este părăsit și steril”, observă Patrick Boucheron (P. 
Boucheron, Conjurer la peur, p. 108). 


71. Vezi și expansiunea teritorială în Maremma, dorită de Cei Nouă, aici prezentă prin sugestia 
(aspiraţia?) cuceririi unui port la mare, conform indicaţiei- titulus Talam (,,castelul” /portul Talamone). 


72. Nirit Ben-Aryeh Debby, „War and peace: the description of Ambrogio Lorenzetti's Frescoes in 
Saint Bernardino's 1425 Siena Sermons” , Renaissance Studies, vol. 15, nr. 3, 2001, p. 272. 


Totodată însă, mesajul transmis de fresce este unul laic: de exemplu, catedrala 
e recognoscibilă, importantă, dar ex-centrată în compoziţie (fig. 15), și nu se poate 
observa niciun reprezentant al clerului în orașul ideal descris de Lorenzetti (este curios 
că, pentru un oraș medieval, „orașul pe 
timp de pace pare vid de Dumnezeu” '*, 
după observaţia unui comentator). 
Miile de purtători ai raselor bisericești 
atestaţi documentar a fi trăit în Siena 
acelor vremuri sunt în întregime absenţi 
în aceste imagini, fresca accentuând o 
„viață remarcabil de seculară” *. Pe de 
altă parte însă, această observaţie poate 
oferi o sugestie prețioasă privind natura 
comenzii artistice a acestor fresce de către 
Cei Nouă, ca și raporturile puterii civile 
cu Biserica în Siena acelui veac. Într-un 
studiu amănunțit destinat orașelor-stat 
italiene din aceeași perioadă, un istoric 
semnala: „De departe cea mai mare 
problemă juridică cu care s-au confruntat 
comunele a fost cea a relaţiei lor cu 
puterea ecleziastică”'”, dialogul dintre 
aceste două forme de autoritate fiind cel 
mai adesea dificil și marcat de dispute. 
Asemenea rivalități dovedite susțin 
aprecierea mai multor exegeţi, conform 
căreia cele trei virtuți teologale zugrăvite 
în fresca Bunei Guvernări în jurul Binelui 
Comun ar dobândi în acest context valenţe 
„nespecific creștine””“. Ideea este în mod 
deosebit interesantă și detaliată la Patrick 
Boucheron, care consideră în întregul ei 
Sala Păcii (sau a Celor Nouă), în care se află 
zugrăvite frescele, drept un ecou al Sălii 


f gi ti Fig. 15. Ambrogio Lorenzetti, Efectele Bunei 
Mapamondului'”, unde trona încă din 1315  Guvernări, 1338-1339 (detaliu). Sala Celor Nouă, 


Fecioara în slavă pictată de Simone Martini, Peretele de est. Palazzo Pubblico, Siena 

76. P. Boucheron, Conjurer la peur, p. 165; vezi și C. Frugoni, A Day in a Medieval City, p. 21 („virtuţi în 

77. P. Boucheron, Conjurer la peur, p. 89. 


prezenţă divină în raport cu care reprezentarea Binelui Comun din Sala Păcii ar constitui 
doar „o replică virilă și laică””*, susținând întreaga concepţie a frescelor ca „transfer al 
cuvântului sacru în spaţiul politic al guvernării de către bărbaţi” ””. Inclusiv reluarea unor 
replici de la o sală la alta sau constatarea prezenței unor replici-ecou pictate pe pereți ca 
într-un „dialog” al sălilor i se par exegetului a susține această interpretare. 


Concluzii. În căutarea referentului 


Încercând să scrie despre aceste fresce, Michael Baxandall a reflectat la rândul său 
asupra „pictorializării (așa zicând) directe a unor fapte sociale”"”. Deși panorama 
împrejurimilor Sienei, a cărei perspectivă unifocală a fost deseori mult apreciată, este 
considerată (în raport cu epoca apariţiei) „primul peisaj panoramic de la antichitate 
încoace”"", o nouă analiză (2005) a contrapus-o recent realizării perspectivale a peisajului 
citadin, care, dimpotrivă, ar fi unul extrem de neunitar, combinând cel puţin șase puncte de 
vedere distincte asupra orașului Siena'”. Se poate afla aici, între altele, un alt argument că 
pictorul a realizat un „peisaj artificial” ®, ceea ce îndreptățește concluzia lui Hans Belting 
că asistăm la un limbaj dublu („Să descrii mai întâi orașul ideal, și apoi să afirmi că orașul 
Siena e un oraș ideal”®+), dar și a lui Rudolph Starn: „(E )rescele sunt pline de însemne 
realiste, înșiruite pentru a convinge privitorul că această utopie (din toate punctele de 
vedere) funcționează”*”. 


Nu există în cele din urmă indicaţii certe care să dezvăluie dacă natura scenelor 
prezentate constituie „fapt sau aspirație, reprezentare sau imagine compensatorie”**, 

real nu trebuie confundat însă cu realizarea meritorie, constatată de specialiști, a perspectivei 
utilizate în realizarea peisajului rural și a punctului de vedere unic la mijlocul secolului al XIV-lea 
(Diana Norman, Siena and the Virgin. Art and Politics in a Late Medieval City State, Yale University 
Press, New Haven și Londra, 1999, p. 101), fresca Efectelor Bunei Guvernări fiind, după calculele 
comentatorilor, imaginea unei cetăți ideale văzute chiar în raza privirii personajului alegoric Pacea 
(de pe peretele alăturat), care pare că își contemplă realizările (J.M. Greenstein, apud Quentin 
Skinner, „Two Old Questions”, p. 6). Alţi comentatori consideră totuși că Lorenzetti este doar 
foarte aproape de „pragul perspectivei unifocale a lui Brunelleschi” (H.B.]. Maginnis, „Ambrogio 
Lorenzetti”, p. 204), fără ca totuși să o fi putut realiza. 

ci doar ideea că ele reprezintă „o culme a imaginației artistice (a pictorului) întoarse 
spre naturalism, cu sarcina de a descrie o lume fictivă, dar cu ecouri din experienţe 
vizuale cotidiene”*”. În viziunea lui Baxandall, dezvoltată în articolul citat, disjuncţia 
„artă de-socializată / societate de-artizată”** este disfuncțională și inoperantă. O 
relație „unu la unu” între faptul pictural și cel social nu este posibilă, concluziile 

sale fiind că relația societate-artă nu este precum cea dintre copac și roadele sale, 

ci mai degrabă precum amestecul de carbon sau alte substanțe chimice în alcătuirea 
copacului. Baxandall propune principiul lui Bouguer pentru a putea compara lucruri 
incomparabile: dacă nu poţi stabili o relație între doi termeni, modifică-l pe unul din ei 
până se va potrivi celuilalt, dar ține seama mereu de modificarea pe care ai introdus-o. 
În cazul de faţă, criticul consideră că nu ne putem raporta cu argumente irefutabile la 
realitățile sociale din vremea lui Lorenzetti, dar că putem înțelege societatea umană 
drept Cultură și astfel ne putem raporta la „priceperi, valori, credințe, cunoștințe”? ca 
la expresii ale Societăţii, coroborate totodată cu dimensiunea instituțională a artei în 
astfel de epoci. Acest fapt este unanim acceptat și nu trebuie privit ca un impas, ci doar 
folosit ca premisă în obținerea unor mici certitudini. 


Demersul lui Baxandall a fost considerat sceptic și negaţionist, deși criticul a insistat 
că reflecțiile sale asupra dificultăților referenţiale din artă nu au intenţia de a dezavua 
analiștii de la studiul „circumstanțelor extraartistice” cuprinse în operele vizuale””. Iar 
în mod accidental, dar cu atât mai meritoriu, putem adăuga că astfel de studii au ocazia, 
fie și circumstanţial, să devină mici instrumente utile în mâinile istoricilor. 

Georgiana Istrate 


De-a lungul timpului, frescele din Palazzo Schifanoia din Ferrara au fost percepute 
în moduri variate, dar cuvântul cu care au fost poate cel mai adesea asociate este 
„Mister”". Tocmai acest lucru m-a determinat să aleg tema articolului de faţă, 
pentru redactarea căruia m-am oprit asupra câtorva istorici de artă care propun 
ipoteze diferite privind autorul și sensul programului iconografic al ansamblului 
din Sala Lunilor Anului (Salone dei Mesi), punând accent pe descoperirile și teoriile 
recente. Unii istorici de artă au caracterizat picturile din Salone dei Mesi drept 
ciudate, pătrunse de un element întunecat și ambigue din punctul de vedere al 
iconografiei”. Analizele din ultimii ani adaugă detalii surprinzătoare, care oferă o 
perspectivă nouă asupra picturilor. 


Palazzo Schifanoia a fost construit în anul 1385 din ordinul lui Alberto d'Este. 
Astronomia și astrologia au ocupat un rol însemnat la curtea de la Ferrara în timpul 
guvernărilor lui Lionello, Borso și Ercole I, Salone dei Mesi reflectând acest tip de 
gândire, caracteristică Renașterii din Ferrara. Clădirea de astăzi, situată în estul 
orașului, este rezultatul unor numeroase extinderi și renovări. Ansamblul de fresce 
a fost pictat între 1469-1470, comanditarul lucrărilor fiind ducele Borso d'Este. Cele 
douăsprezece: secțiuni verticale reprezentând lunile anului se succed în sensul opus 
acelor de ceasornic, de-a lungul pereților încăperii, începând cu zodia Berbecului (Fig. 
1). Pe zidul de est sunt reprezentate lunile guvernate de zodiile Berbec, Taur (Fig. 2) 
și Gemeni (Fig. 3), iar pe cel de nord lunile guvernate de zodiile Rac (Fig. 4), Leu (Fig. 
5), Fecioară (Fig. 6) și Balanţă (Fig. 7). Pe peretele de vest, unde sunt reprezentate 
lunile guvernate de zodiile Scorpion, Săgetător și Capricorn, precum și pe cel de 


1. Joseph Manca, „Style, Clarity and Artistic Production in a Courtly Center: Some Myths about 
Ferrarese Painting of the Quattrocento”, Artibus et Historiae, vol. 22, nr. 43, 2001, pp. 55-63. 


2. După Joseph Manca, în anii 1950, Eberhard Ruhmer, spre exemplu, vedea în maniera lui Cosme 
Tura un aspect demonic, pe care îl punea în legătură cu atmosfera de la curtea d'Este. ]. Manca, 
„Style, Clarity and Artistic Production”, pp. 55-63. 


3. De fapt, am în vedere cele 12 secțiuni verticale principale, căci, deși multe dintre ele s-au 
deteriorat într-o așa măsură încât nu se mai pot descifra imaginile reprezentate, se observă 

totuși prezenţa unor secțiuni intercalate. Acest lucru este specificat și în Kristen Lippincott, „The 
Iconography of the Salone dei Mesi and the Study of Latin Grammar in Fifteenth-century Ferrara”, 
în La corte di Ferrara e il suo mecenatismo, 1441- 1598. Atti del Convegno internazionale, Copenhagen, 
Maggio 1987, Marianne Pade, Lene Waage Petersen, Daniela Quarta (eds.), Copenhagen University, 
Copenhaga, 1990, pp. 93-109. 


sud, cu zodiile Vărsător și Pești, au rămas doar sgraffiti. Fiecare dintre reprezentările 
lunilor anului conţine trei registre dispuse paralel, unul sub celălalt. Din punctul de 
vedere al dimensiunii, figurile sunt jumătate din mărimea unui om. În afara acestor 
douăsprezece scene mai există câteva fresce, mult prea degradate pentru a putea 

fi supuse unei analize temeinice. Totuși, mici porțiuni în care pictura s-a păstrat 
dovedesc faptul că sunt reprezentări de grupuri de curteni călare, scene arhitecturale 
sau întreceri cavalerești. 


Fig. 1. Zodia Berbecului, 1469-1470. Salone dei Fig. 2. Zodia Taurului, 1469-1470. Salone dei 
Mesi, peretele de est. Palazzo Schifanoia, Ferrara Mesi, peretele de est. Palazzo Schifanoia, Ferrara 


E 
Fig. 3. Zodia Gemenilor, 1469-1470. Salone dei Fig. 4. Zodia Racului, 1469-1470. Salone dei 
Mesi, peretele de est. Palazzo Schifanoia, Ferrara Mesi, peretele de nord. Palazzo Schifanoia, 


Ferrara 


Fig. 5. Zodia Leului, 1469-1470. Salone dei Mesi, Fig. 6. Zodia Fecioarei, 1469-1470. Salone dei 
peretele de nord. Palazzo Schifanoia, Ferrara Mesi, peretele de nord. Palazzo Schifanoia, 
Ferrara 


Fig. 7. Zodia Balanței, 1469-1470. Salone dei 
Mesi, peretele de nord. Palazzo Schifanoia, 
Ferrara 


Manuela Incerti face o analiză a dispunerii scenelor în cadrul ansamblului, 
remarcând faptul că cele douăsprezece luni au o poziționare asimetrică în raport cu 
spațiul arhitectural”. De asemenea, nu este respectată opoziția canonică între semnele 


4. Discrepanţa în ceea ce privește dispunerea scenelor a fost adusă în discuţie și de Joseph Manca, ce 


astrologice și există o diferenţă între dimensiunile reprezentărilor lunilor anului. 

O atenţie specială este acordată lunii ianuarie, guvernată de semnul Vărsătorului 

și plasată în dreptul ușii principale de intrare, cu toate că, în mod tradițional, anul 
astronomic începe cu semnul Berbecului. Dimensiunile lunii patronate de zodia 
Vărsătorului le depășesc pe cele ale tuturor celorlalte secțiuni verticale: scena măsoară 
4m și 2 cm lungime, pe când cea a lunii guvernate de Peşti măsoară 3 m și 80 cm 
lungime. Autoarea analizei vede în importanţa dată acestui semn astrologic intenția 
comanditarului sau a creatorului programului iconografic de a accentua relevanţa lunii 
ianuarie în cadrul frescelor”. 


Documentul principal care permite stabilirea datei și a autorului programului de 
pictură de la Palazzo Schifanoia este, în opinia lui Aby Warburg, a Manuelei Incerti și 
a altor istorici de artă preocupaţi de analiza frescelor, scrisoarea din 25 martie 1470 
dintre Francesco del Cossa și ducele Borso d'Este. În ea apare menţionat Pellegrino 
Prisciani (1435-1518), arhivist, diplomat și consilier al ducelui Borso d'Este și apoi 
al lui Ercole I, având preocupări și aducându-și contribuția în domeniul teatrului, în 
special în ceea ce privește clădirile pentru spectacole“. La întreaga serie de fresce au 
lucrat un număr de artiști cu diferite abilități. Scrisoarea semnată de Francesco Cossa 
în 1470 dovedește faptul că el a fost artistul ce a executat reprezentările lunilor martie, 
aprilie și mai”. Aby Warburg este de părere că la crearea ansamblului de picturi de 
la Palazzo Schifanoia au lucrat și artiști de o mai slabă îndemânare, unul din ei fiind 
cel care a pictat secțiunea dedicată lunii iulie. De asemenea, Joseph Manca afirmă că 
proiectul constituie o colaborare a unor pictori ferrarezi pentru a duce la bun sfârșit o 
comandă rapidă, de dimensiuni mari”. 


În analiza sa, Marco Bertozzi remarcă întrepătrunderea a două tipologii 
iconografice în reprezentarea semnelor zodiacale: una, de inspirație clasică, ce 
prezintă corpul într-o formulă nudă sau aproape nudă, iar cealaltă, influențată 
de preceptele morale impuse de religie în Evul Mediu, care impunea acoperirea 
corpurilor”. Jean Seznec afirmă că fiecare din scenele reprezentate în Salone dei Mesi 
prezintă muritorii conform schemei tradiționale a „copiilor planetelor”, având 


o pune pe seama unei lipse de organizare sau a unei independenţe pe care artiștii și-au asumat-o în 
momentul realizării frescelor. 

caracteristici similare zeităților care patronează luna nașterii lor'”. El remarcă 
influenţe nordice în reprezentarea zeităților și exemplifică recăpătarea înfățișării 
antice a patronilor celești prin analiza grupului Celor trei Graţii, prezent în Triumful 
lunii aprilie, pictat de Cossa. Artistul a reluat contactul cu tradiția antică prin alternanța 
și echilibrul ce caracterizează postura și poziția corpurilor, Seznec denumind această 
revenire la tradiția Antichității „redeșteptarea armoniei”. Privite din acest punct de 
vedere, aș putea afirma că frescele dezvăluie și aportul pictorilor în cadrul programului 
iconografic, un proiect ce reunește contribuția mai multor părți implicate: a 
comanditarului, așa cum vom vedea pe parcursul acestei analize, a astrologului- 
matematician, precum și a fiecărui artist ce a materializat concepţia. 


Aby Warburg și decodificarea imaginilor Decanilor. Lumi întrepătrunse: zeii 
Olimpului, astrologia și oamenii 


Principala contribuţie în studiul frescelor de la Schifanoia îi aparţine lui Aby Warburg, 
care a identificat sursa textuală a seriei celor doisprezece zei olimpieni în cartea 

a Il-a a poemului astrologic al poetului roman Marcus Manilius (mort în jurul 

anului 22 a. Chr.), intitulat Astronomica. Kristen Lippincott afirmă: „includerea 

celor doisprezece olimpieni separă frescele de la Schifanoia de toate celelalte cicluri 
calendaristice existente, a căror premisă e fundamental astrologică””. În textul său, 
intitulat „Italian Art and International Astrology in the Palazzo Schifanoia, Ferrara”, 
Aby Warburg semnalează o dublă tradiție a imaginii zeilor antici, exemplificată prin 
analiza frescelor din Palazzo Schifanoia. El depistează influența unei teologii olimpiene 
și a unei „teologii astrale”, cea din urmă fiind conținută în cuvintele și imaginile 
astrologiei practice. „Panteonul” de la Ferrara este, în viziunea sa, o etapă de tranziție 
între Evul Mediu și Renașterea italian”. Warburg se rezumă la a interpreta trei dintre 
lunile reprezentate alegoric în ciclul de fresce (lunile martie, aprilie și iulie), punând 
accentul pe registrele superioare ale acestora. Astfel, registrul situat în zona cea mai de 
sus prezintă imagini cu zeități în care triumfale, cel de mijloc este destinat semnelor 
zodiacale (apar în centrul acestor câmpuri alături de alte trei figuri, numite decani 

în limbaj astrologic), iar zona inferioară este pictată cu reprezentări ale activităților 
cotidiene de la curtea ducelui Borso, unde acesta e surprins fie implicându-se în 
afaceri, fie luând parte la vânătoare”. 


Simbolismul figurilor din zona de mijloc e definit de Aby Warburg drept fantastic 
și complicat. El demonstrează că aceste figuri constituie „supraviețuiri ale imaginilor 

astrale ale panteonului grecesc”"'”, simboluri de stele fixe, care și-au pierdut din 
claritate pe măsură ce au fost transmise în Asia Mică, Egipt, Mesopotamia, Arabia 

și Spania. Astrologia observațională a emis ideea unei influențe celeste asupra vieţii 
umane, prin analiza poziţiilor relative ale corpurilor cerești. Warburg caracterizează 
această idee ca fiind „o formă a fetișismului onomastic, proiectat în viitor”, „un tip 
de gândire pseudomatematic, eronat”"”. Lucrarea de bază pentru analiza astronomică 
este harta concepută de Aratus (cca. 300 î. Chr). De asemenea, în primele secole ale erei 
noastre, fusese conceput un sistem de stele fixe intitulat Sphaera barbarica, de către un 
anume Teucer, din Asia Mică, ce încorpora numele egiptene, babiloniene și anatoliene 
ale constelaţiilor. Această lucrare grecească s-a transmis într-o formă în care ciclul 
anual era împărțit în decani, fiecare reprezentând o treime dintr-o lună sau zece 
grade din zodiac. În 1488, un învăţat german, Engel, publică prima ediţie a tratatului 
Astrolabium magnum, compus de italianul Pietro d'Abano, contemporan cu Dante și 
Giotto, însă principala autoritate în astrologia medievală era Introductorium maius a 
lui Abu Ma'Sar (mort în 886)". Warburg este sigur de faptul că acest text derivă din 
Sphaera, a lui Teucer; cu toate acestea, el încearcă să depisteze migraţia lucrării lui 
Abū Ma’šar și să refacă drumul până la Pietro d'Abano. Astfel, Sphaera ajunge din 

Asia Mică, pe calea Egiptului, către India, apoi prin Persia, unde este completată de 
Abū Ma'Sar. Este tradusă în ebraică în Spania, de către Ibn Ezra (un evreu spaniol ce 
moare în jurul anului 1167), traducere ce a stat la baza versiunii franceze, realizate de 
un anume Hagins, la porunca englezului Henry Bates, în 1273. La rândul său, textul 
francez a constituit baza versiunii în limba latină, realizate în 1293 de către Pietro 

d” Abano și tipărită de mai multe ori în cursul secolelor XV-XVI, mai ales la Veneția”. 


Warburg pune în legătură frescele de la Ferrara cu o pagină a lucrării Astrolabium, 
ce prezintă la primul grad din Berbec figura lui Perseu, ţinând în mâini o seceră și 
o arbaletă. Deasupra sa se află decanii. Fiecărui semn zodiacal îi revin trei decani, 
rezultând în final un număr de treizeci și șase. Astăzi, la Palazzo Schifanoia, doar 
21 de decani din totalul de 36 se mai pot distinge. Acest sistem își are originile în 
Egiptul antic. O altă versiune a seriei decanilor apare în Planisphaerium Bianchini, o 
tabletă astrologică din marmură descoperită în 1705. Decanii egipteni apar în forme 
stilizate, primul dintre ei, cel al Berbecului, purtând o secure dublă. O a treia versiune 
a seriei decanilor este cea a lui Abū Ma'&ar, care oferă indicii pentru figurile din 
zona intermediară a registrelor picturii de la Palazzo Schifanoia. Un autor indian din 
secolul al VI-lea, Varahamihira, a scris tratatul de astrologie natală intitulat Brihat 
jataka, ce a devenit sursă pentru Abu Ma'Sar. Acest lucru explică, în opinia lui Aby 
Warburg, „ornamentele indiene ce au ascuns ceea ce la origine erau simboluri astrale 

autentic grecești”'”. În plus, în lucrarea lui Abū Ma’šar, primul decan al Berbecului e 
reprezentat de un bărbat negru, cu seceră dublă, purtând o bucată de material alb în 
jurul brâului și având atitudinea unui protector, așa cum apare și în pictura destinată 
lunii martie. În textul astrologului hindus Varahamihira, primul decan al aceleiași 
zodii e descris astfel: „este un bărbat negru îmbrăcat cu un șorț alb, privind cu 
recunoștință spre un alt om; înfățișarea sa este înfricoșătoare, ochii roșii, iar în mână 
poartă un topor”. 


În tratatul său astrologic în versuri, Astronomica, singurul text de astrologie 
gnostică din poezia latină a Imperiului Roman, Marcus Manilius descrie vocațiile 
și înclinațiile comportamentale caracteristice celor născuți în fiecare din semnele 
astrologice. Spre exemplu, cei născuţi sub semnul Berbecului sunt înclinați spre a 
prelucra lâna sau a o vinde”. Începând cu 1417, lucrarea lui Manilius este redescoperită 
de umaniștii italieni. Cele șapte zeități în care triumfale, pictate la Ferrara, corespund 
listei guvernatorilor lunilor anului întocmită de Manilius. Astfel, Pallas este 
patroana lunii martie, corespunzând Berbecului; Venus este patroana lunii aprilie, 
corespunzând Taurului; Apollo patronează luna mai, a Gemenilor; Mercur luna iunie și 
zodia Racului; Jupiter și Cybele sunt patronii lunii iulie, care corespunde Leului; Ceres 
patronează luna august, a zodiei Fecioarei, iar Vulcan luna septembrie, corespunzând 
Balanţei. Warburg remarcă: „La Ferrara, astrologia planetară își pierde importanţa și 
cei doisprezece zei olimpieni ai lui Manilius își asumă locurile planetelor”””. 


Brian P. Copenhaver nuanţează poziția lui Aby Warburg în privința astrologiei 
și a relevanţei supraviețuirii în Evul Mediu și Renaștere, într-o formă alterată, a 
imaginilor decanilor creaţi de vechii preoţi egipteni. Warburg privea astrologia ca 
reprezentând două forțe aflate în antiteză: matematica, legată de intelect, respectiv 
frica de demoni, ce generează o panică emoțională, cauză primitivă în religie. Ceea ce 
Warburg considera a fi „un proces de de-demonizare” este și etapa transformatoare 
pe care perioada Renașterii o parcurgea către o lume modernă, îndepărtându-se 
treptat de lumea veche, magică”. 


ipoteze privind autorul programului iconografic 


Aby Warburg se întreabă cine ar fi putut fi eruditul care a conceput programul 
iconografic al picturii din Palazzo Schifanoia. Pietro Bono Avogaro era unul dintre 


19. A. Warburg, „Italian Art and International Astrology”, p. 569. 

20. Varahamihira, Brihat Jataka. Marele tratat de astrologie natală, Ed. Herald, București, 2001, p. 210. 
21. A. Warburg, „Italian Art and International Astrology”, p. 572. 

22. A. Warburg, „Italian Art and International Astrology”, p. 578. 

23. Brian P. Copenhaver, Magic in Western Culture. From Antiquity to the Enlightement, Cambridge 


University Press, New York, 2015, pp. 46-48. 


astrologii curţii, care scria preziceri în fiecare an, însă, după Warburg, nu el a conceput 
frescele din Salone dei Mesi, ci prietenul său, profesor de matematică la Universitatea 
din Ferrara, Pellegrino Prisciani, bibliotecar și istoriograf al curţii d'Este”“. Dovada o 
constituie faptul că autorul lucrării Orthopasca, Prisciani, este singurul ce a întreprins o 
cercetare astrologică, citând ca surse prime pentru fresce pe Manilius, Abū Ma'5ar și pe 
Pietro d'Abano. Tot Prisciani este cel ce avea să devină sfătuitorul Leonorei de Aragon, 
soția ducelui Ercole d'Este, în chestiuni de astrologie. Scrisoarea pictorului Francesco 
Cossa către ducele Borso, în care se plânge de atitudinea autorului concepției picturii 
din Palazzo Schifanoia, confirmă faptul că Pellegrino Prisciani este cel ce a condus 
lucrările din Salone dei Mesi””. Bazându-se pe informaţia conform căreia pictorul Cossa 
era plătit la fel ca ceilalți artiști din grupul ce a realizat frescele, Warburg deduce că 
Pellegrino îi așeza pe ceilalți pictori pe același nivel cu Francesco Cossa, deoarece cu 
toții, deopotrivă, urmau îndeaproape instrucțiunile programului său. Structura de bază 
a programului creat de Prisciani „dezvăluie mâna unui constructor de concept demn să 
aprecieze cele mai profunde armonii ale cosmologiei grecești””". 


Joseph Manca încearcă să demonteze ideea prezentă în literatura de specialitate 
conform căreia cel ce a condus lucrările și a oferit cartoane sau desene pentru proiectul 
din Palazzo Schifanoia este Cosme Tura. Cauza care a generat această opinie este, 
după părerea sa, tendința de a asocia lucrările ferrareze identificabile cu unul dintre 
cei trei maeștri intraţi în canonul istoriei artei: Cosme Tura, Francesco Cossa sau 
Ercole de Roberti. Kristen Lippincott a exclus de asemenea această posibilitate. Joseph 
Manca e de părere că programul iconografic nu doar că nu a fost conceput de Tura, 
ba chiar manifestă tendințe „anti-Tura”. Astfel, luna septembrie din ciclul de fresce 
pare cea mai apropiată de maniera lui Cosme Tura, însă după Manca pictorul acestei 
compoziţii este prea înzestrat pentru a fi fost un simplu executant al unor desene și, 
prin urmare, trebuie să fie un maestru independent, cu o măiestrie și cugetare proprii, 
pe care îl identifică drept Cossa”. În urma studiului său, Manca admite un acord 
între colaboratorii proiectului de la Salone dei Mesi în ceea ce privește dimensiunea 
figurilor, formula compozițională și un număr aproximativ de figuri. Concluzia sa 
este că discrepanţele în dispunerea scenelor și organizarea spaţiului pictural sunt 
rezultatul spiritului independent al artiștilor, dar și un semn al lipsei de organizare ce 
caracterizează ansamblul de fresce”. 


Kristen Lippincott se concentrează pe zona superioară a frescelor, și anume cea 
care conține reprezentări ale procesiunilor triumfale de zeități care guvernează 
fiecare dintre lunile anului. Este important de remarcat, subliniază autoarea, că 

cei doisprezece olimpieni nu sunt zei-planete, ci provin din mitologia clasică, iar 
figurile secundare, desprinse din manualele de instrucțiuni ale Evului Mediu târziu, 
funcționează, în general, ca „atribute” ce contribuie la plasarea zeilor în contextul 
unor mituri ce îi fac recognoscibili. Lippincott nu poate afirma cu siguranţă dacă 
alegerea de a ilustra panteonul lui Manilius reflectă un interes anume pentru textul 
respectiv sau dacă este vorba de dorinţa de a se folosi de un sistem ce distribuie 

mai eficient zeii pentru fiecare lună, față de seria tradițională, reprezentată de zei- 
planete””. Este cert însă că există o dependenţă de respectiva sursă textuală, afirmă 
Lippincott, iar acest lucru poate ajuta la înțelegerea programului iconografic al 
frescelor, încadrându-l într-o perioadă exactă și corelându-l cu un aspect anume 

al umanismului Renașterii. Publicul manifesta un deosebit interes față de textul lui 
Marcus Manilius, ceea ce îl distinge de altele din domeniul astrologiei. Categoria 

de oameni preocupaţi de Manilius e reprezentată de cărturarii interesaţi de studiul 
filologic, căci textele păstrate sunt profund alterate, prin urmare era nevoie de 

un umanist cu preocupări lingvistice pentru a descoperi înțelesul cuvintelor. De 
asemenea, Manilius nu vorbește de planete pe parcursul celor cinci cărţi ale lucrării, 
lucru aparent neobișnuit. Concluzia lui Kristen Lippincott este că programul frescelor 
de la Palazzo Schifanoia nu a fost formulat de un astrolog”. Învăţaţii cei mai interesaţi 
de tratatul Astronomica erau umaniștii preocupați în special de domeniul gramaticii. 
Acest aspect explică, în opinia autoarei, de ce poemul lui Manilius nu a fost niciodată 
ilustrat: oamenii de litere nu erau interesaţi de ilustraţii, căci nu ar fi avut relevanţă 
pentru traducerea și înțelegerea corectă a textului. În timpul Renașterii se pierduse 
fluenta în limba latină, precum și acel substrat cultural ce ar fi putut determina o 
înțelegere a lucrării lui Manilius. Existau metode de învățare pentru studenţi care 
presupuneau asocieri de informaţii etimologice, istorice, geografice și mitologice, 
pentru a le permite reținerea unor exerciții de gramatică. Astfel de asocieri apar și 

în programul iconografic de la Schifanoia: în luna Capricornului, numele zeiței Vesta 
este sugerat prin prezenţa unui vas ce face legătura cu termenul latinesc. În registrul 
superior al lunii Gemenilor, este reprezentat un scaun cu trei picioare, simbol al 
trepiedului Oracolului din Delphi. Pielea întinsă peste trepied este probabil cea a lui 
Python, monstru nimicit de zeul Apollo, protector al acestei luni”. 


Lippincott își mărturisește surprinderea față de faptul că iconografia picturilor 
se bazează pe observaţii etimologice, menționând că acest program deține multe 
elemente copiate din ilustraţii de manuscrise ale Evului Mediu târziu. În opinia sa, 
concepția programului iconografic i-a aparținut aproape sigur unui umanist cu 
pregătire îndeosebi în ceea ce privește gramatica“. Referitor la această analiză, sunt 
de părere că este plauzibil să luăm în considerare ipoteza implicării unui umanist 

cu studii aprofundate de limbă latină, la solicitarea comanditarului sau a autorului 
programului iconografic, însă nu par să existe suficiente argumente pentru a i se 
atribui pe deplin conceperea. 


Noi ipoteze 


Colaborarea dintre Manuela Incerti și specialiști în istoria astrologiei, precum și 
studenți ai Facultăţii de Arhitectură din Ferrara, a făcut posibilă reconstituirea 
astrogramei ducelui Borso, pe baza unor informaţii din documente ce atestă cele 

mai importante evenimente din viața sa. Astfel, s-a ajuns la concluzia că acesta 

era născut în semnul zodiacal al Fecioarei“, cu ascendent în Vărsător“. Detaliile 

au fost de un deosebit interes pentru cercetătorul de la Institutul Warburg, Marco 
Bertozzi, preocupat de frescele de la Schifanoia, care le-a considerat relevante pentru 
interpretarea programului iconografic din Salone dei Mesi. Dimensiunile mai mari 

ale lunii patronate de Vărsător s-ar explica deci prin faptul că iconograful dorea 

să singularizeze luna ianuarie, fiindcă ar indica un aspect esenţial al astrogramei 
comanditarului. Analiza frescelor în funcție de ascendentul ducelui Borso exclude însă 
sistemul de case astrologice pe care Prisciani sau un alt astrolog de curte l-ar fi putut 
folosi la acea vreme”. 


Există totuși un detaliu care nu a fost luat în considerare în analizele iconografice, 
care se bazează pe tratate astrologice. În literatura de specialitate la care am avut acces 
nu se face referire la contribuţiile unui astrolog italian, matematician și astronom, care 
a activat în secolul al XIII-lea: Guido Bonatti. Acesta este primul astrolog european 
care pare să fi constatat importanța punctului intermediar în horoscop, aspect ce ia în 
considerare Ascendentul pentru a dezvălui diferite puncte: al norocului, al pericolului, 
al rănirii, al necazului etc.*” Prin urmare, pot presupune faptul că e plauzibil ca cel care 
a conceput programul iconografic de la Schifanoia să fi apelat, înainte de toate, la un 
text mai familiar, mai la îndemână, pentru a releva importanța Ascendentului în harta 
astrală ce îmbracă pereţii sălii. 


Un lucru este cert: picturile de la Schifanoia, în lumina celor mai recente analize, 
precum și a reconstituirilor semnelor zodiacale grav degradate (aproape complet 
indescifrabile), realizate de Maurizio Bonora?”, dovedesc faptul că frescele din Salone 
dei Mesi nu constituie doar un calendar astrologic, pus în relație cu activități mundane, 

asemenea tradiției medievale. Programul iconografic are la bază astrograma ducelui 
Borso. Putem percepe acest ciclu de fresce ca pe „o formă a fetișismului onomastic, 
proiectat în viitor”, cum o numea Warburg, însă cu menţiunea că trebuie să avem în 
vedere faptul că au fost utilizate metode strict matematice. 


Simona Vinitor 


Introducere 


Scena de gen olandeză devine, începând cu anii 1970, un subiect care generează 
controverse printre exegeţii care s-au ocupat de arta olandeză din secolul al XVII- 
lea'. În secolul al XIX-lea, critici precum Théophile Thor&-Biirger și Hippolyte Taine 
subliniau caracterul documentar al picturii olandeze, care prin realismul ei ar fi o 
reprezentare a vieţii obișnuite, o mărturie naivă a caracterului naţional”. În secolul 

al XX-lea se schimbă raportarea la acest tip de imagini, în care se caută un înțeles 
alegoric. Eddy de Jongh introduce sintagma seeming realism — o redefinire a noțiunii 
de realism” în pictura olandeză —, propunând o abordare iconografică pe filieră 
panofskyană. Invocând un context cultural mai larg — literatura, teatrul, predicile —, 
autorul este de părere că scopul picturii de gen este acela de a instrui și de a admonesta 
privitorul, de a-l face conștient de efemeritatea celor lumești; el interpretează pictura 
olandeză ca pe un comentariu al temei vanitas și ca o dezvoltare a acestui motiv, sau 
ca pe o modalitate de a transmite mesaje morale”. Seymour Slive și Eddy de Jongh sunt 
partizanii interpretării scenei de gen prin apelul la un tip de literatură care devine 
foarte popular în unele cercuri: cărțile didactice conținând imagini însoțite de texte 

explicative, numite emblemata“. Acestea au reprezentat, cred cercetătorii, una dintre 
sursele motivelor iconografice din pictura de gen, iar unele dintre imagini aproape că 

au devenit ele însele scene de gen”. Svetlana Alpers consideră că scena de gen olandeză 
este un document al comportamentului epocii și că e descriptivă, nu prescriptivă (așa 
cum o interpretase Eddy de Jongh). Pictura olandeză din secolul al XVII-lea este, crede 
ea, produsul unei culturi pentru care reprezentarea vizuală era metoda preferată de a 
cunoaște lumea, iar acest lucru este pus în legătură și cu interesele empirice din secolul al 
XVII-lea, „epoca observaţiei””. În ultimele decenii, istoricii de artă au încercat o abordare 
pluridisciplinară, în care au extins câmpul investigaţiei prin includerea contextului 

social și cultural în analiza lor. Simon Schama, Elizabeth Alice Honig, Martha Hollander 
și Wayne Franits pun în discuţie și raportarea publicului la acest tip de pictură. Wayne 
Franits, de exemplu, explică evoluția sau perpetuarea anumitor teme și motive din pictura 
de gen ca răspuns la preferințele publicului”. 


Sintagma „pictură de gen” a apărut abia în secolul al XVIII-lea, în ambianța 
Academiei franceze, ai cărei membri doreau să clasifice arta conform unei terminologii 
precise (peintures de genre)“. Neavând un vocabular pentru ceea ce astăzi identificăm 
ca picturi de gen, privitorii secolului al XVII-lea se rezumau la titluri descriptive 
— care s-au păstrat în inventarele de epocă —, cum ar fi gezelschappen („companie 
veselă”), boerengezelschappen („companie veselă cu țărani”), kortegarden („lucrare 
cu un corp de gardă”), jonkertjes și juffertjes ( cavaleri” și „domnișoare”), vroutje 
( tânără”), conversatie („conversaţie”), bordeel („scenă de bordel”)”. Uneori, picturile 
cu prostituate sunt identificate în inventarele de epocă cu titlul de bordeeltjes („mic 

Painting, Thames & Hudson, Londra, 1978, p. 42. 

bordel”). Titlurile moderne pentru picturile de gen au fost adoptate abia în secolul 
al XIX-lea”, odată cu interesul contemporan pentru realismul presupus al acestui 

tip de picturi şi pentru subiectele inspirate din viaţa cotidiană”. În Inleydingh tot de 
Hooge Schoole der Schilderkonst („Introducere la Nobila Școală a Picturii”) din 1678, 
teoreticianul Samuel van Hoogstraten așază pictura istorică pe cea mai înaltă treaptă, 
urmată de pictura de gen — încadrată într-un mod ambiguu în categoria „picturilor de 
toate felurile” — și încheind cu natura moartă. Teoreticienii olandezi clasiciști (Philip 
Angels, Gerard de Lairesse) susțineau în a doua jumătate a secolului ideea că ceea ce 
numim pictură de gen trebuie să fie înnobilată, prin investirea ei cu o aură clasică”. 
Gerard de Lairesse critica gustul pentru pictura vulgară". El făcea o distincţie între 
pasiunile josnice, trezite de pictura de gen și cele nobile, trezite de pictura istorică”. 


O sub-specie a picturii de gen olandeze, foarte populară în secolul al XVII-lea, 
este cea care tratează relaţii amoroase sancţionate de societate. În unele exemple 
subiectul desfrâului este legat de tavernă sau bordel (de pildă Nikolaus Kniipfer, Scenă 
de bordel, Fig. 1; Frans van Mieris, Cârciuma,; Gerrit van Honthorst, Companie Veselă), 
iar în altele există indicii care permit identificarea temei ca trimițând la prostituție. 
Operele caravaggiștilor din Utrecht, Gerrit van Honthorst (Proxeneta, Companie veselă, 
Concertul) și Dirck van Baburen (Proxeneta, Fig. 2, Companie desfrânată), sunt exemple 
a căror iconografie face ca această temă să fie recognoscibilă. Wayne Franits remarca 
faptul că în a doua jumătate a secolului al XVII-lea aluziile erotice au căpătat un aspect 
mai rafinat și mai puţin violent decât în exemplele din prima jumătate a secolului'”, iar 
lucrările lui Gerard ter Borch (Admonestarea paternă, Fig. 3 și Ofițerul galant), Vermeer 
(Proxeneta) și Jacob Ochtervelt (Companie muzicală) sunt grăitoare în acest sens. 
Proxeneta lui Jan Gerritsz van Bronchorst din colecția Muzeului Brukenthal (Fig. 4) este 
singura pictură dintr-o colecție din România identificată de mine care este adecvată din 
punct de vedere tematic acestui repertoriu iconografic. 


Autorii tratatelor despre comportament se raportau critic la pictura care 
conţine aluzii erotice și atenționau asupra pericolului care îl urmărește pe privitorul 
chipurilor frumoase și nudurilor proporționate, deoarece astfel de imagini stimulează 


0. W. Franits, Dutch Seventeenth-Century Genre Painting, p. 68. 
1. R. H. Fuchs, Dutch Seventeenth-Century Genre Painting, pp. 44-45. 
2. Mă refer la pictorii realiști de la mijlocul secolului al XIX-lea, precum Gustave Courbet și Jean- 
François Millet, care își căutau subiectele în viața cotidiană (de exemplu Pietrarii lui Courbet) și 

16. W. Franits, Dutch Seventeenth-Century Genre Painting, pp. 95-217. 


sexualitatea. Jacob Cats se împotrivea subiectelor indecente din artă, precum David 

și Bathsheba, Răpirea Europei, Leda și lebăda, Lot și fiicele sale, din același motiv, 
continuând de altfel, în acest mod, teme prezente la Erasmus, ca și la autorii reformiști 
și contrareformiști'”. Doctorul Johan van Beverwijck avertiza și el asupra picturilor cu 
teme ușuratice (cum ar fi cea a bordelului), care puteau conduce individul la un trai 
promiscuu'”. În ciuda acestor critici aduse de teoreticienii artei și de învăţaţi, scenele 
vulgare erau foarte populare printre familiile olandeze”. 


Fig. 1. Nikolaus Kniipfer, Scenă din nunta Messalinei și a lui Gaius Silius (Scenă de bordel), c. 1645-1655. 
Rijksmuseum, Amsterdam 


17. David Freedberg, „Johannes Molanus on Provocative Paintings. De Historia Sanctarum Imaginum 
et Picturarum, Book II”, Journal of the Warburg and Courtauld Institutes, vol. 34, 1971, pp. 229-245; 
Erwin Panofsky, „Erasmus and the Visual Arts”, Journal of the Warburg and Courtauld Institutes, vol. 
32, 1969, pp. 200-227. 


18. Klaske Muizelaar, Derek Phillips, Picturing Men and Women in the Dutch Golden Age: Paintings and 
People in Historical Perspective, Yale University Press, Londra, 2003, p. 141. 

Fig. 2. Anonim, Copie după Dirck van Baburen, Proxeneta, post 1623. Rijksmuseum, Amsterdam 


Fig. 3. Gerard ter Borch, Conversaţie galantă, cunoscută și drept Admonestarea paternă, c.1654. Rijksmuseum, 
Amsterdam 


Fig. 4. Jan Gerritsz van Bronchorst, Proxeneta, post 1642. Muzeul Brukenthal, Sibiu 


Moravurile ușoare în cultura olandeză din secolul al XVII-lea 


Peter Burke remarca faptul că în nordul Europei, între 1500-1800, locurile de întâlnire 
ale celor care făceau parte din clasele de jos erau hanurile, cârciumile și berăriile 

- echivalentul a ceea ce era piazza în Europa de sud -, cu observaţia că ceea ce el 
caracterizează drept „cultura populară” proprie acestor spaţii era o cultură accesibilă 
și elitei“. O caracteristică a acestor locuri era faptul că se asculta muzică, însă exista 

o deosebire între locurile respectabile, care se distingeau printr-o mare colecție de 


20. Peter Burke, Popular Culture in Early Modern Europe, Harper & Row, London, 1978, p.2 


instrumente muzicale”! (și care dispar treptat) și tavernele sau bordelurile, unde 
oamenii puteau asculta muzică, puteau dansa și consuma băuturi’. Pentru moraliștii 
secolului al XVII-lea acele musicos erau un izvor al viciilor, unde aveau loc furtul, 
înșelăciunea, violenţa, adulterul; ele erau opusul normelor domestice”. Consumul de 
alcool și cel de tutun (ale cărui efecte erau asociate cu cele ale alcoolului) erau drastic 
condamnate și erau considerate echivalentul unei vieți desfrânate”“. Dansul era, de 
asemenea, foarte popular, atât printre elite, cât și în clasele sociale inferioare. Biserica 
reformată se opunea energic asocierii - văzută ca inevitabilă - dintre dans, muzică și 
tentaţii sexuale. Au existat zone în Amsterdam unde tavernele erau interzise din aceste 
motive””. În 1650 s-au făcut arestări și s-au interzis spaţiile unde se dansa, tocmai 
fiindcă se considera că există o graniță fluidă între stimularea provocată de dans și 
muzică și păcatul trupesc””. 


În unele cazuri, scenele de tavernă din picturi au conotaţii moralizatoare vizibile 
cu ușurință. Însă Svetlana Alpers observa că spectatorii nu se limitau la a vedea doar 
aspectele moralizatoare, ci căutau și amuzamentul prilejuit de astfel de subiecte. 
Amintind de literatura lui Bredero, autoarea semnalează că scopul acesteia era de a 
expune publicului prostia deghizată în haine țărănești pentru a o face mai amuzantă, 
pentru a distra spectatorul. Astfel, ceea ce este caracteristic acestor poeme e faptul că 
autorul nu s-a folosit de situațiile comice doar pentru a-l batjocori și a-l condamna pe 
bătrânul prezent în tema iubirii nepotrivite, de exemplu, ci mai degrabă pentru a dovedi 
că aceleași pasiuni sunt valabile pentru toți oamenii. La fel ca în literatură, scenele din 


21. Un astfel de exemplu este De Meniste Bruiloft, care devenise o atracţie turistică între anii 1630- 
1640, L. C. van de Pol, The Burgher and the Whore, p. 29. 


22. L. C. van de Pol, The Burgher and the Whore, pp. 18-42. 

criticat atunci când se folosea doar în scopuri recreaționale. În afara temei tavernelor în pictură, 
există numeroase exemple de reprezentări vizuale caricaturizate ale țăranilor fumând și consumând 
băuturi alcoolice (de exemplu, în pictura lui Brouwer sau în cea a lui van Ostade, trăsăturile fizice 
respingătoare ale ţăranilor — reprezentaţi cel mai adesea bând sau fumând - sunt un leitmotiv, 
făcând vizibile ravagiile produse de aceste deprinderi). Probabil că tema își are originea într- 

un tip de reprezentare festivă foarte populară în cursul secolelor XVI și XVII, numită kermis. 

Această ocazie festivă însemna disoluția temporară a diferențelor dintre clase; W. Franits, Dutch 
Seventeenth-Century Genre Painting, p. 40; L. C. van de Pol, The Burgher and the Whore, p. 54; Ivan 
Gaskell, „Tobbaco, Social Deviance, and Dutch Art in the Seventeenth Century”, în Looking at the 
Seventeenth-Century Dutch Art, pp. 68-78; S. Schama, The Embarrassment of Riches, pp. 188-221. 


25. Lynn A. Martyn, Alcohol, Sex, and Gender in Later Medieval and Early Modern Europe, Hampshire, 
Palgrave, 2001, pp. 3-5. 

pictura de gen nu aveau doar un scop didactic, căci membrii unei familii bogate erau 
familiarizați, cu siguranţă, cu normele unei purtări adecvate și repercusiunile unui 
comportament vicios”. 


În Olanda secolului al XVII-lea nu exista o distincţie netă între tavernă (herberg) 
și bordel (bordeel), căci și în taverne existau femei care distrau clienţii, chiar dacă nu 
ofereau neapărat servicii sexuale, ele putându-se comporta ca niște desfrânate (în 
accepțiunea epocii), în funcţie de „politica” localului””. Termenul hoererij („„desfrâu”) 
era folosit pentru a desemna orice relație sexuală în afara căsătoriei, indiferent dacă 
exista sau nu un profit material; o femeie desfrânată era numită hoer sau tasje (în 
argou). Cel din urmă termen poate fi întâlnit în piesa lui Gerrit van Santen, Lichte 
Wigger, o comedie populară publicată în Leiden, în 1617, ce avea drept temă scenele 
de bordel din istorisirile cu fiul risipitor””. Deși termenul de „prostituţie” datează din 
secolul al XIX-lea, e clar că profesiunea a existat în perioada discutată în sensul modern 
al cuvântului””. Acest lucru e dovedit în primul rând de sursele judiciare, adunate sub 
numele de Confessieboeken der gevangenen („Cărțile de mărturisiri ale prizonierilor”), 
conținând detalii despre organizarea prostituţiei, pe baza interogatoriilor care aveau 
loc la judecătorie”. Bordelurile erau frecventate de bărbaţii care aveau ocupaţii în afara 
orașelor în care locuiau, cum ar fi comerțul sau navigația, și erau plecați pentru o lungă 
perioadă de timp, și chiar de turiști“. Studenţii se alăturau și ei comportamentului 
vicios, uneori molestau sexual slujnicele, prostituatele și alte tinere din clasele 
joase”. Soldații, deloc priviţi cu stimă în epocă, făceau parte din clientela frecventă 
a bordelurilor și a tavernelor”“. Unii cercetători consideră că prostituţia era tolerată 
pentru a nu se ajunge la probleme mai grave (cum ar fi violul). Mandeville critica 
această toleranţă și era de părere că ea se explică și prin complicitatea poliției, care avea 
de câștigat participând la societatea coruptă”. 

Oxford Art Journal, nr. 3, 1980, p. 13. 

Nu este întâmplător că, în toate scenele de pictură de gen care pot fi interpretate 
prin prisma acestei teme, persoanele care mijlocesc acordul dintre client și prostituată 
sunt femei. Termenul pentru „mijlocitoare” era hoerewaardinnen“*; ele conduceau 
de obicei un bordel, unde trăiau împreună cu încă două sau trei femei. În mod clar 
această ocupaţie era organizată de femei. Din Confessieboeken der gevangenen reiese că 
doar aproximativ un sfert din acuzaţiile pentru conducerea unui bordel erau adresate 
bărbaţilor”. Prostituatele rămâneau datoare față de mijlocitoarele lor, datorii pe care le 
plăteau din câștigurile obținute prin practicarea acestei meserii. De asemenea, femeile 
care fuseseră închise nu mai erau acceptate să lucreze ca servitoare și alegeau calea 
prostituţiei, iar uneori slujnicele alegeau această meserie fiindcă, făcând parte din clasa 
de jos, aveau puţine drepturi și nu dispuneau de independenţă financiară”. 


Onoarea unei femei depindea de comportamentul ei sexual: fecioria, în cazul femeii 
nemăritate și fidelitatea, în cazul celei măritate; castitatea era cea mai importantă 
virtute“”. Femeile erau văzute ca având un apetit sexual lacom, ce putea fi descifrat pe 
fizionomia lor; le caracteriza desfrânarea și erau moștenitoarele Evei. Popularitatea 
episoadelor biblice ilustrând povestea lui Iosif și Putifar, cea a Dalilei sau cea a 
lui David și Batsheba evidențiază acest aspect. Dincolo de satisfacerea dorințelor 
materiale, se credea că femeia era capabilă să facă aproape orice pentru a-și satisface 
poftele trupești, de aceea trebuia să fie protejată împotriva propriei sexualități“”. De 
fapt, s-a manifestat în secolul al XVII-lea o frică față de femeile care duc bărbaţii la 
pierzanie. Bărbaţii produceau, iar femeile consumau și dorințele materiale ale femeilor 
falimentau partenerii acestora”. În literatura vremii, femeile erau uneori batjocorite 
și privite ca niște ființe josnice“”. Cărţi precum Spiegel der Quade Vrouwen („Oglinda 
femeilor ticăloase”, 1644), Huwlijks Doolhof („Labirintul căsniciei”, 1634) sau Biegt der 
Getrouwde („Capcana celor logodiţi”, 1679) ilustrează această tendință misogină“”. 


Modelul familiei și al cetăţeanului olandez 


Indiferent de clasa socială din care făcea parte, pentru olandezul din secolul al 
XVII-lea important era statutul său de cetățean, pentru că toate obligaţiile civice 

Desire and Domestic Economy”, Art Bulletin, vol. 83, nr. 2, 2001, pp. 308-9. 
42. E. Honig, „Desire and Domestic Economy”, p. 305. 

43. S. Schama, „Wives and Wantons”, p. 9. 


condiționau prosperitatea economică. Doar un cetățean putea ocupa anumite funcţii - 
un avantaj fiind și confesiunea religioasă calvinistă”” - , iar în această epocă termenul 
de cetățean devenise sinonim cu membru respectabil al clasei mijlocii, un model de 
comportament onorabil””. A existat în cultura olandeză o atenţie deosebită pentru 
familie și spaţiul domestic. Femeia trebuia sa fie educată conform unor reguli morale și 
de aici a rezultat o întreagă literatură sub forma unor „manuale” cu privire la rolurile 
și îndatoririle membrilor familiei, cele mai populare fiind cele scrise de Jacob Cats: 
Maedchensplicht (, Îndatoririle unei slujnice”), Houwelick („„Căsnicia”), Verstandige kok 
of zorgvuldige huishoudster („Bucătarul înțelept și gospodarul grijuliu”). De-a lungul 
secolelor al XVII-lea și al XVIII-lea au apărut 21 de ediţii ale operei lui Cats, semn că 
exista un public larg pentru aceste scrieri”“. În contextul interesului pentru protejarea 
familiei s-a dezvoltat o subtemă în pictura de gen, cea a familiei spunând rugăciunea 
înaintea mesei“. Familia trebuia sa fie un model de virtute, pornind de la ideea că 
instruirea și educația formează comportamentul copiilor, așa cum spune și proverbul 
„tinerii fluieră după cum cântă cei vârstnici”, foarte popular în acea vreme'”. 


Unii autori au comentat faptul că în pictura de gen femeile sunt cele care au puterea 
de a menţine sau de a submina spaţiul domestic“. Bucătăresele adormite din picturile 
lui Nicolaes Maes și Vermeer abandonează normele domestice, iar dezordinea și vasele 
murdare sunt consecințele acestui comportament. 


Reprezentări ale mijlocitoarelor în pictura olandeză din secolul al XVII-lea 


În secolul al XVII-lea tema iubirii ilicite este popularizată de Dirck van Baburen (c. 
1594/5 — 1624) şi de Gerrit van Honthorst (1592 — 1656). Aceștia au stat o vreme 

îndelungată la Roma, unde s-au familiarizat cu pictura italienilor nordici, Caravaggio 
și Annibale Carracci. Ei au adoptat inovațiile tematice și stilistice ale lui Caravaggio și 
le-au adus la Utrecht (de aceea au fost numiţi „caravaggiștii din Utrecht”)””. În unele 
picturi subiectul iubirii ilicite este în mod vădit legat de spațiile asociate unui mediu 
vicios - taverna sau bordelul, inversiuni brutale ale spaţiului domestic -, iar reperele 
iconografice trimit la identificarea temei cu prostituţia. Prin prezenţa și recurența 
unor personaje (mijlocitoarea, clientul-soldat, fata desfrânată) în astfel de picturi 
s-a ajuns la o construcție artistică prin care au fost eliminate numeroase aspecte 

din viața reală, semn că artiștii au reprezentat scena iubirii ilicite adaptându-se la 
cerinţele publicului. Unele dintre scenele de gen pictate de ei reprezintă cu certitudine 
prostituate și proxenete. Altele includ figura unei bătrâne care poate fi identificată 
drept mijlocitoare, ceea ce poate sugera interpretarea scenei drept una de bordel. 


O sursă de inspiraţie pentru mijlocitoarele din pictura olandeză — un personaj 
care dobândește relief și importanţă în picturile care reprezintă iubirea ilicită — este 
Parabola fiului risipitor din Noul Testament, mai exact episodul în care fiul risipitor 
își cheltuiește averea pe distracții vulgare”. Ceea ce distinge exemplele ce urmează 
a fi discutate de antecedentele din secolul al XVI-lea este faptul că în picturile mai 
timpurii inspirate de Parabolă erau reprezentate și alte scene care fac parte din aceasta 
(de exemplu, momentul în care fiul risipitor se întoarce la tatăl său), construindu- 
se o narațiune; de asemenea, se poate face observaţia că în reprezentările care 
decupează acest episod din ansamblul narațiunii biblice primează aspectul didactic și 
moralizator””. Van Hemessen, într-o reprezentare a temei din 1536, sugerează felul în 
care se poate imagina că s-a petrecut această mutație: el plasează episodul desfrânării 
fiului risipitor printre prostituate în prim-planul lucrării. Schimbul pecuniar e evident: 
tânăra din centru dă mai departe moneda unei alte fete, iar o mijlocitoare bătrână 
zâmbeșşte aprobator. În fundal apar și alte episoade ale parabolei: după ce își cheltuiește 
averea, fiul risipitor este alungat din oraș; apoi e pus să păzească porcii și astfel ajunge 
să se căiască pentru păcatele sale, se întoarce la tatăl său și este iertat. Probabil că 
Van de Velde este cel care introduce motivul mijlocitoarei în scena de gen olandeză, în 
Petrecere în aer liber (fig. 5), fără îndoială pentru a sugera că activitățile personajelor din 
imagine nu sunt tocmai morale””. 


Proxeneta lui Baburen (fig. 2) este o adaptare a temei iubirii nepotrivite la inovațiile 
caravaggești. Ghicitoarea lui Caravaggio ar putea constitui un reper tematic și stilistic 
pentru pictura artistului olandez: subiectul trivial - cel al înșelăciunii -, numărul redus 
de personaje văzute în trei sferturi, într-un plan apropiat, absenţa unor elemente 

ale decoraţiei interioare, toate acestea se regăsesc în lucrările „caravaggiștilor din 
Utrecht”. Baburen reprezintă o prostituată ce cântă la lăută, îmbrăcată seducător, 
interacționând cu clientul său, care îi oferă o monedă, în vreme ce mijlocitoarea sa 
probabil că încearcă să se tocmească pentru o sumă mai mare. Mijlocitoarea este o 
femeie bătrână, reprezentată într-un mod aproape grotesc. Faptul că mijlocitoarele 
din picturile de acest tip sunt reprezentate mereu bătrâne necesită o explicație mai 
amănunțită. 


Fig. 5. Esaias van de Velde, Petrecere în aer liber, 1615. Rijksmuseum, Amsterdam 


În pictura olandeză există două tipuri de reprezentare a bătrânelor: bătrâna solitară, 
pioasă, rostind rugăciunea înaintea unei mese modeste sau proxeneta caricaturizată, 
dirijând o tranzacție sexuală”. Bătrânețea era deseori considerată o boală în secolul 
al XVII-lea, iar neputința asociată cu ea privită ca motiv al alunecării vârstnicilor 
pe drumul desfrâului, al trândăviei și al avariţiei””. Atitudinea peiorativă cu care era 
privită bătrâneţea are și ea precedente în secolul al XVI-lea, chiar în personajele din 
reprezentările cuplurilor nepotrivite: femeia lacomă își obține banii fiind „ajutată” 

de nechibzuinţa bătrânului”“. În epocă exista chiar o expresie pentru a sugera faptul 

că vârsta înaintată nu presupune întotdeauna înțelepciune: Hoe ouder hoe sotter 
(traducerea literală: „nu există prost mai mare decât unul bătrân” )”. Mijlocitoarele 
sunt mai mereu reprezentate ca niște bătrâne dizgrațioase, uneori chiar grotești, în 
ciuda faptului că realitatea putea fi diferită. Acest lucru e un motiv în plus pentru a 
afirma că deși sunt inspirate din realitate, scenele de bordeluri nu redau întocmai 
realitatea; este vorba, după cum sugerează unii autori, de „seeming realism””*. În cazul 
de față, e folosită o convenţie: mijlocitoarea trebuie să fie recunoscută ca vicioasă, de 
aceea e îmbătrânită de avariție. 


Gerrit van Honthorst reia tema în pictura numită Proxeneta. Mijlocitoarea arată 
spre tânăr, un posibil client, care își ține punga cu bani în mâna stângă; cu cealaltă 
mână clientul face un gest către lăuta fetei, în timp ce ea, având un decolteu exagerat, 
ne conduce privirea tot spre instrumentul muzical. Eddy de Jongh subliniază intenția 
pictorilor de a întări conotaţia de erotism vulgar prin prezenţa instrumentelor muzicale 
și se referă la iconografia picturii și gravurii olandeze din secolul al XVII-lea făcând 
comparații cu literatura populară din vreme, care abundă în referințe sexuale””. Lăuta 
a fost interpretată ca un simbol pentru vagin, căci cuvântul olandez luit are o dublă 
semnificație”. 


Ceea ce e specific picturilor din prima jumătate a secolului al XVII-lea este abordarea 
scenei într-un mod ludic. Atmosfera veselă semnalează faptul că umorul primează și că 
intenția moralizatoare a picturilor se afla în planul secund. Amuzamentul și atmosfera 
jovială sunt prezente și în alte lucrări ale lui Honthorst. În Compania veselă de la Galeria 
Uffizi personajele feminine și masculine se distrează într-un interior. Pare a fi o scenă 
obișnuită, femeile au o vestimentație decentă și nu se petrec lucruri scandaloase. 
Totuși, este prezentă o bătrână la fel de grotescă ca în celelalte exemple. Ar putea fi ea 
un indiciu care ne-ar conduce la o interpretare în cheia motivului mijlocitoarei? Un 
alt exemplu ambiguu este Concertul aflat la Galeria Borghese: personajele par angajate 

în activități rafinate, însă, din nou, prezența bătrânei care pare să-i dea indicaţii fetei 
ridică probleme. În acest exemplu vestimentația fetei nu mai e atât de decentă, putând 
fi observat decolteul ei. Un indiciu care permite identificarea fetei cu o prostituată este 
pana din părul ei, atribut al profesiunii“. Apoi, gestul tandru al fetei care își ține mâna 
pe gâtul tânărului ar fi nepotrivit în public pentru o femeie cu o educaţie aleasă. Bătrâna 
are un schimb de priviri complice cu personajul așezat pe cealaltă parte a mesei - întărit 
și de gestul pe care îl face cu degetul -, iar cu cealaltă mână scotocește în buzunarul 
tânărului. Svetlana Alpers remarca în pictura olandeză fluiditatea între ritualurile 
curtene și cele care implicau prostituția; de aceea nu e obligatoriu ca această pictură să 
fie interpretată ca exemplificând iubirea ilicită””. Prezenţa bătrânei poate fi un simplu 
avertisment. 


Dacă în prima jumătate a secolului granițele dintre clasele sociale erau mobile, din 
a doua jumătate a secolului al XVII-lea se petrece o treptată desprindere a unei pături 
avute tinzând către un statut elitist și exhibând prin gusturile și comportamentul său 
semnalmentele unei astfel de apartenenţe. În cultura olandeză pătrund și noţiunile 
de civilitate și se formează o clientelă elevată, care nu se mai amuză privind picturi cu 
subiecte vulgare, ci își dorește o pictură rafinată, estetizată, iar aluziile erotice sunt 
moderate și nu mai sunt imediat vizibile“. Istoricii de artă au remarcat strategiile 
folosite de artiștii olandezi, care pun în funcțiune în pictură un joc echivoc de 
semnificaţii. Arta olandeză a funcționat nu doar ca o sursă de amuzament, ci și ca un 
vehicul pentru a convinge și a provoca privitorul, cu ajutorul metaforelor cu dublu- 
înţeles. Ambiguitatea este, astfel, o parte esenţială din semnificația unor imagini”. 
Spre deosebire de exemplele din prima jumătate a secolului, în Proxeneta lui Vermeer 
vulgaritatea scenei este mult mai potolită. Deși tânăra din imagine are o vestimentație 
decentă, iar părul ei este acoperit, obrajii îmbujoraţi ar putea indica faptul că paharul 
ei conține o băutură alcoolică. Având o mână pe sânul fetei, bărbatul îi oferă cu cealaltă 
mână o monedă: intenţiile sale sunt clare. Mijlocitoarea — nu atât de caricaturizată 
precum în celelalte exemple — urmărește oferta acceptată de fată; un al doilea personaj 
masculin pare a se amuza de întreaga împrejurare. 


Pictura intitulată Admonestarea paternă a lui Gerard ter Borch (Fig. 3) a suscitat, prin 
tensiunea creată de ambiguitatea în ceea ce privește subiectul lucrării și caracteristicile 
interiorului - mai degrabă sobru, chiar solemn -, interpretări multiple. Alison McNeil 
Kettering atrage atenţia asupra faptului că femeile din familiile burgheze preferau să 
fie portretizate în veșminte sobre, nu în materiale scumpe, căci moraliștii secolului 
al XVII-lea dădeau conotaţii peiorative frumuseţii feminine, pe motiv că aceasta 

era înșelătoare“”. Comentariile vizuale moralizatoare la adresa modei văzute ca o 
îndeletnicire prostească și inutilă circulau în zona flamandă și olandeză încă din 
secolul al XVI-lea. Ba chiar se invoca ideea că diavolul este prezent printre femeile 
care se preocupau prea mult de aspectul lor fizic“. Alison McNeil Ketterinsg amintește 
de gustul lui Gerard ter Borch pentru versurile lui Petrarca, ceea ce ar sugera că 

pentru Gerard ter Borch frumusețea feminină era o virtute petrarchiană exemplară; 
învestmântând-o pe tânără în satin alb, pictorul ar fi eliminat orice aluzie sexuală 
prin camuflarea carnalităţii. În concluzie, pictura nu poate oglindi - crede ea - o scenă 
moralizatoare și subiectul ei nu poate fi prostituţia de lux“. La polul opus se află 
istoricii de artă care sunt de părere că subiectul care se ascunde sub atmosfera elegantă 
este cel al iubirii ilicite“. Detaliul iconografic care schimbă întru totul subiectul 
picturii este moneda pe care o are așa-zisul tată între degete. Acest detaliu poate indica 
tranzacţia dintre mijlocitoare, client și tânără“”. Identitatea personajului masculin 
este un alt indiciu în sprijinul celei de-a doua interpretări. El poartă vestimentația de 
soldat, de aceea nu poate fi o figură paternă. Pentru a-și asigura victoria în timpul 
revoltei împotriva Spaniei (1568-— 1648), olandezii au angajat soldaţi străini, care 
încep să fie văzuţi ca o ameninţare la adresa populaţiei. În primul rând, soldaţii erau 
detestați și temuțţi pentru că aveau o slujbă periculoasă; ei formau o „subcultură”, 

se aflau la marginea societății””. Apoi, soldații duceau o viaţă ușuratică, își pierdeau 
timpul cu jocurile de noroc, consumând băuturi alcoolice și frecventau bordelurile. 
Obiceiurile acestor străini amenințau virtutea cetățeanului olandez, periclitau liniștea 
căminului, de aceea erau priviți cu suspiciune”. Chiar dacă ar avea o monedă în mână, 
gestul ar putea fi unul de curtare (trouwpenning), căci exista tradiția darului simbolic 
între iubiți, ceea ce ar anula, din nou, titlul (care, de altfel, e atribuit mai târziu) și 
subiectul lucrării'”. Indiferent dacă bărbatul ține sau nu o monedă între degete, e clar 
că identitatea sa nu era agreată de olandezi, deci nu poate fi tatăl tinerei din imagine. 
Apoi, bărbatul are o poziţie neglijentă, lipsită de civilitate, aproape că atinge cu vârful 

încălțărilor rochia din satin a femeii din stânga tabloului'”. Cealaltă femeie pare a fi 
concentrată asupra paharului pe care îl apropie de gură. Un alt detaliu iconografic ar 
putea întări excluderea interpretării conform căreia subiectul picturii e o admonestare 
paternă: „paravanul” roșu din fundal, probabil un pat cu baldachin. Apoi, recuzita de pe 
masă se aseamănă cu cele prezente, ca o aluzie la tema vanitas, în unele reprezentări ale 
Mariei Magdalena, cum este cea a lui Caravaggio'”. 


Lucrările lui Gerard ter Borch sunt mărturii ale preferinței publicului rafinat de 
a vedea picturi mai puţin vulgare, în care semnificația trebuie căutată. Descoperirea 
unei scene erotic echivoce sub aparențele unei imagini al cărei subiect este înfățișarea 
unor personaje respectabile trebuie să fi constituit un aspect captivant pentru privitori. 
S-a vorbit despre subtilitatea lui Gerard ter Borch ca narator de anecdote, care a 
lăsat nerezolvate aceste scene în mod deliberat””. Se creează o tensiune la nivelul 
conținutului: subiectul aceleiași picturi poate fi o scenă de curtare, dar și reprezentarea 
iubirii ilicite. 


În România există o singură pictură semnată de un artist olandez de secol XVII 
care poate fi asociată temei iubirii ilicite, Proxeneta lui Jan Gerritsz van Bronchorst din 
colecția Muzeului Brukenthal din Sibiu (Fig. 4). Jan Gerritsz van Bronchorst (1603- 
1661/2), pictor și gravor olandez, s-a născut într-o familie modestă, tatăl său fiind 
grădinar. La început artistul a intrat în contact cu artele plastice ca gravor, printr-o 
colaborare cu Cornelis van Poelenburch. Bronchorst s-a îndreptat către pictură în urma 
admiterii sale în ghilda Sfântului Luca din Utrecht în 163976. În 1681 biograful Filippo 
Baldinucci spunea despre Bronchorst următoarele: „Giovanni van Bronchorst, născut 
în Utrecht în anul 1603, care și-a început ucenicia cu pictori care lucrau pe sticlă, 
persoane fără faimă, prin sârguința sa și aplicarea principiilor artei a devenit un bun 
desenator și un pictor demn de laudă, lucru pentru care stau mărturie operele frumoase 
pe care le-a realizat”. 


În ceea ce privește Proxeneta lui Bronchorst din colecţia Muzeului Brukenthal, 

nu se cunosc date despre proveniența picturii din colecţia baronului Samuel von 
Brukenthal. Într-un articol din 1930, pictura lui Bronchorst apare sub titlul Femeia 
ușoară și mijlocitoarea'“. Tabloul este nedatat, însă cele mai timpurii picturi cunoscute 
ca aparținând artistului sunt datate începând cu 1642”. Subiectul tabloului și reperele 
stilistice (numărul redus de personaje, decorația interioară sărăcăcioasă, jocul de 
lumini și umbre) trimit la apropieri cu picturile mai timpurii ale caravaggiștilor din 
Utrecht (Bronchorst însuși se născuse în Utrecht). De altfel, unele dintre picturile 

sale au fost incluse într-o expoziţie intitulată „Caravaggio and the Netherlands”"”. 
Bronchorst reprezintă momentul negocierii însă, spre deosebire de iconografia 
exemplelor amintite, în această pictură lipsesc instrumentele muzicale care contribuiau 
la redarea unei atmosfere vesele. Fata este reprezentată frontal într-un mod aproape 
brutal, ca și cum pictorul ar fi vrut să evidenţieze că ceea ce vedem este doar un produs, 
o marfă. Nuditatea și frumuseţea fetei contrastează puternic cu chipul îmbătrânit 

al mijlocitoarei. Deseori mijlocitoarele erau ele însele foste prostituate, prin urmare 
acest contrast ar putea fi o anticipare a viitorului fetei, reprezentarea celor două fețe 
ale aceleiași monezi: iată cum arăta tânăra la începutul „carierei”, iată cum va ajunge 
la bătrânețe, un mod de a trimite la tema vanitas. Cred că aceste consideraţii fac ca 
intenția moralizatoare a picturii să primeze, comparativ cu reprezentările lui Baburen 
sau ale lui Honthorst. 


„Proxeneta” lui Baburen ca citat în picturile lui Vermeer 


Comentatorii lui Vermeer au acordat atenţie prezenţei destul de frecvente în picturile 
lui a unor citate”: opere de artă sau imagini de alt tip (hărţi, de exemplu) figurează 
printre elementele care decorează pereţii încăperilor reprezentate. În cartea sa, An 
Entrance for the Eyes: Space and Meaning in Seventeenth-Century Dutch Art, Martha 
Hollander discută această particularitate în contextul recursului la procedee 
echivalente celor retorice, prin care artiștii își pigmentează operele cu un dublu 
înţeles, apt să atragă și să provoace privitorul“. Karel van Mander pare să se refere la 
același tip de procedee atunci când utilizează termenul doorsien pentru a descrie un 
proces care presupune asimilarea mai multor imagini, de tipuri diferite, pe aceeași 
suprafață picturală și în același timp menajarea unei „intrări pentru ochi” în pictură”. 
Îmbogăţirea unei scene de interior prin adăugarea unei picturi pe perete este una din 
formele de expresie a acestui doorsien ca instrument retoric, ca sistem de extindere 
sau complicare narativă și ca mijloc de includere în pictură a unor comentarii. Victor 

Ieronim Stoichiţă se referă la un fenomen similar atunci când vorbește despre 
„imagini dedublate” sau „intertextualizate”“?. În teoria artei olandeze din secolul al 
XVII-lea, Gerard de Lairesse este singurul autor care afirmă că rolul spaţiilor sau al 
imaginilor secundare este unul anecdotic"”. 


Vermeer era în mod particular interesat de acest procedeu și a inclus Proxeneta 
lui Baburen în două dintre picturile sale. Contactul direct al lui Vermeer cu pictura lui 
Baburen a fost posibil prin intermediul mamei sale vitrege, Maria Thins, care se afla 
în posesia tabloului în anul 1641 și pe care l-a adus cu ea în Delft“”. Despre una dintre 
aceste picturi în care Vermeer include Proxeneta lui Baburen, Concertul, se știe că se 
afla în posesia lui Pieter Claesz. van Ruijven, colecționarul principal al lui Vermeer. 
El și soţia sa, Maria de Knuijt, erau niște colecționari înstăriți din Delft, probabil 
familiarizați cu noțiunile de civilitate care pătrunseseră în cultura olandeză a vremii. 


În Concertul (Fig. 6), Vermeer înfățișează două personaje feminine și unul 
masculin aflate într-un interior, absorbite de preocuparea lor, muzica. Observăm că 
bărbatul — un soldat, după sabia pe care o poartă — cântă la un instrument muzical, o 
parte din acesta fiind vizibilă în mâna lui stângă. Tânăra din stânga sa cântă la virginal, 
în vreme ce o altă femeie se concentrează asupra unei partituri. Pe peretele camerei 
sunt expuse trei tablouri: două peisaje și Proxeneta lui Baburen. Contrastul dintre cei 
trei muzicanți rafinați și tabloul cu un subiect trivial expus în vecinătatea lor a iscat 
controverse la nivelul interpretării. S-a spus că rolul picturii lui Baburen este acela 
de a sublinia intenţiile sexuale ale bărbatului, ascunse sub o înfățișare aleasă. Pe de 
altă parte, este posibil ca Vermeer să fi comparat muzicienii eleganţi cu personajele 
triviale din Proxenetă: muzica din pictura lui Vermeer este nobilă, spre deosebire de cea 
vulgară, cântată pe versuri obscene și în scopuri indecente; Vermeer asociază virtutea 
cu rafinamentul moravurilor la care aspirau olandezii din a doua jumătate a secolului, 
iar viciul este asociat cu trivialitatea, vulgaritatea“”. 


Cred că un posibil indiciu pentru a demonstra că pictura lui Vermeer nu este o 
altă versiune — mai puţin explicită — a iubiri ilicite din tabloul lui Baburen este faptul 
că sabia soldatului este la locul ei. Sabia unui soldat a fost interpretată ca un simbol 
al libertăţii sale sexuale, căci el nu avea obligaţii familiale și era un client fidel al 
bordelurilor“”. Renunțarea, în unele picturi, la articole ce fac parte din vestimentația 

militară sugerează faptul că un bărbat se dezarmează pentru a se lăsa pradă relaxării și 
plăcerilor trupești“”. De exemplu, în pictura lui Gabriel Metsu, Fiul risipitor, veșmintele 
militare sunt aruncate pe podea. Nikolaus Kniipfer reprezintă în Scena de bordel un 
soldat care „jonglează” cu sabia sa, probabil aflându-se în stare de ebrietate. 


Dacă așa stau lucrurile, cred că și în pictura intitulată Doamnă așezată la 
virginal (Fig. 7), din colecţia National Gallery, Vermeer a reprezentat Proxeneta tot 


Fig. 6. Johannes Vermeer, Concertul, c.1664. Furat din colecția Isabella Stewart Gardner Museum, Boston 

pentru a pune în opoziție cele două forme de viață: o tânără cu o vestimentaţie aleasă 
se delectează cu muzica într-un interior elegant. Nu există niciun indiciu care să ne 
ducă cu gândul că aceasta ar putea fi o femeie desfrânată sau că gândurile ei sunt 
indecente. Tânăra contrastează cu personajele feminine din tabloul de pe perete: 
acestea întruchipau vulgaritatea, viciul, pe când tânăra este un model reprezentativ 
pentru o societate care aspira la eleganţă și rafinament, întruchiparea virtuții. Femeia 
cântând la clavecin era un motiv popular în pictura olandeză și o trimitere la armonie 
și la iubire“”. Exemplele discutate sunt și ocazii de a vedea în act producerea distanței 
sociale, fenomen care a avut loc în cultura olandeză în a doua jumătate a secolului””, 
prin contrapunerea celor două picturi și ierarhia care se instituie între ele atunci când 
una (cea a lui Vermeer) o include pe cealaltă (cea a lui Baburen). 


Fig. 7. Johannes Vermeer, Doamnă așezată la virginal, 1670-1672. The National Gallery, Londra, Salting Bequest, 1910 


Receptarea de către contemporani a scenelor de gen care sugerează iubirea 
ilicită 


În pofida faptului că nu există descrieri din epocă cu privire la reacţia privitorilor în 
faţa acestui tip de pictură, ele pot fi deduse pornind de la informaţii privind piața de 
artă. Un autor de secol XVIII, Bernard Mandeville, interesat, între altele, de chestiuni 
de ordin economic, observa că predilecția publicului pentru anumite subiecte sau 
pentru un anumit stil era unul dintre factorii care influențau prețul și producția 

unui anumit tip de pictură”. Astfel, piața de artă modela activitatea pictorilor, care 
se simțeau îndemnați să se adapteze cerințelor ei, să se supună modei care dicta 
producţia artistică. Mutaţiile social-civilizaționale care au loc, mai ales în a doua 
jumătate a secolului, schimbă, fără îndoială, gusturile receptorilor și al potenţialilor 
cumpărători și, în același timp, producţia artistică. 


Rareori casa unui burghez olandez nu era decorată cu tablouri, după cum observau 
vizitatorii străini. S-a spus despre olandezi că au fost primii consumatori în masă ai 
pieţei de artă din istorie””. O familie bogată putea avea cel puţin cincizeci de picturi în 
casă. Alături de picturile cu subiecte triviale (cum ar fi tavernele, picturile cu slujnice 
sau cele cu mijlocitoare), gravurile, cărțile cu embleme și istoriile ilustrate erau cele 
mai accesibile cumpărătorilor. Cele mai scumpe tablouri erau portretele și pictura 
istorică”?. În casele olandezilor obișnuiți nu existau încăperi folosite strict pentru 
dispunerea tablourilor. În casa lui Jan Six” şi în cea a cuplului Catharina Bode și 
Valerius Rover (colecționar din Delft) se găseau încăperi speciale pentru expunerea 
picturilor (konstzaal), însă acestea sunt exemple rare””. Camerele formale, în care se 
primeau oaspeţii, numite zaal și zijkamer, erau cele care conţineau cele mai scumpe 
și cele mai multe picturi””. Pereţii caselor erau decorați mai ales cu picturi înfățișând 
copii la joacă, peisaje de iarnă sau peisaje maritime și cu tablouri care puteau avea și un 
subiect anecdotic””. De o manieră generală, cumpărătorii își așezau picturile pe care le 
considerau ca fiind de cea mai bună calitate pe pereţii camerelor unde primeau oaspeţi. 

Apoi, în aranjarea acestora nu se ținea cont de funcția camerelor și nici de o grupare 
coerentă a tablourilor. Erau importante simetria și compatibilitatea dimensiunii 
tabloului cu spaţiul, precum și scara personajelor din picturi, compoziția și culoarea””. 


Un studiu arată că în Provinciile Unite picturile erau cumpărate mai ales în primii ani 
de căsnicie ai unui cuplu. E posibil ca stăpâna casei să fi fost cea care decidea unde și cum 
erau așezate tablourile””. Se presupune că bărbaţii erau cei care cumpărau picturile, însă 
nu se știe cu exactitate acest lucru'””. Se știe despre cumpărătorii înstăriți că nu expuneau 
pictura istorică cu încărcătură erotică în camerele private, ci în încăperile unde primeau 
oaspeţi. Prin urmare, erotismul era acceptat și nu se considera că este necuvenit să expui 
astfel de picturi'”. Specialiștii apreciază că scenele de bordel erau prezente în casele a 
numeroase familii olandeze respectabile, fără a putea determina cu exactitate numărul 
de posesori ai unor astfel de picturi'”*; printre cei identificaţi este cuplul Adolf Visscher 
și Louise Blaeu. Adolf Visscher era un om de afaceri, iar tatăl lui era slujitor al bisericii 
luterane, prin urmare el însuși avea contacte frecvente cu biserica. Soţia sa era membră 
a consiliului de conducere al unui orfelinat - poziţie acordată doar celor mai respectabili 
cetățeni’. Se pare că Visscher avea în zaal o versiune a picturii lui Gabriel Metsu (Fiul 
risipitor)'”*, care astăzi se află la Ermitaj, tablou ce putea fi văzut chiar de membrii bisericii 
și ai orfelinatului sau de oricare alt reprezentant al elitei. În ciuda faptului că nu există 
nicio mărturie scrisă din epocă despre modul în care se raportau contemporanii la astfel 
de picturi (dacăt privitorii căutau sau nu instruirea morală, dacă se simțeau tulburaţi la 
vederea unor scene erotice etc.)'””, cert este că exista o cerere de picturi erotice printre 
oamenii înstăriți din Amsterdam'"". 


Spre deosebire de secolele trecute, în care un artist depindea de comanda publică 
sau privată (tradiția mecenatului), piaţa de artă din secolul al XVII-lea funcționa ca 
un mecanism dinamic pe baza sistemului capitalist de cerere și ofertă; acest lucru e cu 
deosebire adevărat pentru Ţările de Jos, unde patronajul curtean sau ecleziastic este 


98. W. Franits, Dutch Seventeenth-Century Genre Painting, pp. 3-4. 
99. K. Muizelaar, D. Phillips, Picturing Men and Women, p. 42. 


100. K. Muizelaar, D. Phillips, Picturing Men and Women, p. 110. Elizabeth Alice Honig este de părere 
că femeile erau cele care decideau ce picturi se cumpărau, interpretare citată de K. Muizelaar, D. 
Phillips, p. 142. 


101. K. Muizelaar, D. Phillips, Picturing Men and Women, p. 143. 


102. Și numărul scenelor de bordel este necunoscut, pentru că se presupune că nu s-a păstrat decât 1% 
din pictura olandeză din secolul al XVII-lea; K. Muizelaar, D. Phillips, Picturing Men and Women, p. 170. 


103. K. Muizelaar, D. Phillips, Picturing Men and Women, pp. 134-145. 


104. Așa cum am amintit, titlul a fost adăugat mai târziu; având în vedere că lipsesc episoadele conexe 
ale Parabolei fiului risipitor, am putea spune că artistul reprezintă o scenă de bordel. 


105. Simon Schama, „The Unruly Realm: Appetite and Restraint in Seventeenth Century Holland”, 
Daedalus, nr. 108, 1979, pp. 107-109. 

106. S. Schama, „The Unruly Realm” , pp. 107-109; K. Muizelaar, D. Phillips, Picturing Men and 
Women, pp. 139-161; D. Smith, „Irony and Civility” , p. 411. 


cvasi-absent. Prin urmare, artistul olandez picta fie pentru anumiți comanditari, fie 
pentru un public necunoscut. Însă oricare ar fi fost cumpărătorii lui, pictorul trebuia 
să se adapteze la cerinţele și la gusturile publicului, căci cererea influența conţinutul 
picturii (dacă ne referim la caravaggiștii din Utrecht, putem aminti și de inovațiile 
stilistice). Artiștii lucrau, așadar, având în minte un public posibil și trebuiau să 
găsească modalităţi de a fi pe placul clienţilor'””. Astfel se explică faptul că unii artiști 
au ales să picteze anumite teme. De exemplu, se știe despre Jan Miense Molenaer că 
după ce s-a mutat la Amsterdam a început să picteze ţărani în stilul lui Brouwer și van 
Ostade, semn că s-a adaptat la cerințele pieţei. De asemenea, în cazul lui Vinckboons, 
tema kermis devine un leitmotiv în opera sa, ceea ce demonstrează faptul că artistul 
remarcase potenţialul acestei teme pe piața de artă, iar astfel se explică replicarea 
picturilor de acest tip'”*. Uneori negustorul de artă era cel care îi sugera artistului să 
picteze temele sau subiectele care se bucurau de căutare'””. 


În ceea ce privește preţurile, în mod curent picturile se vindeau cu 15-30 guldeni, 
însă prețurile puteau atinge și cote imense. De exemplu, Gerrit Dou își vindea lucrările 
cu 600-1000 guldeni, cea din urmă sumă reprezentând de două ori salariul anual al 
unui cetățean din clasa mijlocie (iar cu aproximativ 1000 de guldeni se putea cumpăra o 
casă)". În sursele pe care le-am consultat nu am întâlnit preţul vreuneia dintre picturile 
pe care le-am analizat, însă presupun că nu erau tocmai printre cele mai ieftine. Mă 
bizui în această presupunere pe informaţiile despre clientela unor artiști. De exemplu, 
picturile lui Gerard ter Borch se aflau în colecțiile celor mai înstăriți colecționari, 
printre care și faimosul negustor de artă Johannes de Reinalme. Eforturile lui Cosimo de 
Medici III, ducele Toscanei (1642-1743), de a intra în posesia unor copii după ter Borch 
confirmă interesul de care picturile lui se bucurau printre colecționarii rafinați “. De 
asemenea, se știe despre Gerrit van Honthorst că avea o clientelă cosmopolită'"”. 


Wayne Franits face observaţia că una din funcţiile picturilor cu subiecte triviale (sau 
a pieselor de teatru cu astfel de subiecte) era aceea de a distra spectatorul, demonstrând 
gustul spectatorilor sofisticați pentru un umor vulgar". Pe de altă parte, Franits este 
de părere că aceste scene aveau și rolul de a produce o distanţă socială faţă de „cultura 
populară” (sau faţă de „subcultură” ori „contracultură”, cum califică Peter Burke 

cultura păturilor sociale formate din hoţi, respectiv din soldaţi''“), de natură să asigure 
segregarea între aceste forme de cultură și cea a unei elite încă instabile. Prin urmare, 
în înțelegerea lui Franits anumite motive din pictura de gen (cum ar fi consumul de 
tutun sau de alcool) nu erau moralizatoare în sensul că avertizau asupra unor vicii, ci 
în acela că făceau explicită ierarhia socială și trasau o limită sigură între clasele sociale. 
De exemplu, țăranii din pictura lui Brouwer nu sunt josnici pentru că fumează, ci 
pentru că nu sunt capabili să-și controleze dorinţele și își pierd ușor cumpătarea. De 
altfel, fumatul pipei era un obicei întâlnit printre cei din clasele sociale mai elevate'"”. 
O tendință asemănătoare cu cea din pictură exista și în teatru și astfel se explică în 
farsele vremii prezența personajelor având ocupaţii diferite - și net inferioare - faţă de 
cele ale audienței (cum ar fi prostituţia)''*. Lucruri similare se pot spune și în legătură 
cu tema kermis: cumpărătorii înstăriți și cultivați doreau să vadă în aceste lucrări o 
conjuncție, în spirit erasmian, între etica urbană contemporană și morala clasică". 
Astfel înnobilate, lucrările înfățișau un comportament grosolan, față de care privitorul 
rafinat se simțea invulnerabil'"*. 


Această funcție a picturilor de a indica distanțarea socială poate fi pusă în legătură 
cu faptul că în a doua jumătate a secolului al XVII-lea olandezii aspirau către 
aristocratizare. În cultura olandeză pătrund noţiuni legate de politeţe și galanterie, 
modelate după idealurile franceze'"”. Un exemplu ilustrativ este moda care a existat 
printre membrii elitei olandeze de a schimba scrisori cu conținut amoros. Circulau în 
epocă manuale de instruire în arta scrisului, iar pentru persoanele care obișnuiau să 
practice acest obicei era de dorit o exprimare în limbaj petrarchian'””. Gerard ter Borch 
a pictat numeroase tablouri în care unul sau mai multe personaje se concentrează 
asupra unei scrisori, într-un interior elegant. Rafinamentul și eleganța au impus și 
schimbări tematice și stilistice în pictură, ceea ce unii comentatori au calificat drept 
„estetizarea” acesteia. Conversaţia galantă e un exemplu grăitor pentru interesul 

clientelei elevate față de subiecte care să contureze valorile civilizatoare inspirate 

din ritualurile curtenești. Publicul căuta figuri clasicizante și în mod cert picturile 
moralizatoare încep să fie la modă”. În picturile cu ţărani, soldaţi, muzicanți sau 
mijlocitoare personajele nu mai sunt reprezentate ca niște bestii, ci ca oameni demni și 
manierați, sunt adaptaţi la predilecția pentru rafinament a publicului. 


Concluzii 


Pentru că nu ne-a parvenit nicio mărturie despre modul cum se raportau cumpărătorii 
despre care avem informații mai precise, este de presupus că exemplele mai timpurii, 
din prima jumătate a secolului (Baburen, Honthorst, Gabriel Metsu, Nikolaus 
Knupfer, Frans van Mieris, Jan Gerritsz Bronchorst, Hendrick Pot) suscitau în privitori 
amuzament, căci divertismentul însoţit de aluzii erotice era căutat de publicul olandez 
din secolul al XVII-lea atât în pictură și gravură, cât și în literatură; cu toate acestea, 
nu lipsea din aceste imagini dimensiunea moralizatoare. Înţelese în acest fel, funcţiile 
unor astfel de picturi nu erau, prin urmare, în esenţa lor, diferite de cele atribuite artei 
în genere în scrierile teoretice renascentiste și post-renascentiste: să delecteze și să 
instruiască. În alte exemple (Gerard ter Borch, Jacob Ochtervelt și Godfried Schalcken) 
tema bordelului nu este imediat recognoscibilă iar privitorul este invitat să ghicească 
adevăratul subiect al picturii, ascuns sub aparențele eleganței și bunei creșteri. Un 
exemplu ilustrativ este Admonestarea paternă, pictură care a generat polemici printre 
istoricii de artă în ceea ce privește subiectul ei. Având în vedere numărul mare de 
tablouri care a existat în epocă, probabil că era de dorit evitarea unei lecturi categorice 
(și monotone) a picturilor, ceea ce poate să fi contribuit la reprezentarea unor scene 
complicate și echivoce, care să constituie o provocare pentru privitor. Poate că artiștii 
au recurs la această ambiguitate pentru a deveni mai puțin previzibili - și deci mai 
atrăgători - adresându-se unei piețe libere. Cred că distanțarea socială poate fi văzută 
ca o dimensiune comună pentru toate exemplele. Totuși, picturile înfățișând personaje 
din clasa de jos, dintr-un mediu social perceput ca putând să perturbe liniștea 
spațiului domestic, nu erau destinate acestei clase sociale. Fie că oamenii se uitau cu 
amuzament la aceste picturi sau căutau în ele o lecție morală, cert este că privitorii se 
simțeau feriți de o lume vulgară, compusă din clasele sociale cele mai josnice și mai 

de temut. Un bun exemplu pentru ilustrarea acestei diferențieri sociale sunt picturile 
lui Vermeer în care este citată o reprezentare a unei scene vulgare: cele două picturi 
reflectă, dar și construiesc această distanțare dorită, prin contrastul dintre o societate 
care exhibă civilitate și rafinament și o lume vulgară și inferioară acesteia. 


121. W. Franits, Dutch Seventeenth-Century Genre Painting, p. 230-240 și 115-135. 


Oana Turcu 


Voi analiza în cele ce urmează diferitele surse de inspirație din producția vizuală din 
Antichitate și din afara Europei identificabile în opera lui Gustav Klimt. Uneori artistul preia 
în mod explicit și încorporează în pictura sa motive și opere de artă imediat reperabile. 
Alteori, elementele decorative din picturile sale fac trimiteri la surse pe care studiul de 

faţă încearcă să le stabilească. În literatura de specialitate a fost investigat modul în care 

se raportează Klimt la arta greacă, la cea bizantină, la cea egipteană și la cea japoneză. Eu 
am identificat și o altă posibilă sursă de inspiraţie, arta neo-asiriană, precum și un posibil 
mediator al japonismului lui Klimt, panourile decorative realizate în 1876 de James Whistler. 


Surse antice grecești 


Probabil că interesul lui Klimt pentru Grecia Antică a fost suscitat, încă de timpuriu, 
de comanda din 1886 pentru Burgtheater din Viena, unde Kiinstlercompanie, din 

care artistul făcea parte, a realizat unsprezece picturi ce ilustrau istoria teatrului 

de la originile sale până în prezent. Patru dintre acestea au fost concepute de Klimt 

și acopereau perioada Greciei Antice. În 1890 Klimt primește, împreună cu fratele 
său, Ernst, și cu Franz Matsch, comanda pentru pictura murală din Kunsthistorisches 
Museum din Viena, clădire nou ridicată pentru a găzdui colecția imperială”. Una dintre 
picturile lui Klimt, Fata din Tanagra (Fig. 1), integrează o statuetă antică din bronz 
reprezentând-o pe Afrodita legându-și sandaua și aflată în Muzeul de Antichităţi 

din Napoli, precum și o amforă grecească pictată aparținând grupului Leagros. Fata 
din Tanagra este probabil inspirată de cercetările arheologice din orașul Tanagra, 
desfășurate în cel de-al optulea deceniu al secolului al XIX-lea, și în urma cărora 
s-au descoperit statuete feminine din teracotă în cele mai diverse posturi și atitudini. 
Tot din anul 1890 datează și Portretului lui Joseph Pembaur, a cărui ramă include o 
figură feminină ce cântă la harpă preluată de pe o amforă grecească”. O altă operă care 


1. Lisa Florman, „Gustav Klimt and the Precedent of Ancient Greece”, The Art Bulletin, vol. 72, nr. 2, 
1990, p. 316. 
2. Lisa Florman, „Gustav Klimt”, pp. 316-320. 

Fig. 1. Gustav Klimt, Fata din Tanagra, 1890, pictură Fig. 3. Perseu omorând Meduza în prezența Atenei, 
murală în Kunsthistorisches Museum, Viena. metopă, Templul C din Selinunte, 550-560 î.e.n., Museo 
archeologico regionale „Antonino Salinas” din Palermo. 

demonstrează interesul lui Klimt pentru descoperiri arheologice și noi teorii referitoare 
la arta antică din Grecia este Pallas Athene (Fig. 2), din 1898. Pallas Athene a fost realizată 
la trei ani de la excavarea Perserschutt, rămășițele de temple și statui vandalizate de perși 
în 480 și îngropate de atenieni pe Acropole. Este posibil, după cum afirmă Lisa Florman, 
ca textele despre policromia arhitecturii antice grecești apărute în secolul al XIX-lea, în 
special cele ale lui Gottfried Semper, care descriau Parthenonul drept colorat în nuanţe 


puternic contrastante (roșu, verde, purpuriu și auriu), să fi inspirat paleta cromatică pe 
care Klimt a folosit-o pentru această pictură. Pentru clasicul atribut al zeiţei, capul de 
Meduză care îi decorează armura, Klimt preia un fragment dintr-o metopă de pe friza 
Templului C de la Selinunte (Fig. 3), iar în fundalul lucrării recunoaștem lupta lui Hercule 
cu Triton provenind de pe o hidrie arhaică”. În aceeași perioadă Klimt pictează Muzică I 
(1895) și Muzică II (1898), care includ o reprezentare arhaică a Sfinxului. 


Klimt este interesat de moștenirea antică grecească, pe care o integrează sau o 
reinterpretează în multe dintre lucrările sale. Însă artistul nu se inspiră din operele 
clasice sau elenistice care intraseră de multă vreme în canonul istoriei artei, ci din 
pictura care decorează vasele antice grecești sau din sculptura preclasică. Atenţia 
pătrunzătoare și entuziasmul manifestat față de acest tip de opere corespund pasiunii 
sale crescânde pentru juxtapunerea dintre personaje și fondul decorativ, pentru 
accentuarea bidimensionalității, precum și predilecției pentru liniaritate”. Interesul lui 
Klimt pentru ornamentaţia de proveniență antică poate să fi fost sporit și de scrierile 
lui Alois Riegl, mai ales de Problemele stilului. Fundamente ale unei istorii a decoraţiei, 
din 1893, cu care este foarte probabil să fi intrat în contact, mai ales că perioada în care 
a fost publicată corespunde cu cea a evoluției ornamenticii sale”. 


Surse bizantine 


Sursele bizantine ale artei lui Gustav Klimt provin de la monumente de pe 
teritoriul Italiei. La sfârșitul secolului al XIX-lea, acestea erau în general exemplele 
cele mai cunoscute de artă bizantină, fiind mai accesibile occidentalilor față de 
cele din Constantinopol sau din zona balcanică. În iarna anului 1903, Gustav Klimt 
și prietenul său, Maximilian Lenz, au călătorit în nordul Italiei, la Udine, Veneţia, 
Padova și Ravenna. Vizita la Ravenna este descrisă de Lenz ca fiind „ora destinului lui 
Klimt. Mozaicurile au lăsat o puternică, o decisivă impresie asupra lui”. Mărturia lui 
Lenz este confirmată de Klimt însuși, care afirmă că „există multe lucruri jalnice în 
Ravenna, dar mozaicurile sunt incredibil de minunate””. Klimt a cumpărat fotografii 
și cărți poștale“, și i-a trimis mamei sale o carte poștală cu interiorul bisericii San 

Vitale”, iar în timpul celei de-a doua vizite i-a scris apropiatei sale, Emilie Flâge, tot 
pe o carte poștală, că mozaicurile de aici sunt de o „splendoare nemaivăzută”"”. Alma 
Mahler, compozitoarea vieneză prietenă cu mai mulți membri ai Secesiunii Vieneze, 
printre care și cu Gustav Klimt, afirma că după vizita în Italia arta produsă de acesta 
devenise „bizantină”"”. 


Potrivit lui Robert Nelson, Klimt se raporta la arta bizantină „cu ochii unui pictor 
de avangardă”, fiind mai degrabă interesat de elementele vizuale și de partea lor 
tehnică decât de istoria ei”. Impactul atât de puternic al artei bizantine asupra 
lui Klimt poate fi explicat prin faptul că artistul identifică în mozaicuri trăsături 
stilistice care corespundeau interesului său pentru detaliile bogate și fragmentate, 
pentru uniformizarea volumelor, pentru bidimensionalitate, stilizare geometrică 
și abstractizare a formelor, precum și pentru valoarea expresivă a aurului. Anumite 
caracteristici ale artei bizantine, cele care îl interesează pe Klimt, sunt prezente 
în opera sa încă înainte de a vizita mozaicurile de la Ravenna, de exemplu în 
Friza Beethoven (Fig. 4), terminată în anul 1902”. De aceea, putem presupune că 
preocuparea sa pentru arta bizantină nu este declanșată de contactul direct cu 
mozaicurile de la Ravenna, așa cum afirmă Maximilian Lenz și Alma Mahler. Mai 
degrabă, interesul lui Klimt pentru posibilitățile decorative ale fondului de aur, pentru 
bidimensionalitate și pentru calitățile spirituale ale artei, anterioare vizitei în Italia, 
sunt recunoscute cu entuziasm în mozaicurile de la Ravenna. 


În Istoria artei moderne publicată în 1904, istoricul și criticul de artă Julius Meier- 
Graefe considera arta bizantină drept precursoare a multora dintre noile tendințe 
ale artei moderne de la sfârșit de secol'“. Nu este de mirare că mozaicurile bizantine 
de la Ravenna au atras atenția mai multor istorici de artă și artiști din secolul al 
XX-lea, precum Vasily Kandinsky, Gustav Klimt, Clive Bell, Matisse sau Alphonse 
Mucha. Panoul de secol al VI-lea cu Împărăteasa Theodora din biserica San Vitale este 
considerat unul dintre cele mai importante repere ale moștenirii bizantine”. Este 
posibil ca Gustav Klimt să fi cunoscut acest mozaic înainte de vizita sa în Italia, prin 
intermediul reproducerilor fotografice care circulau la început de secol. În orice caz, 
asemănările dintre panoul din Ravenna și Portretul Adelei Bloch-Bauer din 1907 (Fig. 

Fig. 4. Gustav Klimt, Friza Beethoven, (Corul Îngerilor) 1902. Clădirea Secession, Viena, detaliu de pe 
peretele din dreapta 


5) sunt foarte pregnante: culoarea pală a feței și a mâinilor care se observă dincolo 
de bogăţia decoraţiilor, personajul părând a fi prins în spatele unei ferecături de aur, 
modul fragmentar de îmbinare al motivelor/ decorațiilor, prețiozitatea materialelor 
folosite, gama cromatică variată, dar inegal distribuită, cu o puternică dominantă a 
auriului. Ornamentele triunghiulare de pe pieptul Adelei Bloch-Bauer se aseamănă 
cu motivele decorative ale pavimentului din biserica San Donato din Murano'” (Fig. 
6). Potrivit unei interpretări, Portretul Adelei Bloch-Bauer înfățișează o femeie ca un 
„idol într-un altar de aur”, care devenise prizoniera propriei ei averi: mehr Blech als 
Bloch, joc de cuvinte atribuit lucrării și traductibil prin sintagma „mai mult tinichea 
decât Bloch” (numele de familie al celei portretizate)"”. Poziţia capului și a mâinilor 
sale este adesea pusă în relaţia cu postura Dansatoarei din Friza Stoclet (Fig. 9), care 

a fost considerată de inspirație egipteană'”. Bogăția decoraţiei poate fi interpretată 
în două sensuri: fie similaritatea cu icoanele cu ferecătură de aur sugerează un nou 
tip de ascetism'”, fiindcă decoraţiile aurite funcţionează ca niște „armuri” împotriva 
dorințelor trupești, lăsând descoperite doar chipul și mâinile personajului; fie acestea 
au funcţia de accentua și mai puternic extazul sexual. 

Apropierea lui Klimt de arta bizantină pare să-și găsească o parte dintre izvoare în 
scrierile călugărului Desiderius Lenz””. Acesta a fost primul director al Școlii de Artă 


Fig. 5. Gustav Klimt, Portretul Adelei Bloch-Bauer, 1907, Fig. 6. Mozaic pavimentar, biserica San Donato 
Neue Galierie, New York din Murano, secolul al XII-lea 


din Beuro și un puternic susținător al integrării, în picturile murale religioase, a unor 
elementele stilistice specific bizantine, și în special al folosirii formelor geometrice 
care să se apropie ca structură ori metodă de execuţie de tehnica mozaicului”. 


Surse egiptene. Friza Stoclet 


Între 1905 și 1911, Wiener Werkstătte au realizat o comanda pentru Adolf și Suzanne 
Stoclet, industriași și colecționari cu interese eclectice, care dețineau miniaturi 
persane și armenești, sculpturi egiptene, picturi de Lorenzo Monaco, Duccio și Simone 
Martini, bijuterii bizantine”, obiecte provenite din Africa, Americile Pre-Columbiene, 

Egipt, China”. Josef Hoffman a făcut planurile unei noi reședințe pentru familia 
Stoclet în Bruxelles și a colaborat cu Gustav Klimt la decorarea camerei de zi. Clădirea 
palatului Stoclet și interiorul său materializează idealul artiștilor Secesioniști de a 
crea o operă de artă totală, Gesamtkunstwerk. Pentru friza ce decorează pereţii camerei 
de zi, Klimt a folosit bucăţi de marmură, ceramică, smalţ și pietre semi-preţioase, 
faianţă și coral”. M.E. Warlick interpretează Friza Stoclet (Fig. 7)” drept o celebrare a 
miracolului primăverii, o temă pusă în corespondenţă cu intenţiile Grupării Secession 
de a revitaliza arta vieneză după principiile propuse în revista Ver Sacrum (Primăvara 
Sfântă)”, pe care Klimt și le asumase și pe care le-a păstrat și după anul 1905, când a 
părăsit Secesiunea. Cu toate că friza din Palatul Stoclet poate fi considerată eclectică 
din punctul de vedere al surselor la care Klimt face apel, sursele bizantine și cele 
egiptene domină întreaga compoziţie. 


Fig. 7. Gustav Klimt, schiţă pentru friza din Palatul Stoclet, 1908-1911, MAK, Viena 


Warlick identifică trimiteri la mitologia egipteană în elementele decorative ca niște 
ochi de pe veșmintele bărbatului din scena denumită Împlinire (Fig. 8). El observă 
că acestea seamănă cu hieroglifa pentru zeul Osiris, al cărui nume se traduce prin 
„mulţi ochi”; de asemenea, în scenă apar două păsări care ar putea fi șoimi, simboluri 
egiptene ale morții și doliului, precum și un pește ce ar putea fi cel care a înghițit 
penisul lui Osiris după ce a fost aruncat în Nil de către Seth și care este, de asemenea, 
singurul fragment din corpul lui Osiris pe care Isis nu l-a găsit”. Personajul feminin 

27. În legenda lui Isis și Osiris este vorba despre copiii zeiței cerului Nut (Rhea), și despre frații 
acestora Seth și Nephthys, care au format cupluri, căsătorindu-se. Seth, gelos pe Osiris, a construit 

denumit și Dansatoarea (Fig. 9) a fost pus în legătură cu un alt capitol al artei egiptene, 
portretele de la Al Fayoum. Atât Dansatoarea, cât și Mumia de la Al Fayum au corpurile 
„ferecate” și ascunse în spatele unor straturi de materiale textile, similare în structura 
lor geometrică””. Klimt se poate să fi intrat in contact cu portretele de la Al Fayoum 
datorită lui Theodor Graf, un comerciant de artă vienez care cumpărase în 1887 câteva 
exemplare de astfel de portrete funerare descoperite de curând și cu care a organizat o 
expoziţie itinerantă”. 


În centrul compoziţiei Frizei Stoclet, între cuplul îmbrățișat denumit Împlinire și 
Dansatoare, se află un Copac al Vieţii (Fig. 10). Warlik identifică în el Arborele Erica, cel 
în care Isis a găsit sarcofagul lui Osiris, și interpretează ramurile arcuite ale acestuia 
ca sugerând apele învolburate ale Nilului care au transportat trupul lui Osiris spre 
Babylus. Bullen însă consideră că acest Copac al Vieţii este „pomul cunoștinței binelui și 
răului” din tradiţia creștină și îl compară cu mozaicul din absida altarului bisericii San 
Clemente din Roma” (Fig. 11). De altfel, și Warlick recunoaște referințe la mozaicuri 
bizantine în unele detalii decorative din Friza Stoclet, însă le identifică drept posibil 
model pe cele din biserica San Vitale din Ravenna, mediate sau nu de elementele 
decorative aproape identice prezente în fresca din capela Gnaden aparținând 
Mănăstirii Beuron, Hohenzollern, construită între 1898 și 1899 după planurile 
părintelui P. Mauritius Gisler și pictată de părintele Paul Krebs”. 


va potrivi. Osiris a fost păcălit, închis și aruncat în apele Nilului. Isis a găsit sarcofagul lângă orașul 
Byblus, încastrat într-un arbore Erica și l-a adus înapoi în Egipt. Seth a descoperit sarcofagul, a 
luat trupul fratelui său, l-a împărțit în paisprezece bucăţi și l-a răspândit în întreg Egiptul. Isis, 

Fig. 8. Gustav Klimt, schiţă pentru Fig. 9. Gustav Klimt, schiță Fig. 10. Gustav Klimt, schiță pentru 
friza din Palatul Stoclet (Împlinire), pentru friza din Palatul Stoclet friza din Palatul Stoclet (Copacul 
1908-1911. MAK, Viena (Dansatoarea), 1908-1911. MAK, Vieţii), 1908-1911. MAK, Viena 
Viena 


Fig. 11. Mozaicul absidei altarului, biserica San Clemente din Roma, c.1130 


Surse japoneze 


Interesul artiștilor vienezi pentru arta japoneză este suscitat în special de Expoziţia 
Universală din 1873, unde Japonia participă cu numeroase obiecte de arte decorative”. 
Moda japonismului data însă deja de un deceniu: în 1862, un diplomat britanic își 
expune colecția de artefacte în cadrul Expoziţiei Universale de la Londra și tot în 
același an se deschide la Paris un magazin care vindea obiecte de artă din Orientul 
Îndepărtat. În anii 1880, artiști europeni asociaţi unor mișcări și curente diverse 
preiau din arta japoneză tehnici de redare a bidimensionalităţii, un anumit tip de 
relație între imagine și textul care o însoțește, concepția asimetrică a compoziţiei. De 
asemenea, au fost asimilate motive japoneze precum florile de iris, peștii, șopârlele, 
dragonii zburători, preluate de pe costume, evantaie, porțelanuri, obiecte de uz 
casnic. Succesul obiectelor japoneze în Europa, fie în scopuri comerciale, fie pentru a 
fi expuse, se explică și prin faptul că în ele se recunoaște unul dintre dezideratele artei 
europene contemporane, și anume acela de a anula distincţia dintre artele frumoase 
și cele decorative. Estetica japoneză, în care această distincţie nu exista, i-a atras pe 
teoreticieni ca John Ruskin și William Morris, care considerau artele decorative „drept 
vehicule de eliberare estetică și spirituală pentru omul obișnuit”. 


În ceea ce îl privește pe Klimt, interesul său pentru arta japoneză ar fi putut 
fi suscitat atât de contactul direct cu aceasta, cât și prin intermediul operei lui 
James Abbott McNeill Whistler. Raportarea la opera lui Whistler nu este aleatorie, 
justificându-se prin interesul crescut al lui Gustav Klimt pentru pictura acestuia 
și prin asemănări între lucrările celor doi artiști. În 1876-1877, Whistler realizează 
decoraţiile pentru încăperea în care Frederick Richards Leyland își expunea colecția 
de porțelanuri japoneze, niște paravane acoperite cu imitație de foiţă de aur peste 
care pictează bogate motive inspirate din modelul penelor de păuni — Paravane pentru 
Camera Armoniei în Albastru și Auriu: Camera Păunului””. Fundalul tabloului Iudita cu 
capul lui Holofern (Fig. 13) este asemănător cu modul în care Whistler și-a structurat 
compoziția. Whistler a ţinut o conferinţă la terminarea decorării Camerei Păunului, 
publicând un pamflet cu fotografii ale interiorului, pe care le-a distribuit mai multor 
reviste din Londra“”. Nu putem ști cu certitudine dacă aceste imagini i-au fost 
disponibile lui Klimt, dar ele au circulat. Există posibilitatea ca vizita artistului austriac 
la Londra în anul 1906” să îl fi adus aproape de lucrările lui Whistler sus-menţionate. 

Fig. 12. Gustav Klimt, Portretul Mădei Primavesi, 1912. The Metropolitan 
Museum of Art, New York 


Acest posibil contact 
al lui Klimt cu opere de 
artă contemporană care 
interpretează surse japoneze 
nu este singurul prin care 
arta japoneză ar fi putut intra 
în atenţia artistului. În jurul 
lui Klimt existau mai mulți 
artiști care au adaptat motive 
japoneze după Expoziţia 
Internaţională din 1973. 
Hans Makart, profesorul său, 
era un pasionat colecționar 
de costume de teatru noh 
și de kimono-uri, iar în 
1875 pictează Japoneza. 
De asemenea, în revista 
Ver Sacrum erau publicate 
adesea articole despre arta 
japoneză, precum „Spiritul 
artei japoneze” de Ernst 
Schurr, în 1899. Apetenţa 
lui Klimt pentru artefactele 
japoneze este cunoscută 
și prin intermediul unor 
fotografii ale atelierului său, 
în care se poate vedea că 

spaţiul acestuia era decorat 
cu stampe japoneze și 


chinezești și cu armuri de samurai. Și tot prin intermediul fotografiilor avem acces la 
costumaţia pictorului în timp ce lucra: un kimono croit după propriul design. Aplecarea 
lui Klimt către utilizarea aurului își poate găsi și o altă sursă față de cea bizantină, și 
anume în lucrările artistului japonez Ogata Korin, activ la sfârșitul secolului al XVII- 
lea și începutul secolului al XVIII-lea și ale cărui lucrări încorporau elemente vegetale 
pe fundaluri acoperite cu foițe de aur”. Totuși, prezența japonismelor în opera lui 
Gustav Klimt este ulterioară așa-numitei „perioade aurii”. Acestea sunt identificabile 
în picturi de după 1910, când artistul renunţă treptat la fondul auriu: în Portretul Mădei 
Primavesi, 1912 (Fig. 12), Portretul Adelei Bloch Bauer II, 1912, Portretul baronesei Bachofen- 
Echt, 1916, Portretul Friederikei Maria Beer, 1916 și în Dansatoarea, 1916-1918, Klimt 
elaborează motive decorative florale de inspirație japoneză. Hermann Bahr, amintind 

de economia de mijloace a artei japoneze, specifica faptul că prin pictarea unei ramuri 
artiștii sintetizau ideea de primăvară”“. În mod similar, în portretele menţionate mai sus 
Klimt folosește doar fragmente ale corpului uman, chipul și mâinile, încastrate într-un 
ansamblu de motive decorative, pentru a sugera senzualitatea. 


Surse asiriene 


Fig. 13. Gustav Klimt, Judith 1, Osterreichische Galerie 
Belvedere, Viena 


Surselor de inspiraţie provenite din 

arta greacă, egipteană și bizantină, 
identificate deja în literatura de 
specialitate și analizate în paragrafele 
anterioare, li se pot adăugă și cele neo- 
asiriene, care nu au mai fost semnalate 
până acum și la care cred că Klimt a 

făcut apel în Judith I, pictată în 1901 (Fig. 
13). ludita, devotata văduvă și eroină 
evreică care l-a executat pe generalul 
asirian Holofern pentru a-și salva 
oamenii, este redată de Klimt oarecum 
în opoziţie cu atributele ei menționate 

în Vechiul Testament, dar în acord cu 

o lungă tradiţie iconografică, și anume 
într-o postură seducătoare, senzuală, 

cu ochii aproape închiși și buzele 
întredeschise. Iudita este acoperită de 

un văl cu motive circulare cu rozete 

în centru, care amintesc de elemente 
decorative neo-asiriene, și poartă în jurul 
gâtului o bijuterie care trimite la cele 
descoperite în somptuoasele morminte 
din Mesopotamia. Neo-asirienii (911- 
612 î. Hr.) foloseau rozetele ca motiv 
pentru bijuterii, dar și în redările 
plastice ale zeiței Iștar, protectoarea 
dragostei, zeița războiului, a fertilității și 
a sexualității. Includerea unor simboluri 
care fac referire la zeița Iștar se potrivește 
poveștii Iuditei, mai ales în contextul 
tabloului lui Klimt, care o redă ca pe o 
femeie ce inspiră senzualitate și care tocmai 

a comis un act violent. Pe fundalul tabloului apar motive decorative asemănătoare cu cele de pe 
reliefurile provenind de la palatele din Nimrud și Niniveh. În spatele Iuditei se conturează un 
peisaj compus din forme ovale și copaci. În reprezentările neo-asiriene, cum este cazul reliefului 
Bătălia Lachișilor din palatul regelui sirian Sennacherib din Niniveh (c.77013. Hr.), care conţine 
scene cu cucerirea unui oraș evreiesc fortificat, formele ovale semnalează un peisaj muntos, 
pietros“ (Fig. 14). 


Folosirea acestor surse 
vizuale de către Klimt uimește 
prin neașteptata corespondență 
dintre istoria și mitologia 
Orientului Apropiat antic și 
narațiunea biblică la care trimite 
compoziția Iudita I. Este posibil, 
cum este și în cazul surselor 
bizantine și grecești pre- 
clasice, ca Gustav Klimt să se fi 
raportat la textele despre arta 
Orientului Apropiat publicate în 
epocă. Arhitectul și teoreticianul 
Gottfried Semper menționează 
arta asiriană în repetate rânduri. 
Spre exemplu, în 1865, în Uber 
die formelle GesetzmăBigkeit des 
Schmuckes und dessen Bedeutung 
als Kunstsymbol, el distinge 
trei tipuri de ornamente: 
ring, în formă de inel, behang, 
pandantiv și richtungsschmuck“”, 
ornament direcțional care 
definește categoria celor mai 


Fig 14. Bătălia Lachișilor, panou de ghips reproducând un relief „spirituale ornamente”, care 
decorativ din Palatul lui Sennacherib din Niniveh (700-692 î.e.n) 5 . 
The British Museum i au capacitatea de a „proiecta 


grația, mișcarea, caracterul și 
aparența” elementelor de vestimentație militară pe care le decorează. Ornamentul 
direcțional poate fi împărţit în două categorii: cele „flotante” și cele „statice”, cum 
sunt decoraţiile rigide de pe coifurile asiriene. Acestora li se acordă o atenţie specială 

în cadrul studiului, poate și datorită faptului că Semper le-a putut vedea integrate în 
reliefurile asiriene de la Nimrud expuse la British Museum, în 1850, în timpul exilului 
său temporar la Londra”. 


Arta trecutului nu a fost văzută de Semper numai cu ochii cercetătorului care 
dorește să o descopere, ci și cu ochii arhitectului care dorește să o integreze în 
arta prezentului. Prin preluarea elementelor neo-asiriene, Klimt se integrează în 
tendinţa sfârșitului de secol XIX de a privi către trecut și de a prelua elemente care, 
puse într-un alt context, să genereze autenticitate și originalitate. La fel ca mulţi alți 
artiști contemporani lui, Klimt a fost interesat de artele din afara Europei sau care 
erau considerate primitive și pe care mulți le vedeau ca posibile resurse de înnoire 
a artei europene. În opera lui Klimt s-a identificat folosirea unor motive provenind 
din arta egipteană, din ceramica grecească antică, din arta bizantină și din arta 
japoneză. Acestora le-am adăugat în articolul de față identificarea unor posibile surse 
de inspiraţie din arta asiriană. Dacă acum aceste arte antice, medievale sau extra- 
europene nu par să aibă un numitor comun, pentru perioada lui Klimt ele erau legate 
prin faptul că se aflau în afara canonului clasicizant, iar „primitivismul” lor era asociat 
ideii de autenticitate și libertate de exprimare pe care o urmăreau artiștii din jurul 
anului 1900. Un alt raționament care poate justifica citatele vizuale și trimiterile la 
arte din trecut sau din afara Europei este și intenţia lui Klimt de a crea „o operă de artă 
totală”, care să îmbine nu numai medii și tehnici, ci să includă și fragmente din opere 
recent descoperite sau reapreciate, juxtapunând trecutul și prezentul. 

(second section), trad. de Kathryn Schoefert și Spyros Papapetros, Res: Anthropology and Aesthetics, 


nr. 57/58, 2011, p. 314. 


Marta Zamfirescu-Boceanu 


Introducere 


Critica socială în artă este prezentă pe tot parcursul secolului XX, iar mișcările 
artistice revoluţionare (împotriva celor tradiționale) sunt din ce în ce mai frecvente, 
începând cu Avangarda. Arta pop este prima mișcare artistică figurativă care 

este revoluționară, nu reacționară — membrii Independent Group vorbesc despre 
dizolvarea ierarhiei artelor (prin teoria lui Lawrence Alloway, the fine art — pop art 
continuum) și propun o analiză antropologică a tuturor tipurilor de artă (frumoasă 
sau „populară”: reviste, design, reclame, postere). Absolvenţii Royal College of Art 
sugerează o continuare a acestei analize sociale prin exploatarea unor teme precum 
efectele consumerismului asupra consumatorului (Derek Boshier, Peter Blake), 
artistul (perceput) ca star Pop (Peter Blake, Pauline Boty), simboluri de putere și sex 
în cultura pop (Peter Phillips, Allen Jones). 


Preocuparea pentru dizolvarea graniței dintre artă și viață — afișată deja de dadaiști 
și suprarealiști, apoi de John Cage, membrii Fluxus și Neo-Dada din New York și de 
numeroși artiști performativi (Joseph Beuys, Piero Manzoni, Allan Kaprow etc.) — 
devine, pentru artistul Pop, o modalitate de a ieși din analiza pur critică a culturii/ 
civilizației pop. Artistul se expune la această nouă cultură (în mod inevitabil, de altfel, 
deoarece semnele acestei culturi erau deja peste tot în Marea Britanie a anilor 1960, 
de la posterele și reclamele de pe stradă la filme și lifestyle) pentru a observa efectele 
acesteia asupra lui. Adesea, artistul Pop comunică în mod direct cu exponenții culturii 
pop (actori și muzicieni — de notat prietenia lui Peter Blake cu Paul McCartney), 
confirmând o continuitate a celor două lumi (Pop, pop), care se influențează reciproc 
pe tot parcursul secolului XX și până astăzi, dacă luăm în considerare arta Neo-Pop. 
Așadar, arta Pop britanică se află la două graniţe (între high art și low art, între artă 
și viață) și poate fi plasată, din punct de vedere cronologic, între arta folk și cultura 
pop americană a primei jumătăţi a secolului XX și cultura pop britanică, care include 
momente precum British Invasion. Ceea ce am denumit „cercul/lanţul pop-Pop-pop” 
(analizat în ultimul subcapitol) se referă la această serie de influenţe între cultura pop 
și arta Pop. 


În primul subcapitol discut modul în care sursele teoretice ale mișcării Pop (Dada, 
Marcel Duchamp) se împletesc cu sursele vizuale/estetice (realismul american al 
anilor 1920-50, de exemplu Edward Hopper) și cu procesul de „americanizare” a 
Europei occidentale, dând naștere amplei mișcări Pop în Marea Britanie. Cel de-al 
doilea subcapitol analizează receptarea și abordarea culturii pop americane (și apoi 
britanice) de către artiștii Pop britanici. Încă în proximitatea celui de-al Doilea Război 
Mondial, Independent Group ia naștere ca un grup de discuţie (abordând subiecte 
precum arta, cultura, tehnologia, știința, moda etc.). Membrii Independent Group 
observă contrastul dintre aspectul dezolant al Angliei încă nevindecată de traumele 
războiului și promisiunea visului american, definit de Hollywood, glam și un lifestyle 
luxos ușor de obținut. În continuitatea mișcării literare Angry Young Men, membrii 
Independent Group critică acest contrast, însă cu o atitudine mai optimistă sau mai 
degrabă ironică decât pesimistă sau revoltată. Richard Hamilton și Eduardo Paolozzi 
remarcă fetișismul exploatat de publicitate și reducerea aberantă, în reviste și 
reclame, a bărbatului la un simbol al războiului și a femeii la un simbol al sexualității. 
Aceste observații sunt redate ca atare, fără o interpretare a efectului acestora asupra 
consumatorului. Expoziţia This is Tomorrow este o celebrare și o ironizare aproape 
inocentă a culturii pop americane, provocând vizitatorul să își folosească toate 
simțurile pentru a avea o experienţă cât mai autentică a lumii americane de tipul unui 
film Hollywood de serie B. 


Abia cel de-al doilea val de Pop britanic — generația Royal College of Art — abordează 
cu un ochi critic efectele culturii de consum (o consecință a americanizării) asupra 
consumatorilor și asupra artiștilor. Prin urmare, vorbim de o analiză deopotrivă 
socială și artistică, în măsura în care noua cultură pop schimbă, din punct de vedere 
estetic și teoretic, arta epocii. Mișcarea Pop britanică rămâne un fenomen eterogen: 
nu se poate trage o concluzie referitoare la modul în care generația Royal College of 
Art percepe sau interpretează aceste schimbări sociale și artistice. Cu toate acestea, se 
poate spune că membrii principalului val Pop britanic menţin un echilibru între ironic 
și tragic în interpretarea culturii pop (și a consecințelor acesteia asupra individului). 
În continuitatea ideii pop-Pop-pop, membrii Royal College of Art se folosesc de 
vocabularul culturii pop pentru a demasca consecințele acesteia — Pop conţine ceea 
ce Jiirgen Habermas numește „contradicție performativă”: combaterea unei ideologii 
este posibilă numai folosindu-i limbajul. 


În acest sens se poate explica de ce generaţia Young British Artists (asociată cu 
mișcarea Neo-Pop în Marea Britanie începând cu 1988) afișează un limbaj mai agresiv, 
mai neiertător: perioada consumerismului devine, spre cel de-al treilea mileniu, epoca 
turbo-consumerismului, prezentând noi pericole, precum pedofilia (în special în 
industria de modelling), neo-nazismul și tendința de a transforma orice într-un icon 
(lisus, Ronald McDonald și Hitler devin brelocuri sau păpuși). Analiza generației Young 
British Artists se centrează pe frații Jake și Dinos Chapman, întrucât arta lor abordează 
în mod direct și tranșant aceste pericole, folosind o iconografie cultă (pornind de la 
Goya) și o imagistică (neoy)Pop. 


Depresia postbelică, Planul Marshall și americanizarea necesară/ inevitabilă 


În 1948 Marea Britanie cunoaște promisiunea unei distanțări rapide de ororile celui 
de-al Doilea Război Mondial, prin cunoscutul Plan Marshall. Această inițiativă, 
denumită oficial The European Recovery Program, promite ajutor financiar, previne 
răspândirea comunismului în Europa Occidentală și dă naștere la o linie de comunicare 
culturală fără precedent între Europa și America. De altfel, Planul Marshall este o 
ofertă de nerefuzat pentru o Europă în mizerie. Preluarea culturii americane devine 
inevitabilă din momentul în care filmele produse la Hollywood sunt difuzate pe 
televizoarele pe care britanicii tocmai le obținuseră de la americani. Pe plan politic, 
Statele Unite își asigură piaţa pentru o economie în creștere. Însă pe plan cultural, 
această promisiune a salvării, a unui viitor mai bun, se manifestă în filmele, muzica, 
revistele și reclamele care ajung din America în Marea Britanie către mijlocul secolului 
XX. lar această pătură de cultură populară strălucitoare se aşterne peste necesitatea 
(poate chiar disperarea) artiștilor tineri de a găsi noi soluţii în artă, într-o lume care 
cerea o desăvârșită înnoire. 


Artiștii generației celui de-al Doilea Război Mondial erau deja concentrați pe 
problemele Recesiunii anilor 1930 și ale războiului. Disperarea lui Francis Bacon 
sau dorința oarbă de a supraviețui a lui Lucian Freud sunt răspunsuri la pictori 
precum Evelyn Dunbar, care se refugiază în nostalgia pentru idilicul pastoral într-o 
perioadă întunecată. Anglia este marcată de neo-romantismul abstractizant (John 
Craxton, John Minton), iar critica de artă elasticiza noțiunea de neo-romantism. 

În 1947, Kenneth Clark, în The New Romanticism in British Painting, îi alătură 

pe Sutherland, Piper și Moore cu Frances Hodgkins, John Tunnard și Francis 
Bacon’. Abia ulterior neo-romantismul este definit prin revenirea interesului 
pentru peisaj, principala influenţă fiind Graham Sutherland. Din arta anilor 1940 
lipsește suferința umană. Documentarismul istoric (Charles Cundall) și zona 
simbolist-estetică (Paul Nash) eclipsează complet subiectul uman. Această lipsă 
este acoperită în următorul deceniu, cel al Angry Young Men și al realismului. Cyril 
Connolly observă în 1950: from now on an artist will be judged only by the resonance 
of his solitude and the quality of his despair’. Reprezentanţii acestui citat sunt Francis 
Bacon și Lucian Freud. Cei doi se întâlnesc la Colony Room, o trattoria din Dean 
Street, Londra, deținută de Muriel Belcher. Li se alătură Frank Auerbach, Michael 
Andrews, John Minton, John Craxton, Keith Vaughan și Edward Burra. Aceasta este 
generaţia centrată pe figura umană, pe suferinţă, pe instinct. 


Abia generaţia anilor 1950 a captat fascinația pentru creștere economică a Angliei. 
Toate mediile artistice apărute și încercate în deceniile din urmă sunt semnalul pentru 
generația tânără de artiști britanici să se orienteze către o zonă nouă, care să abordeze 
probleme de actualitate. Se poate spune că atracția Angliei față de Statele Unite 

vine, la începutul anilor 1950, pe fond psihologic. O națiune care încă era obișnuită 
cu raționalizarea alimentelor este confruntată cu posibilitatea de a obține plăcere 
constantă fără pic de vinovăţie sau condamnare: nu numai lista de opţiuni s-a lungit 
considerabil, dar aspectul produselor s-a îmbunătățit exponențial”. Frigiderul nu 
mai este doar un obiect util, ci și unul de design. Automobilul poate fi un Cadillac, iar 


vestimentația și interiorul unei case devin cele mai importante oglinzi ale persoanei. 
This decadent stage in cultural history is comparable to the “late Roman culture 
industry”: the stereotyping of historical models in art, the consumption of ideals of 
beauty, the inflation of religious symbols, the mass accumulation of luxurious status 
symbols in the form of mechanically produced consumer articles, a sense of identity 
derived from an imperialist world power which held all the political and economic reins 
in its hand and whose attempt to improve the living standards of a consumer society 
turned progress and affluence into nothing short of an ideology. [...] It would hardly be 
surprising if one were to think of America“. 


„Americanizarea” implică nu doar preluarea produselor de uz casnic sau admirarea 
culturii din Statele Unite, ci asumarea, la un nivel mult mai profund, a ideologiei 
capitalismului american”. Caracteristicile și valorile acestui sistem sunt comunicate 
prin fragmente: obiecte care pot fi cumpărate și etalate, până în punctul în care „eu am 
obiectul” devine „eu sunt obiectul”, „obiectul mă definește”". „America” (conceptul 
asociat acestui lifestyle strălucitor și promițător) ignoră mișcări precum The Ash Can 
School (o întoarcere la realismul urât, la industrializare și probleme sociale) sau Beat” 
și transmite, cu încredere, un mesaj clar: this is the new way to be“. De altfel, ceea ce îi 
va fascina pe artiștii pop ai anilor 1960 este nu atât această cultură, cât modul în care 
aceasta este asimilată — instantaneu și complet — de o altă societate. 


Surse Pop + americanizare = British Pop 


Având în vedere că arta Pop nu are un manifest, nici nu este reprezentată de un grup 
bine coagulat, nu putem vorbi de o singură zonă culturală sau artistică din care acești 
artiști își trag seva creatoare. Pop continuă țelul Dada de a testa granițele artei, este 

de a transpune valorile, modul de viața și produsele — ideologia — în imagini consumabile și 
reproductibile care pot fi imitate sau reinventate oriunde în lume, oriunde există o piaţă „liberă” 

auto-reflexiv, ceea ce demonstrează și o linie de comunicare cu Suprarealismul, 
prin ceea ce vede Marcel Duchamp în acesta: o „artă a materiei cenușii”, opusă 
celei retiniene. Nu în cele din urmă, Pop este și o reacţie la arta epocii. După Arthur 
Danto, Pop este un răspuns la vergangene Zukunft (viitorul pentru prezentul epocii 
respective) al anilor 1950: impresia generală în lumea artei era că expresionismul 
abstract avea să domine secolul XX”. Astfel, artiștii Pop răspund la întrebarea „cum 
aduc echilibru în arta [modernă] prin figurativ, fără a mă întoarce la vechea artă 
figurativă/ narativă?”. Chiar „vechii” pictori figurativi încearcă să contracareze 
mișcarea expresionismului abstract — Edward și Jo Hopper conduc o mișcare anti- 
gobbledegook (o expresie care ironizează gestualismul lui Pollock), care încurajează 
realismul. Revista condusă de ei, Reality, remarcă și comentează lipsa de interes 
pentru realism la MoMA sau la Whitney Museum of American Art. De altfel, abia în 
plin fenomen Pop, în 1964, Whitney Museum organizează o retrospectivă Hopper. 
Într-adevăr, din punct de vedere estetic, există o conexiune între Pop și Edward 
Hopper: artiștii Pop se raportează la lucrările lui pentru imagistica populară, pentru 
modul în care acesta izolează simbolurile acestei noi culturi americane într-un 
peisaj dezolant'”. Dar ca filosofie Pop se îndepărtează cu hotărâre de zona vechiului 
figurativ, prin înlocuirea narativului cu auto-reflexivul'”. 


O incursiune în filosofia avangardistă ajută la aprofundarea poeticii Pop. Lucy Lippard 
găsește o conexiune între Pop și doi artiști (conectaţi, la rândul lor, prin abordarea 
cubismului și prin tratarea subiectelor moderne în moduri complet inovatoare): Fernand 
Léger și Marcel Duchamp. Această legătură este bazată pe presupusa lor lipsă de 
sensibilitate — o aparentă detaşare față de lumea pe care aceștia o reprezintă”. Ivan Karp 
îi compară pe Léger și Duchamp și îi definește în modul următor: Léger, un emoţional 
impersonal; Duchamp, un intelectual impersonal”. Fernand Léger alege o direcţie clasică, 
prin care prezintă obiecte izolate, enorme și în prim-plan. El declară că noul realism își 
are originile în însăși viața modernă. Pe de altă parte, Duchamp transformă obiecte banale 
în art statements"*. Readymade-ul duchampian arată arta ca parte din viaţa de zi cu zi și 
viața de zi cu zi ca artă. Mai mult, readymade-ul demonstrează că arta este judecată în 
funcție de context și că acest criteriu ar trebui să dispară. Așadar, Dada deschide porţile 
concepției de tipul „orice e bun”, „orice merită încercat” în materie de mijloc artistic 
și de subiect abordat. Se poate afirma astfel că imagistica reclamei, sloganul, pamfletul 
revoluționar, arta folk, colajul, asamblajul etc. sunt preluate de artiștii Pop de la dadaiști 
și prelucrate pentru a pune noi întrebări legate de artă și societate”. Edward Lucie- 

Smith propune următoarea formulă pentru începuturile Pop: Suprarealism (prin 
apelul la subconștient) + Dada (prin preocuparea pentru granițele și scopurile artei) 

+ Expresionismul Abstract (prin revolta pe care o stârnește, dar și prin curajul de a 
experimenta cu medii noi)'“. Pop se află într-un punct al istoriei în care arta nu mai are 
ca scop afirmarea unei identități sau a unei poziţii filosofice. Rămâne să explice exact 
acest fenomen, devenind o mișcare filosofică prin această încercare de clarificare. 
Metoda inovatoare stă într-o răsturnare: în vreme ce moderniștii preiau un subiect 
modern (împotriva istoricității academiilor) și îl adaptează la un stil propriu pentru a-l 
transforma în artă frumoasă, artiștii Pop comunică orice tip de subiect prin mijloacele 
artelor populare/ comerciale ale perioadei”. Criticul Dan Grigorescu observă, în 
aceeași linie de citire, o răsturnare a concepţiei „artei ca teritoriu”. 


Independent Group @ ICA London 1951-1956 


Originile Independent Group se află nu în dorința de a revoluţiona artele vizuale 
britanice, ci în curiozitatea față de modul în care noua tehnologie și lifestyle-ul 
american afectează viața în Marea Britanie. Arhitecții Allison și Peter Smithson 
declară într-unul dintre primele texte care explorează (și clarifică) traseul 
Independent Group că acesta a luat ființă ca o formă de a susţine discuţii exploratorii 
pentru a găsi idei și vorbitori la adunările publice destinate explicării culturii și 
artei'”. Discuţiile acestora abordează subiecte variate: action painting, noi tehnici 
artistice, design de elicopter și de automobil (și estetica mașinii și a mașinăriei), 
biologie nucleară, cibernetică, cultura folk, mass media, publicitate, cinema, 
benzi desenate și literatură de supermarket, muzică pop și modă””. Subiectele 
discutate de Independent Group lămuresc majoritatea motivelor regăsite în lucrările 
membrilor grupului: imagistica predominantă este formată din electrocasnice ca 
obiecte erotice/ falice, femeia ca aparat, mass media sau Hollywood ca paradis, 
utopia unui stil de viață definit de noua tehnologie. Fetișismul tehnologic este 
prezent (și central) în operele lui Richard Hamilton și Eduardo Paolozzi. Înainte 
de a cerceta opera membrilor Independent Group, trebuie menționat faptul că acest 
grup se formează la The Institute for Contemporary Arts, în Londra. Anne Massey 
consideră că Independent Group este dependent de The Institute for Contemporary 
Arts și că membrii acestuia nu sunt atât de relevanţi pentru impactul lor asupra 
valului de British Pop (care începe odată cu deceniul al șaptelea), cât pentru a 
observa modul în care artiștii britanici receptează modernismul”. 

Marea inovație adusă de Independent Group este de ordin teoretic: Lawrence Alloway 
introduce teoria fine art-pop art continuum, ceea ce înseamnă înlocuirea piramidei 
culturale ierarhizante cu un continuum orizontal de practici culturale. Asumarea acestei 
teorii face loc pentru definiția ce avea să fie publicată de Alloway în 1958: Pop este definiția 
antropologică a culturii, unde toate formele de activitate umană sunt obiectul judecărții 
și aprecierii estetice”. Independent Group manifestă o repulsie generală față de elitism 
(reprezentat de Kenneth Clark), față de teoriile complicate și de statutul academic al 
modernismului (susținut de Herbert Read) și un anti-sentimentalism față de cultura 
clasei muncitoare. Reyner Banham declară: a housewife alone disposes of more horsepower 
than an industrial worker did at the beginning of the century”. Fascinaţia pentru America 
industrială din anii 1920-30 este înlocuită de fascinația pentru America consumeristă. 


În 1951 Richard Hamilton organizează expoziția Growth and Form, care prezintă 
un environment fotografic alcătuit din diverse structuri găsite în natură. Imagistica 
non-artă este parte din elementele cheie ale expoziţiei, alături de însăși expoziția 
(și designul de expoziţie) ca formă de artă. Sursa principală de inspirație pentru 
Hamilton este studiul cu același nume al zoologului D'Arcy Thompson, On Growth 
and Form, publicat în 1917. Expoziţia este o primă încercare a lui Hamtilton de a 
explica impactul tehnologiei asupra societăţii și a culturii”“. În 1952 Independent 
Group organizează un simpozion pe temele științei, tehnologiei și istoriei designului. 
Grupul începe să fie bine conturat în jurul ideii lui Alloway, de a scăpa critica artei de 
these obstinate absolutes și de a o înlocui cu concentrarea pe o expendable aesthetic”. 
Tot în 1952 John McHale se întoarce din Statele Unite cu o serie de obiecte „exotice” 
pe care le discută la Independent Group, ceea ce favorizează trecerea dinspre discuția 
despre popular culture către discuția despre American pop culture””. Parallel of Life and 
Art din 1953, iniţial intitulată Sources, în care expun Eduardo Paolozzi, soții Smithson 
și Nigel Henderson, este poate prima rezolvare vizuală a teoriei lui Alloway: 
expoziția este formată dintr-o alăturare de picturi moderniste, tribale, desene de 
copii și imagini științifice și medicale”. Titlul inițial este o referință ironică atât la 
adresa expresioniștilor abstracți, cât și auto-ironică, către zona din care Independent 
Group își trag seva creatoare: de fapt, de oriunde. 


Perioada 1953-1954 este marcată de simpozionul intitulat Aesthetic problems 
of contemporary art. Reyner Banham discută impactul tehnologiei asupra mediului 

înconjurător și al artei, Richard Hamilton vorbește despre noile surse ale formei 
(odată cu apariţia unor tehnologii revoluționare: microfotografia, astronomia etc.), 
Colin St. John Wilson despre proporție și simetrie, iar Lawrence Alloway despre 
imaginea omului în artă (transformată de cinema, antropologie, arheologie)”. 
Acesta este urmat de un alt simpozion despre mișcarea modernă și literatură, 

ce însoțește expoziția Collages and Objects, care continuă experimentele Dada cu 
colajul și asamblajul. Anul 1955 debutează cu un simpozion despre filmul comercial 
și continuă cu o altă discuție despre imagistica populară ca subiect potrivit pentru 
artele frumoase, designul de automobile și moda italiană, sociologia reclamei, 
muzica pop și Dada. Tot în 1955 Richard Hamilton montează expoziția Man, 
Machine and Motion, care abordează tema metamorfozei imaginii omului către „un 
sublim futuristic al omului tehnologic” ”. Toate imaginile conţin corpuri și mașini 
în mișcare, care, privite în ansamblu, denotă o viziune arhaică, ironică la adresa 
viitorului, unde omul rămâne erou, dar mașinăria se strică, se prăfuiește și rămâne 
în muzee, drept un obiect amuzant, o parodie a trecutului”. 


Anul 1956 este marcat de expoziția This is Tomorrow, incontestabil cel mai 
important și complex proiect la care participă Independent Group. Expoziţia a luat 
forma unui târg unde participau douăsprezece echipe, fiecare cu propria expoziţie ce 
trebuia să îmbine arhitectura, sculptura și pictura. Independent Group formează patru 
din cele douăsprezece echipe: William Turnbull folosește materiale industriale și 
naturale pentru grupul nr. 1; Lawrence Alloway, Toni del Renzio și Geoffrey Holroyd 
formează grupul nr. 12, care expune colaje cu ilustraţii; grupul nr. 6 (Eduardo Paolozzi, 
Nigel Henderson, Allison și Peter Smithson) este intitulat Patio and Pavilion și prezintă 
o magazie de grădină cu portretul lui Henderson ca Everyman (alături de sculptura 
sa tribală, Head of a Man: a version of the collaged, stoic survivor of Paolozzi's “One Man 
Track Team”)” şi cu o multitudine de obiecte în aparenţă aruncate la întâmplare. 
Astfel, expoziția grupului nr. 6 este o parodie amară la cunoscuta aesthetic of scarcity 
specifică Angliei de după război și care contrazice acea aesthetic of plenty adusă de 
Planul Marshall și susținută de Hamilton. Grupul nr. 2 este format din Richard și Terry 
Hamilton, John McHale, John Voelcker și Magda Cordell. Aspectul general al expoziţiei 
lor este acela al unui bâlci futuristic retro (abordând viitorul din sci-fi-ul de serie B, un 
viitor deja retrograd în 1956). Pereţii și intrările neregulate, coridorul cu iluzii optice, 
reliefurile hipnotice ale lui Duchamp și indicaţiile de pe portretul de la intrare (look/, 
feel!, smell!, listen!, think, think, think) reflectă tema percepţiei. În dreapta „casei” 
neregulate se află un coridor care face trimitere la Hollywood: CinemaScope (un colaj 
de postere Hollywood cu aspectul unui ecran cinema), un jukebox, un coridor moale 

care emite parfum cu miros de căpșune la fiecare pas, o sticlă uriașă de Guiness (o 
referință la proletariat și, așadar, la lipsa gustului), o reproducere după van Gogh 
(Floarea-soarelui — cea mai vândută lucrare a pictorului), Marilyn Monroe cu rochia 

sa învolburată și afișul filmului de serie B Forbidden Planet. E neclar dacă Hamilton își 
propune să ironizeze sau să celebreze tehnologia modernă și cultura pop americană 

— artistul însuși declară: [we were] trying to get somewhere right in the middle between 
[...] glorifying and sending up”. Extrapolând citatul, Independent Group filtrează această 
cultură studiind-o prin ochii clasei de mijloc britanice, fapt dovedit de tema percepției, 
folosită frecvent în creaţiile lor și sugerat și de afirmaţia lui Anne Massey că grupul 
este mai relevant pentru modul în care britanicii receptează cultura americană decât 
pentru arta pop”. Catalogul expoziţiei This is Tomorrow conţinea listele We hate și We 
love, cu expresii preluate direct din reviste: We hate: the English Way of Life, personal 
freshness, those who insist on individuality, phone bills, church; We love: built-in-helps, 
luck, Eartha Kitt, organized chaos, deep penetration?*. Astfel se face că, așa cum remarcă 
Bradford R. Collins, spectatorul era plasat într-un mediu inundat de o profuziune non- 
ierarhică de imagini, aduse din surse variate”. Câţiva ani mai târziu, Richard Hamilton 


comenta astfel expoziţia: “This is Tomorrow” came at an opportune moment to assess the 
thinking that had taken place in the IG at the ICA in the preceding years. For myself it was 


not so much a question of finding art forms but an examination of values". 


Independent Group are un fundament critic: Lawrence Alloway (critic de artă), Reyner 
Banham (critic al arhitecturii), Toni del Renzio (critic al culturii). Este o consecinţă 
firească faptul că începuturile artei pop în Marea Britanie stau în discuții care ridică 
probleme de teorie mai mult decât de practică. Termenului Pop i se atribuie numeroase 
sensuri până în momentul în care este asociat în mod direct cu Pop Art, iar Independent 
Group formează cea mai amplă zonă de cercetare pentru această semantică. În prima 
parte a anilor 1950, membrii Independent Group folosesc „pop” pentru a se referi la 
cultura de consum (de obicei cea americană); din punct de vedere vizual, ea include 
reviste, benzi desenate, design (de la modă la automobile). O lărgire a domeniului 
determină ceea ce Nigel Henderson reprezintă în fotografiile sale, pop icons in everyday 
matters: pop icon este produsul pop culture, universul în care rock'n'roll-ul se îmbină cu 
Hollywood-ul, iar oricine poate deveni faimos; universul opus convenției sau instituţiei, 
care derivă din folk culture, astfel îmbrățișând nu elitismul sau arta valoroasă”, ci 
formele de artă și entertainment de pretutindeni. Antologia lui Harry Smith (care adună 
cu entuziasm muzică folk din toate zonele Americii) deschide, în 1952, porțile către o 
fascinaţie (a artistului, a omului cultivat) față de simbolurile culturii americane din afara 

zonei muzeale sau instituționale, atunci când alătură vulturi și cowboy cu versuri de 
melodii pop. Astfel, folk devine pop, iar pop devine Pop”. 


În articolul publicat de Alison și Peter Smithson în 1956, în revista studenţească Ark 
apare prima oară termenul Pop Art: Today's glossies bound up with the throwaway object 
[are] the pop art of today’. Aceasta este imagistica grupului Pop de la Royal College of 
Art care, după John Finlay, formează primul adevărat grup de artiști Pop britanici”. Un 
an mai târziu, Richard Hamilton le scrie soților Smithson: Pop Art is: Popular (designed 
for a mass audience), Transient (short-term solution), Expendable (easily-forgotten), 

Low cost, Mass produced, Young (aimed at youth), Witty, Sexy, Gimmicky, Glamorous, Big 


business“". El se referă nu la ceea ce avea să devină Pop Art, ci la arta pop(ulară) de 
atunci: lista de caracteristici pe care acesta o găsește este exact ceea ce îl fascinează, 
ceea ce îl face să integreze această cultură a simbolului și a obiectului throwaway în 
pictura sa, care va deveni curând Pop Art. 


Lawrence Alloway înțelege prin termenul „pop” ca prescurtare de la „popular” 
un mijloc de comunicare, nu o operă de artă”. În 1958 el publică „The Arts and the 
Mass Media” și declară „Pop” (de data aceasta scris cu majusculă) ca fiind definiția 
antropologică a culturii, unde toate formele de activitate umană sunt obiectul judecății 
estetice“”. Alloway creează expresia Pop Art prin alăturarea a două cuvinte opuse — un 
mod de a spune că arta este înghițită de pop culture/ mass culture. După cum notează 
Tilman Osterwold, afirmaţia lui Alloway demonstrează că theoretical work on modern 
popular culture preceded Pop Art itself}. Articolul lui Alloway este publicat la finalul celui 
de-al șaselea deceniu, când Pop Art ca fenomen încă nu exista. În acest caz, Pop Art 
înseamnă art goes pop. Aici se încheie drumul teoretic al Independent Group și relația 
acestuia cu ceea ce numeau ei „pop” — pentru Independent Group, Pop Art este mai mult 
un tip de analiză socială decât un stil artistic“. 


Royal College of Art 1960-1965. Artiştii interpretează lumea pop într-o cheie 
mai puțin amuzantă 


Se poate observa o fascinaţie conștientă a membrilor Independent Group faţă de 
cultura americană, de cele mai multe ori declarată explicit în texte publicate după 
perioada de manifestare a grupului. Însă nu există artist care să fi abordat cultura 

pop cu o deplină și naivă admirație — de fapt, ceea ce abordează artiștii este mai 
degrabă propria fascinație decât produsul în sine. Arta Pop devine fundamental auto- 
reflexivă în momentul în care artiștii își pun problema modului în care noua cultură 
transformă omul de rând, a relaţiei dintre high art și low art, când se întreabă care 
sunt noile idealuri și pericole și cum pot fi ele abordate prin artă și mai ales cum va 
arăta noua artă, ce limbaj artistic este cel mai relevant pentru epocă. Aceste chestiuni 
interesează pe toţi reprezentanţii artei Pop britanice, însă Independent Group este 
marcat de o predominantă admiraţie față de noua realitate prezentată de America”. 
Odată cu trecerea timpului (și, în consecinţă, cu aprofundarea fenomenului culturii 
pop), atitudinea artiștilor devine mai neiertătoare față de cultura promovată de 
Statele Unite. Privirea acestora se îndreaptă către consecințele — de cele mai multe ori 
negative — ale inegalităţii sociale, ale promovării anumitor idealuri, ale noii culturi 
instalate în Marea Britanie: individul tinde către o formulă universală, sclipitoare, 
însă lipsită de personalitate; violența și pornografia devin mai vizibile, chiar mai 
populare'* (fenomen care culminează în momente precum The Clockwork Orange, care 
preia imagistica folosită de Allen Jones în faimoasa sa serie Hatstand, Table and Chair). 


Expoziţia din 1960 de la New Vision Gallery din Londra este un prim moment 
asociat generației Royal College of Art prin Peter Blake și Tony Gifford. Ideea principală 
a expoziţiei este „arta ca eșantion al mediului înconjurător”, vizând efectul 
transformărilor tehnice asupra existenței umane. O identificare a fragmentelor mass 
media cu întreg mediul înconjurător este o primă încercare de explicare a fenomenului 
pop*”. În anul următor are loc expoziţia Young Contemporaries la Whitechapel Gallery 
din Londra: Peter Philips, Derek Boshier, Allen Jones, David Hockney și R.B. Kitaj 
expun împreună pentru prima oară, constituind marea inaugurare a British Pop 
Art — lucrările lor sunt expuse și studiate sub semnul artei Pop““. Peter Blake este 
exponentul unui tip de artă profund personală, cu valenţe antropologice (reflectând 
poziția individului în societatea maselor)”. Este aproape paradoxală apropierea și 
apoi integrarea sa în lumea pop prin prietenia cu Paul McCartney și Ian Dury, prin 
colaborările cu The Beatles sau prin imaginea de celebritate pe care i-o conferă filme 
precum Pop Goes the Easel, în măsura în care Blake se străduiește să se întoarcă (sau 
mai mult, să se refugieze) în copilărie, în mediul rural sau al poveștilor fantastice. Blake 
înregistrează cultura pop/ consumeristă prin ochii copilului fascinat de lumini, din 
dorința unui adult de a-și reinventa o copilărie nefericită, și din dorința unui artist de a 
înțelege impactul acestei noi lumi „pop” asupra ființei umane””. Inovația pe care o aduce 
Blake în domeniul picturii — mai exact, în Pop — este exact abordarea tradițională- 

nostalgică a lumii moderne. Personajul americanizat — fie el un admirator al culturii, 
un wrestler sau un artist de bâlci — este întotdeauna plasat într-un peisaj idilic. Până și 
circul are un aer vetust și inocent în reprezentările lui Blake, fapt care are rădăcini în 
biografia acestuia. Blake pictează istorie cu subiect contemporan, din perspectiva celui 
care a copilărit în timpul celui de-al Doilea Război Mondial. 


După Pop: Young British Artists și fraţii Chapman. Tragicul superficialului și 
pericolele consumerismului 


Generația Royal College of Art încheie momentul Pop Art în pictură. Migrarea motivelor 
Pop către alte zone (ilustrație, copertă de album) se datorează și unei schimbări 
drastice în arta vizuală apreciată de lumea academică a artei: minimalismul, arta 
conceptuală și performance constituie noul vocabular artistic, într-un context în 

care arta trebuie să rămână auto-reflexivă, dar să mediteze asupra unor teme din 
prezent, nu din trecut. Curentele care reacționează la sterilitatea artei conceptuale 
sunt Bad Painting sau Neo-Expresionismul, în vreme ce Pop rămâne un mijloc de a 
analiza cultura americană și/ sau consumeristă”!. În anii 1960 The Beatles fac filme 
Pop, The Who se auto-proclamă The Pop Art Group, iar Pauline Boty inspiră două 
personaje hollywoodiene. Dialogul Pop Art - Pop este fluent și natural, în măsura în 
care artiștii din toate domeniile comunică și colaborează. După 1970, Pop înseamnă 
Punk, show, violenţă. Sonic Youth încheie cercul pop-Pop-pop, anunțând o revenire 

la artele frumoase. Kim Gordon (centrul formaţiei Sonic Youth, dar și artist vizual) îi 
susține pe Raymond Pettibon și Mike Glier (educați în arte vizuale la UCLA, respectiv 
la Hunter College New York) pentru a crea imaginea formaţiei ei””. În 1977 se formează 
în New York ceea ce s-a numit Colab Group (o abreviere pentru Collaborative Projects, 
Inc): Jenny Holzer și Mike Glier încurajează diverse experimente alternative în artă, în 
localuri obscure unde cântă formaţii de muzică alternativă, creând un micro-univers 
permisiv și curios în legătură cu mediile artistice. Colab Group este o încercare de 
dizolvare a graniței dintre fine art și ordinary life. 


Mike Glier este probabil cea mai bună legătură între cultura pop și Neo-Pop. În 1979, 
Glier montează expoziţia care va constitui lucrarea sa de masterat. Intitulată în mod 
ironic The Show, expoziția cuprindea printuri fotografice cu figuri de porțelan — figuri 
vag cunoscute, pictate atroce, care decorează numeroase case americane aparținând 
clasei de mijloc. Glier adună motive regăsite pe tot parcursul Pop Art, prin care omul de 
rând încă își definește casa și, de ce nu, personalitatea. Figurinele lui Glier sunt tabloul 
alegoric al americanului care continuă să fie fascinat de aceste mici produse purtătoare 
de „mândrie americană”. Glier declară: As an artist whose intention is to communicate, I 


52. T. Crow, The Long March of Pop, pp. 367-369. 


am jealous of the figurine”s success”. Figurina este un produs pop derivat din folk, iar 

arta lui Glier ironizează acest tip de pop, ceea ce îl clasează la începuturile Neo-Pop, 
alături de artiști precum Gilbert & George. Anii 1980 cuprind o serie întreagă de artiști 
care se folosesc de vechile mijloace Pop pentru a atinge noi scopuri. Julian Opie pretinde 
un refuz al trecutului artistic prin aparenta detașare Pop în lucrări precum A Pile of Old 


Masters (1984) și Eat Dirt, Art History (1983). John Finlay remarcă: as though the weight of 
the past had become so unbearable that the artist could declare his freedom only by sweeping 


away all the work made before him”. Bill Woodrow prezintă elemente ale Americii Pop 
(instrumente muzicale, frigidere, mașini) strâns legate de trecutul lor: obiectele par 
rezultatele unei excavări proaspete, fiind conectate fizic la structura din care, aparent, 
acestea provin (Twin-Tub with Guitar, 1981)””. 


Tot America este contextul în care apare primul artist asociat direct cu Neo- 
Pop: Jeff Koons. În 1986, Koons prezintă două serii de found-objects: Luxury 
and Degradation şi Statuary (ale căror obiecte componente sunt în continuitatea 
figurinelor lui Glier, adăugând un strat de kitsch). Doi ani mai târziu, viziunea 
lui Koons culminează în expoziția Banality, care prezintă, în cuvintele lui Alison 


Pearlman, dramatically overscaled versions of porcelain figurines, the kind of kitsch 
objects that express their consumers’ aspiration to the fanciness and preciousness 
associated with the old-world-crafted porcelain pastoral-scene or biblical-tableau 


sanctuary”*. Acestor simboluri li se adaugă elementele „demonice” moderne, 
precum Pantera Roz sau Michael Jackson. Spectaculosul gol al artei lui Koons se 
mulează perfect pe contextul artistic în care, cu cât o lucrare este mai mare și mai 
controversată, cu atât mai multe șanse are să intre într-un muzeu. Koons declară: 
Pve made what Beatles would have made if they had made sculpture””. 


În 1991, Hirst produce o lucrare intitulată The Physical Impossibility of Death in the 
Mind of Someone Living: un container înăuntrul căruia zace un rechin alb în formol 
— întreaga imagine este o referință la promenadele Victoriene de secol XIX, unde 
„monștrii marini” ţinuţi în acvarii de-a lungul pietonalului erau profund neînțeleși de 
înalta clasă care trecea, țipând (de teamă sau de extaz), pe lângă ei. Rechinul devine 
astfel lupul complementar al oii din 1994, din Away from the Flock, iar Hirst devine 
megafonul culturii britanice în epoca demistificării Americii”. Dar Hirst transformă 
obiectele (sau cadavrele) din containere în simboluri interșanjabile, integrabile în 


serialitatea specifică artei Pop””, ceea ce vine în contradicție cu atacurile critice la 
) Ul 

adresa artistului: în 2003, Stuckism International Gallery expune un rechin în vitrina 
galeriei, intitulat A Dead Shark Isn’t Art. Acesta este o referință nu numai la The Physical 
Impossibility of Death — cu doi ani înaintea lucrării lui Hirst, rechinul de la Stuckism 
fusese expus în vitrina unui magazin din Florida”. 


Prima jumătate a anilor 1990 marchează serii întregi de lucrări produse de 
numeroșii artiști asociați generaţiei Young British Artists, lucrări care își au originile 
într-un comentariu social și politic foarte vocal. Întreaga generaţie Young British Artists 
demonstrează o abordare do it yourself, de artist/ antreprenor/ curator, tocmai din 
cauza situației economice din Anglia anilor 1990, care periclitează întreg sistemul 
artistic: posturile profesorale aproape că nu mai există, iar multe galerii dau faliment. 
Zona agresivă și încrezătoare a lumii Punk, specifică anilor 1980 și care captivează 
membrii Young British Artists în tinereţea lor, se regăsește în comportamentul 
antreprenorial-comercial al acestei generaţii”. 


A doua mare expoziție Young British Artists are loc în 1995-1996, Brilliant!, montată 
la Walker Art Center în Minneapolis, aduce împreună cel de-al doilea val Young British 
Artists: Jake și Dinos Chapman, Chris Ofili, Rachel Whiteread, care expun alături de artiștii 
care participaseră și la Freeze (Hirst, Hume, Emin, Lucas, Collishaw etc.). Poate cel mai 
relevant produs al expoziției este chiar afișul acesteia, care prezintă titlul expoziţiei 
(cu tipul de literă și entuziasmul epocii Pop) peste fundalul unei Londre devastate după 
bombardamentul de la Bishopsgate (1993, provocat de IRA). Expoziția marchează, astfel, 
omogenizarea grupului și turnura decisivă a acestuia către tragic și șocant“. Chris Ofili 
prezintă o „Fecioară Maria” compusă din excremente de elefant și elemente din reviste 
pornografice (The Holy Virgin Mary, 1996). Ca și Hirst, Rachel Whiteread conjugă două 
concepte dificile: moartea și memoria. Whiteread conservă amintirea unei case victoriene 
în efemera House (1993), la fel cum Hirst conservă viaţa animalelor din containere. 


O temă nouă în repertoriul artistic ilustrează o teamă recentă în societatea britanică (şi, 
mai mult, în cea americană) a anilor 1990: pedofilia. Abordarea acesteia este tranșantă, 
iar „estetica șocului” folosită de Young British Artists este justificată. Fraţii Jake și Dinos 
Chapman (absolvenţi ai Royal College of Arts, 1990) se lansează cu o amplă serie de 
sculpturi cu fetițe subjugate industriei de modelling — copiii devin simple obiecte sexuale 
(până în punctul în care nasurile lor sunt înlocuite cu penisuri), contopite și întotdeauna în 
grămezi (pentru că toate sunt la fel — Zygotic acceleration, biogenetic de-sublimated libidinal 
model (enlarged x 100), 1995). Astfel, fraţii Chapman amintesc transformarea corpului în 
cultura pop într-un produs care nu mai este protejat de niciun Dumnezeu ”. 

Cu aceeași atitudine neiertătoare și afișând multiple referințe la Goya, Peter Bruegel 
cel Bătrân și Hieronymus Bosch, frații Chapman abordează în mai multe serii tema 
Holocaustului. Profund impresionați și inspirați de seria Dezastrelor Războiului a lui 
Goya, frații Chapman transpun întâi un desen de Goya în sculptura Great Deeds Against 
the Dead (1994), ca apoi să transforme întregul masacru al războiului într-o serie de 
instalații elaborate: Hell (1999-2000). Aproximativ cinci mii de figuri miniaturale sunt 
dispuse în patru scenarii apocaliptice — patru terarii așezate în forma unei svastici. Așa 
cum Damien Hirst ironizează muzeele de istorie naturală de secol XIX, frații Chapman 
ironizează muzeele militare ale secolului XX (expoziția Fucking Dinosaurs montată la 
White Cube în 2011 exprimă în cel mai direct sens această ironie, inundând întreaga 
galerie de o armată de zombie nazis). Jake și Dinos Chapman rescriu istoria prin Hell: 
naziștii sunt asaltaţi, torturați și crucificaţi — alături de Ronald McDonald (multiplicat 
de numeroase ori, la fel ca produsele lui). The Chapman Family Collection (2002) 
prezintă o serie de sculpturi etnografice false inscripționate cu logo-uri McDonald's, 
condamnând „imperialismul” corporației. În cele din urmă, moartea este mai atractivă 
decât erotismul pentru frații Chapman, în lumea în care erotism înseamnă carne și 
pedofilie: seria Sex (2003) reia imagistica propusă de Goya, într-un scenariu în care 
cadavrele sunt în putrefacție, iar numai capul înfipt într-o creangă — căruia i-au fost 
adăugate urechi de Spock și nas de clovn — mai are un ochi cu care privește temător 
spre corbul care așteaptă să îl devoreze. Șocul, pentru frații Chapman, este o soluție 
salvatoare pentru o societate adormită“. Ei produc ceea ce se poate numi bad art for 
bad people“” — abia atunci când societatea se va însănătoși, artiștii vor fi îndreptățiți să 
producă artă frumoasă. Însă arta produsă de ei nu poate comunica mesajul moralizator 
către oricine, pentru că de mai multe este ori înțeles greșit ca fiind prea dur (nu doar 
o dată, o expoziție Chapman a provocat unii vizitatori să iasă afară pentru a voma), 
sau ca fiind o „mediatizare” a Holocaustului, sau pur și simplu doar dorința de a șoca. 


Răspunsul lui Jake Chapman este la fel de contrariant: We've never pretended that our art 
is anything other than extremely elitist. It's not for Sunday afternoon gallery goers... We're not 
interested in the idea that museums or galleries are redemptible spaces for bourgeois people to 
come and pay their dues to culture. Just because looking at a work involves your eyes, there's 


this dumb notion that anyone with eyes can have a justified opinion about it”. 
Poziţia artistului Pop faţă de cultura pe care o reprezintă. Granița dintre artă 
şi cultură pop 


Așa cum arta Pop nu creează un grup coagulat de artiști care să lucreze sub 
semnul unui manifest comun, nu există o singură poziţie a artiștilor Pop față de 

cultura pe care o analizează. Declaraţiile lor sunt adesea contradictorii, demonstrând 
că Pop este, mai mult decât un curent artistic, un mijloc de a răspunde la întrebări 
personale, legate de societatea și cultura în schimbare. Arta Pop afișează, de multe ori, 
o aparentă detașare față problemele impuse de mass media și societatea consumeristă. 
Mario Amaya consideră că experiența directă și emoția sunt culese dintr-un sentiment 
gata manufacturat, vândut în mod direct de produsul reprezentat, care rămâne valabil 
pentru totdeauna exact din acest motiv”. În continuitatea ideii că arsenalul artei 

Pop este lumea pop (ca environment, dar și ca fragment sau produs), se poate spune 

că artiștii observă o societate care a atins un grad de standardizare și comodificare 
fără precedent. Individul asimilat de grup, definit prin ceea ce consumă, este o temă 
recurentă, care sugerează o anumită lipsă de implicare a artiștilor tocmai pentru a 
face credibil subiectul. Andy Warhol justifică această alegere afirmând că acceptă tot 
ce a fost declarat lipsit de valoare, pentru că nu iubește și nu urăște, doar ia ceea cei 
se oferă“”. Un artist Pop observă această lume, ia un fragment din ea și îl analizează 

în raport cu contextul din jurul său — desigur, reprezentarea pare adesea o copie 
fotografică, o simplă constatare, însă artistul a ales acel fragment dintr-un motiv 
personal, ceea ce stă drept contra-argument față de presupusa detaşare. Așadar, 
artiștii constată că arta lor trebuie să fie pop pentru că ei înșiși sunt elemente pop — 
indivizi cuprinși într-o societate a maselor. O astfel de conjuncţie între o puternică 
reflecţie filosofică, artistică și socială, pe de o parte, și mijloacele culturii de masă, 

pe de altă parte, face imposibilă delimitarea între high art și low art”?. Arthur Danto 
propune o distincție între mai multe tipuri de „pop” în artă, în funcție de poziţia 
„pop” faţă de high art: pop in high art desemnează elemente din lumea reclamei sau a 
consumerismului introduse în pictură serioasă; pop as high art se referă la abordarea 
low art cu seriozitatea cu care ar fi tratată high art, iar Pop art (as such) înseamnă 
transformarea emblemelor culturii de masă în artă, asemeni producerii unui logo”. 


Arta Pop a preluat motivele culturii pop, iar rezultatul a schimbat, mai departe, 
această cultură. Pop vizează atât mediul academic și muzeal, cât și mass media 
și cultura populară, ceea ce înseamnă că Pop este o mișcare de amploare, care 
continuă și după ce grupurile de artiști, clasificați drept pop, ai anilor 1960, au 
încetat să producă astfel de artă. În momentul în care artiștii abordează cultura pop 
prin confruntare directă și analiză critică, Pop devine granița dintre două tipuri de 
artă anterior separate”. 

Maria Popescu 


Statutul ilustratorului 


Dintre toate artele, grafica este cea mai ușor reproductibilă și mai accesibilă publicului 
larg. Proprietatea de a putea fi integrată cu ușurință în publicaţii, fie ele ziare, afișe, 
broșuri sau cărți ilustrate și de a i se putea imprima un mesaj ideologic au făcut-o 
atrăgătoare pentru aparatul propagandistic al regimurilor politice de pretutindeni. 

În România, o dată cu venirea la putere a comuniștilor, grafica a început să capete 

o importanţă din ce în ce mai mare în viaţa artistică. A fost încurajată și în cadrul 
învățământului artistic, lucru care subliniază încă o dată importanța dată de către 
regim acestui domeniu: dacă înainte de război grafica beneficia de un singur profesor 
la Școala de arte frumoase din București, în decurs de câțiva ani se ajunge la un întreg 
program pedagogic'. De asemenea, pentru artiștii care își terminau studiile a fost 
înființat pe lângă Uniunea Artiștilor Plastici un atelier de grafică în care învățământul 
artistic mergea mână în mână cu cel ideologic. 


Până în acest moment, statutul graficienilor și implicit al ilustratorilor fusese unul 
relativ marginal, grafica fiind un domeniu minor practicat cel mai adesea de artiști 
care aveau alte formaţii (sculptori, pictori). O dată cu încurajarea graficii la începutul 
anilor '50 se schimbă și statutul graficienilor, care capătă din ce în ce mai mult 
prestigiu — devine interesant și chiar profitabil să fi grafician. Acesta este poate un 
motiv pentru care din ce în ce mai mulți artiști au început să practice ilustraţia de carte 
și designul (de afiș sau alte materiale propagandistice). Și expoziţiile vor începe din 
acest moment să conțină o secțiune separată de grafică, care va primi, la fel ca pictura, 
sculptura și celelalte arte majore, comentarii în publicaţiile de specialitate. 


În anii'60-'70 începe să dispară treptat cerința de a produce ilustraţii aservite 
realismului socialist. Done Stan are o exprimare foarte potrivită referitor la acest 
subiect, atunci când povestește despre cei câţiva redactori din editură care erau 


1. O discuție mai amplă legată de acest fenomen al creșterii importanţei date graficii de către regimul 
comunist se regăsește în Irina Cărăbaș, „Jules Perahim ilustrator. Grafică și angajament politic în 
anii 1950”, Caietele avangardei, nr. 3, 2014, pp. 59-70. 


aserviți regimului și care nu erau de acord cu ilustrația modernă: „și puneau niște 
probleme atât de aiurea, voiau realismul acela socialist, dar deja nu se mai putea. 
Ştiam și noi ce e în lume și era și mai deschisă și viziunea către Occident””. 


Cerinţe și teorii în ilustraţia pentru copii 


În ceea ce priveşte literatura pentru copii, mai ales în anii'60-'70, în România 
nu pare să fi existat prea multe reguli de redactare sau foarte multă cenzură”. Ceea 
ce se recomanda însă era abordarea unui stil realist, deoarece exista convingerea 
că aspectele reale ale vieţii nu trebuie ascunse copiilor pe motiv că i-ar întrista. Din 
contră, se considera că din momentul în care se naște, copilul trăiește în mijlocul 
poporului și al clasei din care face parte și de aceea nu poate rămâne indiferent la 
tot ceea ce-l înconjoară. El este legat prin naștere de o anumită clasă — dacă părinţii 
trăiesc în mizerie, copiii o îndură și ei, dacă părinţii sunt asupriți, asuprirea este 
simțită și de copii, dacă părinţii luptă împotriva nedreptăţilor și copiii învaţă să lupte 
încă de când sunt mici. Primul ideal al copiilor este să fie asemenea părinţilor lor. De 
aceea, a prezenta în cărțile pentru copii numai imagini „senine” ar însemna a ascunde 
copilului adevărul vieţii și de a-l dezarma în faţa problemelor ei”. În cazul ilustraţiilor 
pentru copii, aceste cerințe nu puteau fi satisfăcute în totalitate, fiindcă nu toată 
literatura pentru copii era sau se pretindea realistă — în mare parte era alcătuită din 
basme și povestiri fantastice, care nu puteau fi ilustrate într-un stil realist. 


În interviurile pe care le-am luat în anul 2016, i-am întrebat pe Done Stan și pe 
Anamaria Smighleschi dacă existau teorii legate de ilustraţia pentru copii la care 
artiștii se raportau atunci când realizau o carte. Răspunsul lor a fost că nu existau, însă 
ambii mi-au explicat cum trebuie adaptată grafica la text astfel încât să facă parte 
din aceeași sferă istorică, cum se gândesc ilustrațiile pentru a fi înțelese și plăcute de 
copii. Acest lucru m-a dus cu gândul la posibilitatea ca în edituri să fi existat un fel de 
ucenicie, o transmitere verbală a acestor concepte de la ilustratorii experimentați la cei 
tineri, aflați la început de drum. Tradiţia ilustraţiei nu este foarte veche în România, 
cum este în Regatul Unit sau Franța de exemplu, și atunci este lesne de înțeles de 
ce în anii '60-'70 nu existau structuri în învățământul artistic care să se ocupe de 
educarea graficienilor strict în acest sens. Cu toate acestea, în epocă se publică o serie 
de articole care dezbat unele cerințe în practica proiectării artistice a unei cărți pentru 
copii. Se vorbește în primul rând de necesitatea adecvării la gradul de percepere și 
înțelegere al copiilor în raport cu vârsta lor. Basmul, legenda, nuvela, romanul, chiar 

și literatura științifică impun ilustratorului — indiferent de forma textului: proză, 
poezie sau dramaturgie — cunoașterea limitelor accesibilității pe categorii de vârstă. 
Evoluția procesului de cunoaștere la copii, în diferitele sale stadii, este ceea ar trebui să 
intereseze cel mai mult pe ilustrator, în vederea folosirii unui limbaj imagistic bogat, 
sugestiv, care să contribuie la lărgirea orizontului cunoașterii. Conform unei analize 

a producţiei editoriale de la noi, s-au stabilit grupele de cititori ca fiind: copii mici 
(3-4 ani), preșcolari (5-7 ani), școlari începători (7-9 ani) și școlari avansați (9-14 
ani)”. Această clasificare este determinantă pentru formatul final al cărții: numărul de 
pagini, complexitatea problemelor, gradul de accesibilitate. 


Majoritatea cărților pentru copii, fiind cărți de literatură beletristică, folosesc 
ilustrații „artistico-interpretative”. Ele se numesc astfel deoarece operează cu 
elemente emoționale și influențează psihicul cititorului în sensul determinării 
atitudinii sale față de eroii pozitivi și negativi care trec prin momente de conflict. 
„Condiţiile care trebuie respectate de către ilustratori sunt acelea de a nu schimba 
atributele, sensul, atitudinea sentimentelor, de a nu denatura epoca și fizionomia 
ei reprezentată prin cultura materială, obiceiurile și tradițiile poporului despre care 
amintește sau tratează opera literară. Stilul ilustraţiilor să nu fie în discordanţă sau să 


contrazică stilul operei literare pe care o însoțesc, ci să formeze o unitate””. 


Cu toate că ilustrația pentru copii pare a fi un domeniu în care fantezia primează, 
libertatea de a interpreta în creaţia plastică nu este una totală. În ilustraţia de carte 
beletristică, tehnica și maniera de execuţie a originalelor, numărul de culori și 
paginaţia sunt condiţionate de factorii tehnologici și economici ai ediţiei. În schimb, 
alegerea celor mai semnificative momente, proporţia, raporturile cromatice, 
compoziția, dinamica, folosirea unor elemente despre care în text nu se amintește, dar 
care ajută la întregirea imaginii plastice sunt elemente aflate la discreţia ilustratorului 
și pot fi valorificate pe măsura talentului său și a seriozităţii cu care se documentează. 
Raportul dintre cantitatea de text și imagine trebuie să fie invers proporțional 
cu vârsta cititorilor — dat fiind că imaginea plastică este mai accesibilă decât cea 
exprimată prin cuvinte, în cărțile pentru copii mici ea va ocupa un loc mai important. 
În ceea ce priveşte paleta cromatică, ea ar trebui subordonată desenului — deși rolul 
culorii e foarte important în cărțile pentru copii, desenul este factorul de bază din care 
rezultă mișcarea și forma. De aceea, pe măsură ce se adresează unor copii mai mari 
ilustrațiile pot renunța treptat la culoare, astfel încât din policrome devin bicrome, 
apoi rămâne desenul care prin mijloace proprii poate doar să sugereze culoarea”. 


:)) 


5. Petre Hagiu, „Unele cerinţe în practica proiectării artistico-grafice a cărții pentru copii”, 


Poligrafia, nr. 3-4, 1964, p. 51. 

6. P. Hagiu, „Unele cerințe în practica proiectării”, p. 52; acest pasaj redă întocmai concluziile celor 
doi graficieni cărora le-am luat interviu. Într-un studiu atent asupra producției de ilustrație pentru 
copii de la noi se poate observa această adaptare a manierei graficii la tipul de text. 

7. P. Hagiu, „Unele cerinţe în practica proiectării”, p. 53. 


O altă discuţie inițiată în editura Tineretului este cea despre găsirea unui „stil 
propriu” în prezentarea artistică a cărţilor”. În cadrul editurii au avut loc, pare-se, 
dezbateri organizate pe bază de referate, în care se confruntau specialiștii în domeniul 
cărţii. În urma unor astfel de dezbateri se ajunge la concluzia că „stilul propriu” 
nu este altceva decât rezultanta unei corelări a tuturor elementelor fiecărui titlu în 
parte: tipul, caracterul și destinaţia ediţiei, conținutul și stilul lucrării, categoria de 
vârstă căreia i se adresează ediția, tirajul, tehnica și mijloacele de realizare poligrafică 
și prețul de cost. Nivelul artistic al cărţii poate fi obținut numai în cadrul acestor 
elemente, în funcție de care redactorul artistic — proiectantul — se orientează în 
alegerea celui mai potrivit ilustrator. „Dacă rolul redactorului artistic este extrem 
de important pentru urmărirea și asigurarea acestei unități, rolul ilustratorului — în 
calitate de creator — este hotărâtor. Graficianul trebuie să studieze cu atenţie toate 
faţetele raporturilor psihice ale personajelor, să găsească tipurile pentru reprezentarea 
cărora, din punct de vedere plastic, are nevoie de un bogat material documentar. 

De asemenea, el trebuie să-și aleagă mijloacele de exprimare cele mai adecvate 
conținutului în al cărui spirit urmează să se adreseze cititorului””. Conform editurii, 
prima condiție a succesului este claritatea expresiei și accesibilitatea tratării, cazuri în 
care ilustratorul trebuie să ţină cont și de părerile redactorului artistic. A doua condiție 
este simultaneitatea textului și a ilustraţiilor, în sensul în care imaginea trebuie să 
corespundă cu textul din pagina în care se află pentru a nu crea discontinuitate și 
confuzie. Titlurile, inițialele, textul de bază și cele auxiliare, adică toate elementele 
tipografice, trebuie subordonate stilului materialului grafic și al operei literare. 
Oricare ar fi dispunerea în pagină a acestor elemente, dispuse gradat, ritmic, dinamic 
sau static, ele trebuie raportate la formatul în care se înscriu. Spre exemplu, ierarhia 
corpurilor de literă, la titluri, text de bază, raportul acestora cu spaţiile albe, contrastul 
cu suportul, raportul dimensional între elementele grafice ale literei și ale ilustraţiei, 
toate fac apel la simţul proporţiei. Ultima condiţie a succesului unei publicaţii ilustrate 
pentru copii constă în corelaţia dintre valoarea artistică și elemente practice care 

tin de tiraj, materiale, execuţie poligrafică şi preţ de cost. În funcţie de acestea se 
stabilesc detaliile necesare: numărul colilor de ilustrator, numărul de culori, onorariul 
ilustratorului'”. 


Ceea ce reiese din acest set de reguli autoimpuse de editură este faptul că exista 
în mod clar o preocupare extinsă pentru sistematizarea și creșterea nivelului artistic 
și tehnic al cărţii ilustrate. Împreună cu UAP, editurile trimiteau artiștii la bienalele 
internaționale de grafică. 


8. Petre Hagiu, „După ce criterii trebuie să ne orientăm în proiectarea și ilustrarea cărţii pentru 
copii”, Poligrafia, nr. 3, 1976, p. 35. 
9. P. Hagiu, „După ce criterii trebuie să ne orientăm”, p. 36. 


ct 


10. P. Hagiu, „După ce criterii trebuie să ne orientăm”, p. 37; aceste reguli tipografice nu sunt specifice 
timpului, ele ar trebui respectate în producerea oricărei cărți ilustrate; nu cunosc proporţia în care 
acestea erau respectate în edituri și combinate poligrafice însă cu siguranţă era raportată la importanța 
cărții — cele mai frumoase și relevante dintre ele respectă clar condițiile menționate mai sus. 


Editurile pentru copii și tineret și procesul de producție a cărții 


Esenţiale pretutindeni pentru producția și răspândirea de carte ilustrată și nu numai 
sunt editurile, prin intermediul cărora are loc procesul de transformare al unui text 
într-un obiect cultural reproductibil și circulabil. În România, anul 1949 marchează 
momentul înființării Direcţiei generale a editurilor, întreprinderilor poligrafice și 
difuzării cărții, organ politic menit să îndrume, să organizeze, să coordoneze și mai 
ales să controleze întreaga activitate de editare și difuzare a cărților și publicaţiilor. 
În anii următori, procesul de specializare în diferite domenii ale științei și culturii 
s-a amplificat și diversificat, consecinţa fiind apariţia de edituri specializate: Editura 
Agro-Silvică de Stat (1953), Editura de stat pentru literatură și artă —ESPLA (1953), 
Editura Muzicală (1957), Editura Medicală (1958), Editura Meridiane (1960), Editura 
Universală (1960), Editura Științifică (1960), Editura Minerva (1969), Editura 
Eminescu (1969), Editura Univers (1970) și Editura Cartea Românească (1970), care 
aparținea Uniunii Scriitorilor din România și care a fost condusă de Marin Preda până 
în 1980, la moartea sa”. 


Artiștii graficieni au fost în permanenţă legaţi de edituri, care le comandau 
ilustraţii, iar unii dintre ei au fost chiar angajați permanenți ai acestora, în calitate de 
tehnoredactori sau directori artistici (cum e cazul, printre alţii, al lui Done Stan sau al 
Ilenei Ceaușu). Editurile erau cele care alcătuiau un plan publicistic anual și stabileau 
ce fel de colecții urmau să apară, în ce tiraje și cu ce costuri. În ceea ce privește 
producţia și publicarea de cărți pentru copii, cele mai importante edituri de la noi au 
fost editura Tineretului, editura Ion Creangă și editura Albatros, toate din București. 


Editura Tineretului a fost înființată în 1948, sub egida Comitetului Central al UTM, 
avându-l ca prim director pe Mihai Maxim. Din 1954, editura Tineretului devine 
subordonată Ministerului Culturii, odată cu Editura de Stat pentru Cultură și Artă și cu 
editura ALRUS-Cartea Rusă. De-a lungul existenței sale, editura a fondat mai multe 
colecții și serii de carte, obiective menite să diversifice gama de literatură destinată 
copiilor și tineretului: „Traista cu povești” (1948), „Prima bibliotecă” (1950), 
„Povestiri istorice” (1952), „Biblioteca școlarului” (1952), „Povești nemuritoare” 
(1966), „Lyceum” (1967). Alte colecţii notabile sunt „Clubul temerarilor”, „Albatros”, 
„Cele mai frumoase poezii”, „Cutezătorii”, „Să știm”, „Mâini îndemânatice”, „Știința 
învinge”. Editura Tineretului a publicat titluri foarte variate, de la autori clasici ai 
literaturii universale la scriitori români contemporani și basme populare și a colaborat 
cu cei mai importanți graficieni din acea vreme: Marcela Cordescu, Gheorghe Adoc, 
Clelia Ottone, Val Munteanu, Stela Creţu, Jules Perahim, Silvia Cambir, Done Stan, 
Ileana Ceaușu-Pandele, Angi Petrescu Tipărescu, Geta Brătescu. Anul 1969 aduce cu 
sine scindarea editurii Tineretului în editura Ion Creangă, specializată în literatura 
pentru copii și editura Albatros, care promova literatura pentru tineret. S-au păstrat 
mare parte din vechile colecţii de carte, literatura publicată a devenit din ce în ce 


11. Dan Cheșuţ, Designul grafic și literatura română pentru copii, ed. Limes, Cluj-Napoca, 2008, p. 45. 


mai diversă, iar calitatea ilustraţiilor a crescut și ea”. Pentru cărțile publicate de 
editura Ion Creangă ilustrează acum și Ethel și Silviu Băiaș, Sabin Bălașa, Anamaria 
Smighelschi, Vasile Olac, Vasile Socoliuc, Ligia Macovei, toţi artiști grafici care au 
lucrat atât ca ilustratori cât și ca graphic designeri. 


În editură, procesul de producere al unei cărți începea de la consiliul editorial care 
stabilea programul editorial: colecţiile și titlurile care aveau să apară într-un an. Apoi 
titlurile erau preluate de redactori și redactori artistici care se ocupau de text, respectiv 
de grafică. Pe partea de grafică, direct implicaţi erau graficienii și tehnoredactorii. 


Munca de proiectare artistică și poligrafică este complexă și pretențioasă, proiectul 
unei ediții presupunând colaborarea între factorii redacționali, artistici, tehnici 
și economici. Numai prin cunoașterea exactă a numărului paginilor de manuscris 
și a categoriei de cititori, a caracterului ediţiei, a tirajului în care trebuie să apară 
aceasta se pot stabili caracterul ilustraţiilor, numărul de culori și suprafața ocupată 
de ele, apoi, pe această bază, formatul cărţii, oglinda paginii și litera de text, tipul și 
gramajul hârtiei și genul de imprimare și modul de finisare”. În tot acest proces de 
producţie un rol deosebit îl deţine sectorul redacţional. În mod normal, proiectarea se 
făcea în două etape'*: în prima manuscrisul nu era încă cunoscut de redactor, acesta 
dispunând numai de datele prevăzute în contract, care erau folosite pentru stabilirea 
indicatorilor tehnico-economici și a planului de aprovizionare, iar în a doua avea loc 
definitivarea proiectului pe baza elementelor care compuneau fiecare ediţie. În această 
etapă rolul principal îl aveau redactorul artistic și tehnoredactorul. Redactorul artistic 
era cel care răspundea de munca cu ilustratorii. Modul de repartizare a comenzilor 
de ilustrații nu este tocmai simplu: după ce a citit sau a studiat opera literară, 
cunoscând particularităţile și calităţile individuale ale ilustratorilor'”, el alegea pe 
cel care i se părea cel mai potrivit să execute desenele pentru cartea respectivă. După 
încheierea contractului cu ilustratorul, el trebuia să transmită acestuia elementele 
tehnice și apoi să vină cu sugestii în etapele de documentare, elaborare și definitivare 
a materialului grafic. Atunci când era nevoie, tot el făcea legătura ilustratorului cu 
autorul și redactorul cărţii ori cu tehnoredactorul și în ultimă instanță era chemat în 


12. D. Cheșuţ, Designul grafic, pp. 48-50. 

13. Genul de imprimare este specific tipăriturilor de până în anii '90, atunci când în funcție de tipul 
de grafică, poli sau monocromie, se tipărea la mașina offset, de tipar înalt sau tivdruc. 

14. Descrierea funcţiilor angajaţilor în editură responsabili cu publicarea de titluri și a altor aspecte 
care ţin de producţia de carte în general este descrisă în diverse numere ale revistei Poligrafia, 
apărută la București între 1963 și 1974; pentru procesul de comandă și realizare al unei cărţi ilustrate 
am ales articolul lui P. Hagiu, „Unele cerinţe în practica proiectării”, p. 54. 


15. În editură „se ştia” ce ilustrator e potrivit pentru un anumit tip de text. Acest lucru se întâmpla 
datorită faptului că în consiliul artistic erau aleși de obicei graficieni iar redactorul artistic era de 
cele mai multe ori artist plastic. Done Stan povestește cu mare plăcere despre aceste întâlniri în 
care se prezentau toate ilustrațiile aflate în lucru la momentul respectiv — erau foarte productive 
d _ 

atorită cantității mari de ilustrație de calitate prezentate și a discuţiilor constructive ce se purtau pe 
marginea lor. Maria Popescu, „Ilustraţia de carte”, pp. 135-141. 


faţa consiliului artistic să facă aprecieri privitoare la calitatea artistică a ilustraţiilor. 

O strânsă colaborare trebuia să fie și între redactorul artistic și tehnoredactor pentru 
stabilirea machetei cărții la ediţiile mai complexe. În cartea pentru copii, textul și 
ilustrația sunt elemente care se ajută reciproc, stau pe aceeași pagină sau pe pagini 
față în faţă, astfel încât textul și ilustrația sunt văzute concomitent, fără a întoarce fila. 


consiliu editorial 


stabilea 


programul editorial consiliul artistic 


discutau toate 
ilustrațiile 


redactor + redactor artistic 


text grafică cunoaște particularitățile 
ilustratorilor și îi alege pe 


cei potriviti pentru proiect 


unde este cazul, face 
legătura între ilustrator 
și autorul textului 


tehnoredactor — grafician 


/ 


specificaţiile tehnoredactorului intervenea în tipografie doar 
priveau în general materialele, atunci când trebuia să facă 
culegerea, paginaţia, modificări directe pe film, 
imprimarea și finisarea înainte de realizarea plăcilor 
tipografie 
- aranjarea textului 


- prelucrarea ilustraţiilor: fotografiere, descompunere în CMYK 
- realizarea clișeelor alb negru corespunzătoare fiecărei culori 

- realizarea plăcilor offset 

- tipărire și tăiere la format 

- tipărirea copertei 

- legare 


Schemă a procesului editorial 


Tehnoredactorul își aducea contribuţia la întocmirea proiectului tehnic (poligrafic) 
al ediției. Cunoscând corelaţiile dintre format și text, genul de ediție, caracterul 
și corpul literei care se potriveau cel mai bine, tipul hârtiei și numărul de culori, 
condiţiile tehnice puse originalelor de genul de imprimare pentru asigurarea nivelului 


calitativ cerut la tipar, dotarea tehnică a întreprinderii poligrafice, el dădea indicaţiile 
necesare pe originalele de manuscris și de material grafic și făcea specificaţiile 
tehnologice necesare în caietul de sarcini. Pe baza acestora se trecea apoi la execuţia 
poligrafică a cărții proiectate. Specificațiile tehnoredactorului priveau în general 
materialele, culegerea, paginaţia, imprimarea și finisarea. Un proces important era și 
verificarea respectării indicaţiilor date în procesul de lucru la punctele intermediare 
dintre procesele arătate. Între tehnoredactor și tipografie trebuia să fie o strânsă 
legătură, iar la verificarea paginaţiei, a calităţii tiparului în reproducerea materialului 
grafic și pentru bunul de tipar acesta colabora cu redactorul artistic. Nu se organizau 
concursuri între artiști pentru cărțile de ilustrat, decizia aparținea întru totul 
redactorului artistic. Graficianul ales primea textul viitoarei publicaţii și după ce îl 
parcurgea, accepta sau nu comanda. Din punct de vedere financiar, ilustraţia de carte 
era un mod foarte bun de a câștiga, se plătea pe ilustrație și existau diferite categorii de 
plată în funcție de tipul de desen — pagină completă ilustrată color, pagină ilustrată la o 
culoare, viniete, toate având un preț minim sub care nu se putea coborî. Uneori, în cazul 
manualelor, vinietele puteau fi de-a dreptul profitabile — spre exemplu un manual de 
învățat limba franceză fără profesor putea să conţină și 800 de astfel de desene'”. Pe 
ilustrații nu se făceau corecturi, ci erau discutate în consiliul artistic format în general 
din 1-2 membri ai Uniunii Artiștilor Plastici, redactorul și uneori directorul adjunct al 
editurii. Existau așa numitele „căzături”, adică ilustraţii care fie nu erau acceptate de 
către consiliu, fie erau în plus față de macheta cărții și nu aveau loc”. 


Ilustrația de carte este într-o foarte strânsă legătură cu cartea ca realitate 
obiectuală. Nu se poate discuta despre acest tip de grafică ignorând elemente tehnice 
care trebuie atinse de echipa care produce cartea. Ilustratorul ar trebui să cunoască 
procesul de producţie și să i se adapteze pentru a nu realiza desene independente de 
macheta cărții. De aceea, în orice discuţie despre ilustraţia de carte trebuie incluse 
și aceste aspecte mai tehnice, care nu ţin neapărat de o valență artistică a graficii, ci 
mai degrabă de un simţ al proporțţiei și al „potrivirii”, adică de design precum și de un 
proces tehnologic dat. 


Procesul tehnic de producţie se împărțea în două etape: aranjarea textului și 
prelucrarea ilustraţiilor. Graficianul avea sarcina să livreze „cartoanele” originale, 
adică ilustrațiile finale realizate pe un suport rigid care apoi erau prelucrate în 
tipografie. Se realizau fotografii după originale, apoi imaginea era descompusă în 
cele patru canale de culoare (CMYK, albastru, magenta, galben și negru), se realizau 
clișeele alb-negru corespunzătoare fiecărei imagine color și plăcile offset. Urma 
tipărirea finală a întregului tiraj, tăierea colilor tipografice, tipărirea copertei și legarea 
cărţii. Interesant de observat este faptul că, deși ilustratorii se plângeau de calitatea 
slabă a hârtiei, a coperții (care arareori era groasă) și a legătoriei'”, totuși calitatea 


16. Interviu cu Anamaria Smighelschi realizat în data de 31 iulie 2016 


17. Maria Popescu, „Ilustraţia de carte”, pp. 135-141. 


18. Interviu cu Anamaria Smighelschi și Maria Popescu, „Ilustraţia de carte”, pp. 135-141. 


în sine a tiparului nu era întotdeauna una slabă. Dimpotrivă. Am văzut în atelierul 
Anamariei Smighelschi cartoanele originale de la Luna Betiluna și Dora Minodora” și 
un exemplar din prima ediție apărută la editura Ion Creangă în 1973, iar ilustrațiile din 
cartea tipărită sunt aproape identice cu cele din original, ceea ce este o mare reușită 
atunci când vorbim despre fidelitatea reproducerii unor desene. Dintre combinatele 
poligrafice, cel mai apreciat era Combinatul Arta Grafică, acolo unde se făceau toate 
cărțile speciale, de lux”. 


Revista de specialitate în domeniu, Poligrafia, cu apariţie trimestrială între 1963 
și 1974, conține numeroase articole legate nu numai de tehnica poligrafică ca atare, 
ci și cronici de expoziţii, eseuri despre istoria manuscriselor românești, teorii despre 
designul de carte” și revistă. Relatările despre concursurile de carte au o abordare 
obiectivă asupra aspectelor tehnice care ţin de producție și astfel sunt o sursă foarte 
utilă de informaţie în acest sens. De exemplu, concursul Cele mai frumoase cărți ale 
anului 1962 este lăudat deoarece cărțile selectate prezintă caracteristici care permit 
compararea lor cu realizările țărilor cu veche tradiţie în arta cărţii. Raportată la 
nivelul acestora, producţia editorială vădește însă o inegalitate: alături de lucrări cu 
o prezentare artistico-grafică și execuţie poligrafică remarcabile, continuă să apară 
lucrări care frizează prostul gust și uneori rebuturi. Revista discută și neajunsurile 
ce pot apărea și cauzele lor într-un articol din 1964”. Acestea pornesc în primul 
rând de la lipsa de colaborare a tehnoredacțiilor cu graficienii. Nu de puţine ori sunt 
prezentate ilustraţii care nu țin seama de legile tiparului. „Este adevărat că poligrafia 
poate reproduce orice, dar graficianul trebuie să cunoască și să folosească creator 
posibilităţile tiparului. În concepţia tehnoredacţională nimic nu poate fi mai urât decât 
îmbinarea arbitrară, lipsită de gust a elementelor cărții. Pot fi întâlnite lucrări în care 
tehnoredactorul proiectant alătură o paginaţie clasică unor ilustrații moderne sau care 
poartă pur și simplu ilustrații străine de atmosfera cărții”. 


Alt neajuns resimţit în proiectarea unei cărții era faptul că aceasta era adesea 
concepută mecanic, fără a se ţine seama de unitatea elementelor care o alcătuiesc. Iar 
această fază este determinantă în procesul atât de complex al editării și tipăririi unei 
cărți. Stabilirea formatului și caracterul literei corespunzătoare conţinutului operei, 
dimensionarea și plasarea ilustraţiilor, armonizarea lor cu culegerea, tehnica de 
reproducere, proiectarea corespunzătoare a copertei, copertei interioare, forzațului, 


19. Cartoanele erau pentru primul volum din seria cu Luna Betiluna și Dora Minodora, anume pentru 
Luna Betiluna și Dora Minodora și grădina, ed. Ion Creangă, București, 1973. 

20. Interviu cu Anamaria Smighelschi. 

21. Este vorba despre aspecte tehnice ale calculelor care se făceau pentru a stabili oglinda paginii — 
acel spaţiu folosit în care se încadrează textul unei cărți, fie el text de bază sau auxiliar; totodată, 
articolele mai conţineau informaţii despre formate de carte folosite uzual, tipuri de hârtie și metode 
de finisare a cărţii. 


22. I. Marinescu, „Cele mai frumoase cărți ale anului 1962”, Poligrafia, nr. 1, 1963, p. 28. 


23. I. Marinescu, „Cele mai frumoase cărți”, p. 28. 


cotorului, constituie probleme la rezolvarea cărora colectivele din edituri nu au 
dovedit întotdeauna siguranța profesională și înțelegere creatoare a normelor de 
tehnoredactare. În ceea ce privește execuţia poligrafică, lipsurile frecvent întâlnite 
erau neglijențele la legătorie și imprimarea defectuoasă. Nesuprapunerea tonurilor la 
ilustrații, slaba calitate a retușului, inegalitatea tonală a paginilor, fotografii reproduse 
grizat sau înecate sunt defecte vizibile în foarte multe lucrări. Greșelile de paginaţie, 
defectele oglinzii aparținând tehnoredacţiilor erau agravate în întreprinderile 
poligrafice de culegerea neglijentă, de lipsa de atenţie la alinierea și centrarea 
rubricilor, rărirea întâmplătoare a rândurilor și brăzdarea paginilor cu supărător de 
multe coridoare. Pentru reproducerile în culori, mai dificil de rezolvat tehnic era (și 
este și acum) respectarea atmosferei cromatice a originalului, iar la tiparul alb-negru, 
tonul grizat duce la pierderea detaliilor peisajului și a clarităţii personajelor. Operaţiile 
de legătorie ar fi trebuit și ele să se bucure de mai multă atenţie. Coperţile ondulate, 
cotoarele rigid încleiate (cauză a spargerii blocului și desprinderii în fascicole a cărții), 
greșeli de fălțuire, tifonul tăiat neregulat, bigul executat grosolan sunt defecte care 
adesea anulează strădaniile celorlalte compartimente din cadrul producţiei”. 


Cu toate acestea, cărțile românești ilustrate în acea perioadă s-au bucurat de 
recunoaștere internațională, câștigând premii importante la concursuri de profil — 
Bologna, Brno, Bratislava, Belgrad, Moscova, Leipzig. Dintre graficieni, Val Munteanu 
și Done Stan au fost cei mai activi pe plan competițional extern. Ilustraţiile lui Val 
Munteanu pentru Gargantua și Pantagruel (ed. Tineretului, 1968) au primit Premiul 
pentru ilustraţii de carte la Concursul Naţional Cele mai frumoase cărți ale anului 
acordat de Comitetul Culturii și al Educaţiei Socialiste (București, 1969), Menţiunea 
de onoare pentru cea mai bună carte de mare tiraj la Concursul L"Aigle dor pour le 
meilleur livre (Nice, 1969), Medalia de bronz la Concursul anual Cele mai frumoase 
cărți ale lumii (Leipzig, 1969), Premiul I la Expoziţia Internaţională a Cărții (Moscova, 
1970), Medalia de aur la Concursul Cele mai frumoase cărți de copii din lume în cadrul 
Expoziţiei Internaţionale de artă cărții I.B.A. (Internationale Buchkunst Ausstellung — 
Leipzig, 1971). O parte din desenele originale ale lucrării se află în Cabinetul de stampe 
al Muzeului Naţional de Artă al României (40 de ilustraţii) și la Muzeul Ermitaj din 
Leningrad (5 ilustraţii). Cu toate că aceste premii se datorează în special frumuseţii 
ilustraţiilor concepute de Val Munteanu, nu trebuie neglijată nici execuţia cărții în 
sine, mai ales paginarea și așezarea textului, deoarece produsul final este până la urmă 
o îmbinare cât mai unitară între aceste elemente. 


Ilustratorii erau angrenați într-un proces complex cu mulți factori de politică 
editorială, umani și tehnologici. Din această perspectivă, ilustrația devine o meserie în 
adevăratul sens al cuvântului. Atunci când concepe o carte, un ilustrator profesionist 
trebuie să țină cont de mult mai multe aspecte decât ar părea la prima vedere unui 
cititor obișnuit. Frumusețea ilustraţiilor este elementul cel mai vizibil într-o carte 
ilustrată, însă ea poate fi pusă cu adevărat în valoare numai printr-o alcătuire corectă 

și armonioasă a cărții — ceea ce face și diferența între o serie de ilustraţii independente 
și cartea-obiect. Acest rafinament al cărții este ceva discret, resimţit cu siguranţă de 
toți consumatorii de astfel de publicaţii, fie că își dau seama sau nu de munca ce se 
ascunde în spatele lor. 


Categorii de literatură și formarea unor tipologii ale ilustraţiei de carte 
pentru copii în România anilor '60-70 


La începutul documentării pentru acest studiu mi-am propus să definesc o serie de 
stiluri în care se poate încadra ilustrația pentru copii realizată în România în anii '60- 
'70. Această intenţie s-a datorat prezenţei pronunțate a unei maniere arhaizante, 

cu influențe medievale românești, folosită în ilustrațiile basmelor și poveștilor 
populare. Datorită ei am considerat necesar să încerc să sistematizez și celelalte stiluri 
de grafică, să le caut elemente și influențe comune pentru a le putea transforma în 
categorii. Distincția se făcea în primul rând între grafica cu influențe românești si cea 
cu alte influenţe — vestice sau rusești. Am reușit să identific în tendinţele artistice din 
acea perioadă o încercare de reîntoarcere la tradiția vizuală vestică și la avangardă, 
tendinţă vizibilă și în ilustrația pentru copii. De asemenea, am perceput și o diferență 
între stilul graficii artiștilor nespecializați în ilustraţia de carte (pictori, scenografi) și 
cel al ilustratorilor „de meserie”. Cu toate acestea, odată ce am progresat cu cercetarea 
și mai ales după interviurile luate lui Done Stan și Anamariei Smighelschi, împărțirea 
pe categorii stilistice nu mi s-a mai părut la fel de relevantă. Din relatările artiștilor, 
ceea ce conta cel mai mult în alegerea manierei graficii erau spațiul geografic și 
intervalul istoric în care se încadrau textele. Astfel, nu am renunţat la ideea de a 
alcătui categorii, însă am ales un alt criteriu pentru ele și anume genul textului: 
literatură populară românească, literatură românească pentru copii (scriitori clasici și 
contemporani), literatură universală pentru copii. 


Literatură populară românească 


La începutul anilor '60 are loc o relaxare progresivă a regimului, care aduce 
după sine și o diminuare a restricțiilor ideologice aplicate domeniului vizual, adică o 
renunțare mai mult sau mai puțin tacită la „metoda” realismului socialist. Deși trecuţi 
printr-o educaţie artistică dominată de principiile conservatoare ale realismului 
socialist, tinerii artiști care încep să expună acum simt nevoia să încerce noi forme 
artistice, diferite de limbajul rigid învățat în școală. Ei propun o redescoperire și 
redefinire a valorilor plastice autohtone, într-un context cultural mai larg, cu referiri 
atât la trecutul național, cât și la ambianța internațională. De exemplu, în 1957, cu 
ocazia Expoziţiei comemorative 1907, consacrată marii revolte țărănești, un grup de 
tineri pictori (Virgil Almășanu, Paul Gherasim, Constantin Crăciun, Ion Bitzan) propun 
o abordare diferită a genului picturii istorice. Tema expoziției era figurată într-un 


realism cu trăsături neobizantine, de tendinţă „primitivizantă”, cum găsim în presa 
vremii””, ce afișa un neașteptat și proaspăt „arhaism stilistic”. 


Acest stil cu trăsături neobizantine are rezonanţe în întreg domeniul vizual, 
inclusiv în zona graficii de carte. Apar colecții de basme și povești românești, editate 
în mare parte de Editura Ion Creangă sau Editura Tineretului, ale căror ilustrații 
reflectă această tendință arhaizantă, cu specific național. Interesul pentru moștenirea 
artistică autohtonă se manifestă chiar și în publicaţii de nișă, adresate specialiștilor 
din domeniul poligrafiei. În mai multe numere ale revistei Poligrafia editată de către 
Comitetul de Stat pentru Cultură și Artă există articole despre manuscrisele vechi 
românești și istoria lor. Totodată, cărți-obiect, precum ediția Mioriţa îngrijită de Zoe 
Dumitrescu-Bușulenga și apărută în 1972 la editura Albatros („Anul internațional 
al cărții”) are parte de o critică foarte laudativă. Publicaţia, cu aspect de carte veche, 
realizată pe hârtie de ambalaj necalandrată și carton celulozic, cu un caracter de literă 
anume conceput pentru ea de câtre Emil Chendrea și motive fotografice de inspiraţie 
populară” este într-adevăr un obiect de design de inspirație folclorică, foarte frumos 
și elocvent pentru aceste preocupări legate de specificul național. 


Interesantă în acest sens este și preocuparea pentru realizarea unui tip românesc 
de literă, preocupare care are ca punct de pornire litera din manuscrisele medievale. 
Ceea ce astăzi se numește printre tipografi „arhaic românesc” a fost standardizat (sau 
conceput) de graficianul Gusztav Cseh în cartea sa Scrisul”*. Studiile sale asupra literei 
românești din manuscrise și transformarea lor într-un alfabet utilizabil în publicații 
vine în continuarea demersurilor mai vechi precum cele ale arhitecţilor Ion Mincu și 
mai apoi Al. Zagoritz și Constantin Crețoiu. Cei din urmă prezintă în 1916, la un concurs 
organizat de Direcţia imprimeriei și de Cercul bibliofil, o serie de schițe pentru un alfabet 
românesc. Toate aceste demersuri sugerează importanţa pe care o capătă specificul 
național în vizualul vremii și faptul că avem de-a face cu o tendinţă în acest sens. 


În plus, o dată cu anii '60, partidul încearcă printr-o propagandă abilă să câștige 
de partea sa intelectualii, mizând pe valorile națiunii și ale independenței naționale. 
Se schimbă și optica ideologică, iar filosofii și artiștii sunt încurajați să redescopere 
valorile naționale și istoria culturală națională și să se măsoare atât cu estul sovietic 
cât și cu vestul capitalist. De altfel, reorientarea către un „comunism național” — 
centrat pe conceptul de națiune, pe reafirmarea identităţii, pe moștenirea națională și 
venind să echilibreze „internaționalismul proletar” anterior — este mai mult sau mai 
puţin comună întregului bloc al Europei de Est în această etapă”. 


25. Theodor Enescu, Virgil Almășanu, ed. Meridiane, București, 1973. 

26. Magda Cârneci, Artele plastice în România 1945-1989. Cu addenda 1990-2010, Ed. Polirom, 
București, 2013, p. 51. 

27. Miorița, ediţie îngrijită de Zoe Dumitrescu-Bușulenga, ed. Albatros, București, 1972. 

28. Gusztav Cseh, Scrisul,ed. Dacia, București, 1973. 


29. Katherine Verdery, Compromis și rezistență. Cultura românească sub Ceaușescu, ed. Humanitas, 


În ceea ce priveşte domeniul ilustraţiei, este drept că acest tip de grafică se 
potrivește foarte bine cu genul literar al basmului sau al baladei populare: creează 
o atmosferă atemporală în care toate elementele magice ale basmului par credibile, 
dar care este ancorată totuși în trecutul național prin prezența elementelor folclorice. 
Imaginea este astfel în rezonanţă cu textul, în care apar de multe ori cuvinte și expresii 
arhaice și populare. Dintre edituri, cea care se ocupă cel mai mult de publicarea de 
povești și basme românești este editura Tineretului până în 1969, secondată de 
editura Ion Creangă, ambele specializate în publicații pentru copii. Există o serie de 
astfel de volume ilustrate, care fără a fi parte a unei colecții desemnate ca atare, au 
caracteristici asemănătoare în ceea ce privește formatul, numărul de pagini, stilul 
ilustraţiilor și paginarea. Deși la realizarea volumelor participă mai mulți ilustratori, 
întreaga grafică este realizată în acest spirit arhaizant, cu influențe medievale 
bizantinizante și populare. De observat însă proporțiile diferite ale influențelor: dacă 
pentru Povestea porcului”, Simona Runcan a ales să facă recurs la un limbaj pronunţat 
medieval, desprins parcă pe alocuri din frescele de mânăstire (Fig. 1), nu același 
lucru se întâmplă în cazul volumului Capra cu trei iezi”, unde Ileana Ceaușu- Pandele 
accentuează latura folclorică a imaginii (Fig. 2). Așadar, atunci când vorbim despre 
această orientare stilistică se simte nevoia de a nuanţa și a face distincţia între ilustrația 


Fig. 1. Simona Runcan, ilustraţii la Ion Creangă, Fig. 2. Ileana Ceaușu-Pandele, ilustraţii la Ion Creangă, 
Povestea porcului, ed. Ion Creangă, București, 1969 Capra cu trei iezi, ed. Tineretului, București, 1969 


București, 1994. 

arhaizantă cu modele medievale și cea cu elemente folclorice. În general, personajelor 
umane li se atribuie trăsături fizionomice bizantine — împărații și împărătesele, prinții 
și prinţesele, sfintele care apar ca ajutoare au figuri alungite, ușor hieratice. Motivele 
folclorice apar împreună cu portretele de oameni simpli (spre exemplu moșul și baba 
care înfiază porcul) și în povestirile legate de viața satului. Animalele-personaje sunt 
și ele umanizate, atât prin expresiile fizice pe care le primesc dar și prin înveșmântarea 


lor în haine populare. 


Fig. 3. Ileana Ceaușu-Pandele, ilustraţii la Greuceanu, ed. Ion 
Creangă, București, 1972 


În ceea ce-i privește pe 
ilustratori, abordarea stilului 
neobizantin sau de influență 
folclorică pentru literatura 
populară românească pentru 
copii (şi nu numai) era un lucru 
comun și de la sine înțeles”. 
Dintre artiștii care au ilustrat 
acest gen de texte i-aș enumera 
pe Val Munteanu, Ileana Ceaușu- 
Pandele, Done Stan, Simona 
Runcan, Livia Rusz, Eugen Taru, 
Roni Noel, Silviu Băiaș. Grafica 
Ilenei Ceaușu-Pandele se inspiră 
din vizualul medieval românesc 
prin scenografie și fizionomia și 
vestimentația personajelor însă 
într-o manieră mai romanțată. 
Imaginile ei sunt fluide, îmbină 
narativul cu decorativul iar 
compoziţiile sunt dinamice. 
Printre cărțile sale de basme 
românești se numără Capra cu 
trei iezi (ed. Tineretului, 1969), 
Greuceanu de aur (ed. Ion Creangă, 
1972), Cele douăsprezece fete de 


împărat și palatul fermecat (ed. Ion Creangă, 1972). Dintre ele, Capra cu trei iezi are 

un grafism aparte prin atenția acordată texturilor și expresivității personajelor. 
Ilustrațiile umplu pagini întregi, într-o poveste care reușește să redea o bucată 
vibrantă de viață sătească, cu un decor elaborat și plin de elemente din universul 
țărănesc — vase, ulcele, covoare, copăi, scaune. O diferenţă de atitudine se resimte 
însă în poveștile cu eroi populari, iar Greuceanu este una dintre acestea: scenografia 
este aproape cosmică și fiecare element natural contribuie la acțiune, grafica devine 
învolburată pentru a reda luptele eroului (Fig. 3) și în general dispare acel sentiment 

de familiaritate pe care îl ai atunci când citeşti despre pățaniile celor trei iezi, făcându- 
și apariția supranaturalul. Cele douăsprezece fete de împărat și palatul fermecat are 

o ilustrație aproape dulceagă, cu o linie unduitoare, ușor difuză și multe elemente 
decorative (chenare de flori, frunze). Asemănătoare este și grafica Simonei Runcan 
pentru Povestea porcului, însă la ea elementul medieval românesc este mult mai 
puternic, atât prin decor cât și prin personaje. 


Un grafism aparte îl au ilustrațiile Liviei Rusz în Povești, povestiri, amintiri de Ion 
Creangă (ed. Ion Creangă, 1972). Fiind o publicație de mari dimensiuni, mare parte 
din grafică este alb negru, în peniță și tuş și doar câteva dintre pagini sunt exclusiv 
cu ilustrații color. Linia sa este una sigură, dinamică și decorativă în același timp, 
în funcţie de cerinţele textului. Expresivitatea personajelor, prezentă deopotrivă la 
oameni și animale, este redată prin mișcările mâinilor, ale faldurilor hainelor și ale 
capetelor. Privirea este un element important în grafica sa, fapt care se datorează și 
înclinaţiei către bandă desenată a artistei (Fig. 4, 5). Din aceeași lume a benzii desenate 
și a caricaturii face parte și Eugen Taru, care a ilustrat cu mult umor Povestea vorbei 
de Anton Pann (1958) și Amintiri din copilărie de Ion Creangă (ed. Tineretului, 1959). 
Grafica sa are o prospețime aparte prin îmbinarea între linie și pată de culoare și a 
dinamismului personajelor, efect care se datorează formaţiei sale de caricaturist. 
Desenele sale sunt adevărate portrete ale tipologiilor de săteni, iar elementele 
populare se regăsesc mai degrabă prin aceste caracterizări care includ și vestimentația, 
decât prin elemente de scenografie, care de altfel este destul de minimală (Fig. 6, 7). 

Fig. 4. Livia Rusz, ilustrații la Ion Creangă, Povești, Fig. 5. Livia Rusz, ilustraţii la Ion Creangă, Povești, 
povestiri, amintiri, ed. Ion Creangă, București, 1972 povestiri, amintiri, ed. Ion Creangă, București, 1972 

Fig. 6. Eugen Taru, ilustrații la Anton Pann, Povestea Fig. 7. Eugen Taru, ilustrații la Ion Creangă, Amintiri 
vorbei, ed. ESPLA, București, 1958 din copilărie, ed. Tineretului, București, 1959 


Fig. 8. Roni Noel, ilustrații la Ion Creangă, Harap Alb, Fig. 9. Roni Noel, ilustraţii la Ioan Slavici, Doi feţi cu stea 
ed. Tineretului, București, 1965 în frunte, ed. Ion Creangă, București, 1976 


Roni Nöel ilustrează și el povești populare românești, iar în unele dintre ele, cum 
este Harap Alb (ed. Tineretului, 1965) se observă influenţa graficii poloneze, în special 
a lui Jan Lenica — contururi negre pronunțate, pete de culori intense, texturate și 
decorativism (Fig. 8). La fel ca mulți dintre colegii săi, graficianul nu se limitează la 
o singură tehnică, ci explorează o imagistică cât mai diversă — lucru care se poate 
observa spre exemplu în comparatia între cartea mai sus menționată și ilustrațiile 
pentru Doi feţi cu stea în frunte (ed. Ion Creangă, 1976). Cea din urmă (Fig. 9), realizată 
în tuş și acuarelă are o sensibilitate aparte, datorită liniei și cromaticii fine, diferită de 
impactul vizual oferit de grafica lui Harap Alb, mai apropiată de duritatea xilogravurii. 


Spre sfârșitul anilor '70 apar și primele cărţi ilustrate de către Silviu Băiaș, Urciorul 
nu merge de multe ori la apă (Irimie Străuţ, ed. Ion Creangă, 1975) și Basme pentru 
toată săptămâna (Victor Tulbure, ed. Ion Creangă, 1978). Ceea ce-l singularizează pe 
artist sunt căutările sale legate de cartea-obiect și relația complementară dintre text 
și imagine, căutări care devin vizibile pe măsură ce publică câte o carte nouă. Într-un 
interviu cu Theodor Redlow din revista Arta” artistul povestește despre ilustraţia sa, 
despre tipologiile personajelor și stilul desenului. El consideră că fiind vorba de carte 
pentru copii, imaginea nu poate fi foarte diferită faţă de text: „ea se poate îndepărta 
doar în ceea ce privește căutarea unor modalități de natură expresivă, dar ea trebuie 
să rămână în sfera conținutului ilustrat. Altfel stau însă lucrurile când ilustrezi o 
carte de poezie: acolo artistul poate să vină cu propria sa operă și să o alăture operei 
poetului. Este cu totul altceva. Dacă ilustrezi însă o poveste, să zicem, Harap Alb, acolo 
trebuie să apară chiar Harap Alb și nu altceva”. În interviu, Theodor Redlow observă 
apetitul pentru volum, pentru palpabil și ferm al artistului, vizibil în ilustraţii precum 
cele pentru Urciorul nu merge de multe ori la apă“* sau Basme pentru toată săptămâna”. 
În grafica pentru copii, Silviu Băiaș ţine seama de tipologiile specifice epocii din care 
face parte textul, de costume și arhitectură. De asemenea, personajele sale se află 
într-o strânsă legătură cu mediul natural: „probabil că sunt niște tipare săpate în 
memorie de lumea colinară a satului transilvan. Personajele care apar în imaginile 
mele din cărți sunt foarte asemănătoare cu această natură. Simt nevoia să însoțesc 
omul cu pământul, să existe o legătură cât mai strânsă. Atât personajele cât și natura 
par plămădite din același aluat. Așa cum aţi observat, este și o încercare de a exalta 
modelajul (mă rog, în limita pe care o impune tehnica în care lucrez) prin trăsătură, 
prin hașură, prin valoraţie, ceea ce sporește senzația de concret”. 


Val Munteanu este, după părerea Magdei Cârneci“, unul dintre cei mai „arhitecți” 
ilustratori, grafica sa de carte fiind caracterizată de rigoarea și economia liniei exacte, 
angulare. Mare parte din limbajul său este în strânsă legătură cu spaţiul medieval, 

fie că este vorba de cel românesc sau de cel german și cu estetica Art Nouveau-ului. 

A ilustrat foarte multe basme, povestiri și legende, românești, germane, egiptene, 
africane. Dintre cele autohtone, semnificative pentru perioada de care se ocupă acest 
studiu sunt Prâslea cel voinic și merele de aur (Editura pentru literatură, 1962), Soarele și 
luna (Editura pentru literatură, 1964), Tinerețe fără bătrâneţe și viață fără de moarte (ed. 
Minerva, 1972), Harap Alb (ed. Ion Creangă, 1974), Povești populare românești și săsești 
(ed. Ion Creangă, 1975). Colecţia de basme Tinerețe fără bătrânețe și viață fără de moarte 
este negreșit cea mai bizantină ilustrație de carte de la noi: imaginile sunt compacte, 
hieratice, cu figuri elansate și arhitectură de tip bizantin; apar chiar și inscripții 
întocmai picturilor murale bisericești. Faldurile ample și rigide ale personajelor, 
coroanele și armurile, de o desăvârșită eleganţă, secondate de paleta restrânsă de 
culori (albastru, roșu, alb și auriu) creează o atmosferă arhaică, aproape supranaturală 
(Fig. 10). O eleganţă similară se regăsește și în colecția de balade populare, Soarele și 
luna, carte publicată într-o foarte frumoasă ediție de lux. 


Fig. 10. Val Munteanu, ilustrații la Petre Ispirescu, Tinerețe fără bătrânețe și 
viață fără de moarte, ed. Minerva, București, 1972 


Literatură românească cultă pentru copii 


Basmele și poveștile populare românești despre care am vorbit mai sus sunt doar o 
parte din ceea ce a însemnat ilustrație în perioada comunistă. Pe lângă aceste publicaţii 
de literatură tradițională au existat și multe ediţii de literatură cultă pentru copii, 
contemporană sau clasică. Fiind vorba de o categorie care cuprinde o serie mare de 
cărți și ilustratori voi face o selecție din ceea ce mi s-a părut semnificativ pentru anii 
'60-'70, atât din punct de vedere artistic, al graficii dar și al importanţei textului. 


Clelia Ottone, una dintre cele mai prolifice ilustratoare de la noi din acea perioadă, a 
fost în principal scenograf de teatru de păpuși, așadar obișnuită să compună personaje 
și decoruri spre încântarea micilor privitori. Ea a transpus în ilustrație compunerea 
scenografică a spațiului, fiecare pagină ilustrată activând ca o scenă deschisă unde 
compoziția devine actorul principal. Cărţile ilustrate de Clelia Ottone sunt jucăușe, 
pline de ficțiune, populate de personaje tonice, cu un tipar fizionomic specific 
păpușilor rusești, înveșmântate într-o cromatică jovială, exuberantă, ce îndeamnă la 
joacă. A ilustrat multă literatură contemporană românească pentru copii dintre care de 
amintit sunt Tirbozel și Tirbozina pe insula misterelor (Horia Panaitescu, ed. Tineretului, 
1960), Dând pământului ocol azi călătorim la pol (Radu Țiculescu, ed. Tineretului, 

1962), Printre balene și pinguini (Mihail Pop, ed. Tineretului, 1963), Un an întreg (Victor 
Eftimiu, ed. Tineretului, 1964), Lumea poveștilor (Ion Vlasiu, ed. Ion Creangă, 1972, 
realizată împreună cu soțul său, Florian Sorin Obreja). 


Auzi și Cavalerul Bujar-inibujarat-de-lhee p e ba by e Jo jar Murpcata-lațeata deveni de-a dreptul 
A macof de fiare. 


bad ma tara, 


Fig. 11. Anamaria Smighelschi, ilustrații la Luna Betiluna și Dora Minodora și grădina, ed. Ion Creangă, București, 1973 


O ilustratoare originală este Anamaria Smighelschi, care a și scris multe dintre 
cărțile pe care le-a ilustrat. Ea este autoarea celebrei serii cu Luna Betiluna și Dora 
Minodora”, două fetițe năzdrăvane și simpatice. Grafica sa este dinamică, cu accente 
de caricatură, mai ales atunci când umanizează plante sau animale; paleta cromatică 
este veselă, în culori puternice dar bine mânuite, nestridente (Fig. 11). A ilustrat 
aproape exclusiv texte românești — Vestea cea mare (Dumitru Almaș, ed. Tineretului, 
1964), Cocoși de vânt (Radu Boureanu, ed. Tineretului, 1967), Scufita roșie, poveste 
despre prietenie (Nicolae Labiș, ed. Tineretului, 1967), Cărăbușul de aramă (Lucian 
Blaga, ed. Ion Creangă, 1970), Versuri de vacanţă (Marcel Mureșanu, ed. Ion Creangă, 
1973) și altele. Multe dintre cărțile concepute de ea au un element educativ, fie că 
este vorba de Luna Betiluna și Dora Minodora care explorează universul grădinii și 
descoperă lucruri din lumea vegetală, sau de cărțile de decupat și colorat, ingenios 
gândite pentru hazul celor mici — Facem singuri jucării (ed. Ion Creangă, 1977), Croitorie 
de hârtie (ed. Ion Creangă, 1978), Carte greșită și încurcată (ed. Ion Creangă, 1981). 


Recunoscută în special pentru xilogravurile 
sale, Ethel Lucaci Băiaș a intrat și ea în lumea 
povestioarelor pentru copii cu un stil de ilustrație 
foarte pictural, cu tente plate și forme geometrice 
generoase — Puișorul moţat (Elena Farago, ed. 
Tineretului, 1969), Urciorul nu merge de multe ori a 
apă (Irimie Străut, ed. Ion Creangă, 1975). Din seria 
scrierilor românești pentru copii trebuie menționată 
și cea a lui Emil Gârleanu despre animale", 
concepută într-o mapă în format mic, cu 8 volume, 
de către Ileana Ceaușu- Pandele. Artista ilustrează 
într-un stil realist, ușor dulceag și folosindu-se de 
o cromatică pastelată poeziile autorului, care au 
ca personaje o serie de animale precum Fricosul, 
Luptătorii, Calul, Hoinar, În curtea mea. Ilustrații 
pentru poezie românească a făcut și Sabin Bălașa, 


: E : Fig. 12. Sabin Bălașa, ilustrații la Marin 
pentru Unde fugim de-acasă? de Marin Sorescu (ed. Sorescu, Unde fugim de-acasă?, ed. 


Tineretului, 1966), ilustraţii abstracte și vibrante ce Tineretului, București, 1966 
trimit cu gândul la tehnica decupajului (Fig. 12). 


Una dintre cele mai îndrăgite cărți pentru copii de la noi este cu siguranță Cartea 
cu Apolodor, scrisă atât de viu de către Gellu Naum. Au existat mai multe ediţii ale 
acestei publicaţii, însă cele mai frumoase sunt cele ilustrate de autor însuși — A doua 


37. Seria este: Luna Betiluna și Dora Minodora și grădina (ed. Ion Creangă, București, 1973), Luna 
Betiluna și Dora Minodora în țara lui Pește-Mămăligă-Prăpădește (ed. Ion Creangă, București, 1978), 
Luna Betiluna și Dora Minodora (ed. Ion Creangă, București, 1984), Luna Betiluna și Dora Minodora 
într-un gâz-album cu păsărele (ed. Paralela 45, Pitești, 2010). 


38. Seria Emil Gârleanu, mapă cu 8 volume, ed. Ion Creangă, București, 1971. 


carte cu Apolodor (ed. Tineretului, 1964) și de către Jules Perahim. Ilustraţiile lui Gellu 
Naum sunt minimaliste și trimit la scenografia unei benzi desenate, având un aer 
suprarealist pe alocuri, cu colaje neașteptate (Fig. 13). Și ilustrațiile din '63 ale lui 
Perahim sunt în același spirit minimalist, cu grafisme în tuș și suprapuneri de tente 
plate geometrizate (Fig. 14). Desenele sale sunt interesant integrate în corpul textului, 
oferind dinamism imaginii, însă atitudinea generală a personajelor, inclusiv a lui 
Apolodor, este cumva încremenită, spre deosebire de alte ilustraţii în tuș ale aceluiași 
Perahim, de exemplu pentru Stihuri pestrițe a lui Arghezi, unde avem de-a face aproape 
cu caricaturi în peniță. 


Apuziedear., pia mar Ü vmn, 
Diir vu ami cemoe phan ueris 


Panta aa la pinji, asi Cafi lina a ce þa aia 
B ia mihi lama lihru dn Carwen 
Pal mm innia 

Tal a mmh Gre i men Com pa ioui 


q caur r Apele 
y omai urcat ge eillion 
Tihră An Conia 


lini gol iran mini 
Demn 
— Ana Au LESNE EI CEA 


S, mem a zh, a i bazat 
Tihai da Crone 


lmi paal k i 

Nam sij a jutri 

Faina raemperi iiei sarmat 
Ngm crik, 


Fig. 13. Gellu Naum, ilustrații la A doua carte cu Fig. 14. Jules Perahim, ilustraţii la Gellu Naum, Cartea. cu 
Apolodor, ed. Tineretului, București, 1964 Apolodor, ed. Tineretului, București, 1963 


Din lumea filmului animat pentru copii și a caricaturii vine Nell Cobar, creatorul a 
două personaje cu mare impact la public: Mitică (1963) și Mihaela (1968), cea din urmă 
devenind și „vedeta” unui serial TV pe durata unui deceniu. Ambele personaje au fost 
transpuse și editorial în mai multe serii de cărți pentru copii. Celelalte cărţi ilustrate 
de Nell Cobar păstrează același spirit ludic, fie că este vorba de colajele realizate 
pentru Întâmplări cu haz de Nina Cassian (ed. Agrosilvică, 1969) sau de desenele pentru 
propria sa carte, Martinel și prietenii lui (ed. Ion Creangă, 1974). 


Lista textelor românești pentru copii ilustrate este cu siguranță mult mai lungă. 
În perioada comunistă și mai ales în anii '60-'70 s-a scris foarte multă astfel de 
literatură și au fost publicate la fel de multe volume. Planul editorial al multor edituri 
cuprindea destul de multe titluri, fie că era vorba de autori cunoscuți, tinere speranţe 


sau scriitori de duzină. În editură nu se irosea nimic — Done Stan povestește chiar 
despre un caz în care poetul Tudor Arghezi a refuzat desenele concepute de către 
Albin Stănescu pentru Zdreanţă. Era vorba despre cel puţin o jumătate de an de lucru 
la ilustraţii și text care în mod normal ar fi fost irosită. Însă, pentru a minimaliza 
pierderile, editura a apelat la procesul invers și anume a angajat un tânăr scriitor să 
gândească un text pe ilustrațiile cu Zdreanţă. Acest mic incident este relevant pentru 
tenacitatea cu care se publica. 


Literatură universală pentru copii 


Literatura pentru copii cultivă fantasticul, iar cei mici sunt fascinaţi de legende 
și basme deoarece redau o lume în care orice întâmplare, oricât de fabuloasă, poate 
avea loc. Este firesc așadar ca o parte semnificativă a ilustraţiilor pentru copii să 
fie de această factură. În România s-a publicat o varietate foarte mare de basme 
străine, de la literatură europeană (germană, franceză, italiană, engleză, poloneză) 
la literatură care provine din geografii mai îndepărtate, spre exemplu Basme africane 
sau Povești egiptene, ilustrate de Val Munteanu. El este într-adevăr un grafician 
care se pretează foarte bine la a ilustra acest tărâm magic al basmelor: copiii sunt 
adesea fascinaţi de grotesc dar și de o grafică mai puţin abstractă (în special la vârste 
mai mici, până în 12 ani)””, or ceea ce face Val Munteanu sunt scene cu personaje 
veridice dar și cu accente de grotesc“". Fascinat de spaţiul german, cu studii de 
specialitate acolo (la Dresda, conform lui Done Stan, însă nu am reușit să verific 
această informație), își formează o linie rigidă și angulară, dar mai rafinată și mai 
detaliată, iar personajele sunt imediat recognoscibile ca fiind ale lui. Scenografia sa 
este foarte atent studiată și documentată, iar acest lucru se datorează, se pare, în 
mare parte și soției sale, care practica această meserie“". Multe dintre ilustrațiile sale 
fac trimitere la estetica Art Nouveau, prin compoziţia lor, cel mai adesea încadrată 
în chenare și prin maniera decorativ-organică în care sunt tratate detaliile de 
textură, vestimentaţie, coafuri și natură. Geometrismul hieratic atât de definitoriu 
pentru opera graficianului a devenit o pecete stilistică, ce face ca lucrările sale să fie 
recunoscute fără indiciul semnăturii. Cu toate că stilul care l-a consacrat i-a adus 
multe premii internaționale importante, Val Munteanu a abordat și maniere mai 
relaxate, mai picturale; printre acestea se numără ilustrațiile la Motanul încălţat 
(Charles Perrault, ed. Tineretului, 1961). Unele dintre cele mai frumoase ilustrații ale 
sale pentru texte străine sunt Întâmplările și faptele de pomină ale năzdrăvanului Til 
Buhoglindă (ed. Ion Creangă, 1970), Minunatele isprăvi ale vestitului cavaler Don Quijote 
(Miguel de Cervantes Saavedra, ed. Ion Creangă, 1974), Pinocchio: povestea unei păpuși 


39. John Warren Stewig, Children and Literature, Houghton Mifflin Co., Boston, 1980. 
40. Exemple de astfel de scene se regăsesc în Til Buhoglindă, unde sunt redate momente din viața 
satului german și apar personaje cu diferite vicii, beţivi, hoţi sau leneși. 


41. Maria Popescu, „Ilustraţia de carte”, pp. 135-141. 


de lemn (Carlo Collodi, ed. Ion Creangă, 1975), Extraordinarele aventuri ale lui Tartarin 
din Tarascon (Alphonse Daudet, ed. Ion Creangă, 1978). 


Opera ilustrată a lui Angi 
Petrescu-Tipărescu, mai ales 
în abordarea textelor cu eroi 
clasici, are influenţe stilistice 
din tapiseria franceză, iar 
modulația și gestica personajelor 
transferă privitorului o emoție 
aparte, pulsatilă. Deși paleta sa 
cromatică este alcătuită de multe 
ori din culori tari, acest lucru nu 
deranjează ci din contră, este o 
surpriză plăcută. În incursiunile în 
alb și negru, morfismul decorativ 
este delicat ca un tipar dantelat 
în linii fine, calm așezat lângă 
text. Uneori grafismele se îmbină 
cu petele texturate de culoare, 
ca pe coperta pentru Peripeţiile 
Alisei în țara minunilor (Lewis 
Caroll, ed. Ion Creangă, 1976), 
ceea ce conferă un ritm aerat 
spaţiului ilustraţiilor. Graficiana 
a desenat mult pentru cărți cu 
basme din literatura universală, 
1001 de nopți: basme arabe (ed. 
Tineretului, 1961), Povești 
(Fraţii Grimm, ed. Tineretului, 
1965), Basme mongole (ed. Ion 
Creangă, 1977), dar și pentru 
texte ale clasicilor pentru copii: 
Prințul fericit (Oscar Wilde, ed. 
Tineretului, 1960), Scufita roșie 
(Charles Perrault, ed. Tineretului, 
1968), Urciorul de aur (E.T.A. 

Fig. 15. Geta Brătescu, ilustraţii la Charles Perrault, Motanul 
încălțat, ed. Ion Creangă, București, 1974 


Hoffman, ed. Ion Creangă, 1970), Motanul încălțat (Charles Perrault, ed. Ion Creangă, 
1974). Poveştile lui Charles Perrault sunt ilustrate și de Geta Brătescu'”, care dă viață 
protagoniștilor printr-o linie simplă dar foarte expresivă. Deși personajele nu fac 
mișcări ample, gesturile lor sunt foarte bine punctate prin desen: o mișcare a degetelor 
care indică intenţia sau dialogul, un zâmbet sau o privire cu mai multe sensuri (Fig. 15). 


42. Charles Perrault, Povești cu vrăjitori și zâne, ed. Tineretului, București, 1966. 


Au fost ilustrate la noi și texte 
ale autorilor ruși, deși multe se 
„importau” cu tot cu desene. Jules 
Perahim semnează grafica pentru 
cartea lui Maiakovski, De vorbă cu 
copiii (ed. Tineretului, 1968). Este o 
grafică experimentală, cu imagini 
alb negru și accente de culoare 
care dau senzația unor colaje 
suprematiste; apar pe alocuri și 
texturi interesante în tonuri de gri 
ce par a fi fotomontaje. Aspectul 
general al cărții este interesant, 
deși se poate observa o disonanță 
destul de mare între stilul coperții 
și cel al interiorului. În schimb, 
textul în versuri este destul de 
arbitrar aranjat, cu spații mari 
între rânduri care nu îl fac foarte 
plăcut de citit — acestea sunt 
însă aspecte tehnice care țin de 
tehnoredactor și mai puţin de 
ilustrațiile artistului în sine. 


Am menționat mai sus, 
| în cadrul discuţiei despre Val 
PE L| Aaa n Munteanu, elementele Art 
= . i i Nouveau din lucrările sale. Aceste 

influențe nu sunt specifice operei 
Fig. 16. Eugen Taru, ilustrații la Gottfried August Bürger, Aventurile | e a EA anal 
baronului Münchausen, ed. Tineretului, București, 1967 ilustratori, în diferite forme. Cel 
mai des sunt tratate în această 

manieră elementele organice: peisajele sau fenomene naturale. Textura norilor, a 
coroanelor de pomi sau a vegetației de pe sol capătă adesea niște învolburări repetitive 
care le transformă în suprafețe decorative și le conferă o anumită planeitate. La fel se 
întâmplă și în cazul veșmintelor sau părului personajelor, care cad în valuri ordonate 
dar fluide în același timp“. 


43. Exemple de astfel de grafică: Similda și lupta cu piticii Nani, ed. Ion Creangă, București, 1972 
(iustraţii de Victor Apostoloiu); Aleodor împărat, ed. Ion Creangă, București, 1975 (iustraţii de Done 
Stan), Fraţii Grimm, König Dosselbart, Kriterion Verlag, București, 1977 (iustraţii de Angi Petrescu 
Tipărescu);, Rubezahl. Povești și legende germane, ed. Ion Creangă, București, 1970 (ilustrații de Elena 
Boariu Cinschi). 


Unul dintre textele care au fost reeditate în diferite formule și ilustrate de către 
mai mulți artiști este cel al lui Gottfried August Bürger despre pățaniile baronului 
Münchausen. Dintre ele, o preferată personală este varianta lui Eugen Taru, care m-a 
fascinat datorită efervescenţei imaginilor. Compoziţia este bine conturată în peniță, 
fie cu negru fie cu alte culori, însă ceea ce conferă aspectul aparte sunt intervenţiile 
dinamice în acuarelă. Spre exemplu, imaginea în care generalul își ridică pălăria pentru 
a lăsa să iasă din cap aburii încinși (Fig. 16) devine foarte sugestivă prin norul și stropii 
de acuarelă albastră care însoțesc personajul. Soluţiile grafice pentru unele dintre 
scene sunt de-a dreptul ingenioase și devin o extensie și un comentariu al textului, 
neoprindu-se doar la a ilustra literal acțiunea. 


Concluzii 


„Așadar, ne întrebăm uneori singuri, sau suntem întrebaţi, de oricine — de un 
prieten, de o rudă, de o cunoștință efemeră, de admiratori întâmplători sau de 
detractorii de bună sau rea credinţă — care este locul activității noastre ca ilustratori 
de carte pentru copii în peisajul culturii contemporane. Întrebarea va fi provocată 
întotdeauna de poziția marginală pe care o avem și pe care interlocutorul nostru o 
va sesiza, cu ipocrită sau sinceră uimire. Nu-i putem aduce nicio vină, are dreptate. 
Ilustrația pentru copii are o poziție marginală, un statut estetic oarecum secundar; 
să nu ne înșelăm, aceasta este realitatea. Toleranţa cu care este privită sau judecată 
activitatea noastră este de atâtea ori dubioasă. Desigur, o expoziție colectivă, un 
eveniment de proporţiile Bienalei de la Bratislava sau Bologna va fi înregistrat 
de presă, dar ce nu înregistrează presa de astăzi? Dar nu vom întâlni decât prea 
rar acea privire uimită și, de ce nu, emoționată, a criticului de meserie care să 
caute să identifice stilul sau stilurile ilustrației de carte pentru copii, să contureze 
personalitățile, să definească climatul, tipul de metaforă plastică pe care călătorul din 
viața Reală îl poate întâlni, credem noi, în acest univers artistic” 44. 


Scurta analiză de mai sus asupra ilustraţiei de carte pentru copii realizată la noi în 
anii '60-'70 îşi propune să redescopere o serie de ilustratori care astăzi nu mai sunt, 
poate, la fel de cunoscuţi, nici măcar în cercurile de specialiști. Este, de asemenea, o 
primă încercare de catalogare a producţiei de grafică de carte din acea perioadă, fără 
a avea însă pretenţia de a o acoperi în întregime. Rămân o sumedenie de titluri care 
merită scoase la lumină. Consider că prin acest studiu încep un demers de a teoretiza 
și sistematiza producţia de grafică pentru copii din România și că efortul este unul 
binevenit între cercetători. 


>) E 


44. Done Stan, „Ilustraţia de carte pentru copii sau reîntoarcerea artei la izvoarele inocenței”; textul 


a fost scris de către ilustrator pentru o conferința, nu am reușit să aflu data și locul acesteia. 


loana Marinescu 


Acest studiu își propune să analizeze resursele documentare și teoretice pe care 

le are la dispoziţie un istoric de artă atunci când construiește biografia unui artist 
contemporan. Scopul meu a fost acela de a surprinde legătura biografiei contemporane 
cu tradiţia acestui gen, dar și cum anume se modifică în prezent. În acest caz am 
urmărit două perspective: cea a biografului (care realizează biografia și urmărește 

o structură tipică pentru acest tip de scriere) și cea a artistului (al cărui discurs 
autobiografic am încercat să-l reperez în operă și apoi să-l analizez). Pentru ambele, 
am luat în considerare doar interviuri, documente de arhivă și alte elemente indirecte, 
pentru că o biografie a lui Nicolae Comănescu nu a fost scrisă încă. 


Biografia artistului şi discursurile biografice 


În Legend, Myth and Magic in the Image of the Artist, Ernst Kris şi Otto Kurz analizează 
un șir de „vieți de artiști”, începând cu Antichitatea greacă și terminând cu prima 
parte a secolului al XX-lea. Concluzia celor doi este că relatarea vieții unui artist se face 
potrivit unor tipare care se păstrează și se perpetuează de-a lungul secolelor. Când un 
biograf alcătuiește biografia unui artist, el are în vedere două perspective: abordarea 
psihologică (în care se investighează natura celui care creează opera de artă) și 
abordarea sociologică (în care se investighează condiţiile culturale, sociale, economice 
sau politice în care subiectul a trăit și a creat opera). Cea mai importantă sursă pentru 
construcţia biografică este judecata pe care contemporanii și mai apoi posteritatea o 
au asupra unui artisti. 


Pentru Kris și Kurz sunt de mare însemnătate aceste tipare prin intermediul 
cărora este transmisă biografia artistului, considerând că ele au legătură cu originile 
istoriografiei. Un exemplu relevant este biografia pe care i-o face Vasari lui Giotto”: 


1. Ernst Kris; Otto Kurz, Legend, Myth, and Magic in the Image of the Artist: A Historical Experiment, Yale 
University Press, New Haven și Londra, 1979, pp. 1-3. 


2. Giorgio Vasari, „Giotto — pictor, sculptor și arhitect florentin”, Vieţile pictorilor, sculptorilor și 
arhitecților, vol. 1, ed. Meridiane, București, 1968, pp. 187-199. 


pe când era doar un copil, Giotto păzea oile tatălui său și desena cu o pricepere 
neobișnuită; el este descoperit de Cimabue, care îi devine maestru. Aceste câteva 
elemente se transformă în „episodul tânărului artist păstor”*, preluat mai târziu cu 
mici modificări și repovestit în numeroase biografii, din Renaștere și până la sfârșitul 
secolului al XVIII-lea. Narațiunea biografiilor urmează o schemă ușor de recunoscut: 
artistul demonstrează un talent deosebit încă din copilărie, un maestru remarcă acest 
talent, tânărul artist devenit ucenic primește o primă comandă importantă; urmează 
o trecere în revistă a celor mai importante opere produse la maturitate; se amintesc 
discipolii pe care și-i face, regăsirea unei spiritualităţi personale și pregătirea lui 
pentru moarte; în final, autorul biografiei menţionează ce s-a întâmplat cu opera 
artistului și care este moștenirea pe care el o transmite generațiilor următoare. 

În secolul al XVII-lea biografii și studiile monografice devin mai numeroase. 

Dacă proiectul monografic al lui Vasari fusese unic prin amploarea sa, în perioada 
următoare apar și alţi autori cu ambiţii similare“, care alcătuiesc culegeri monografice 
despre artiștii din vechime sau despre cei contemporani lor. În secolul al XIX-lea, 
importanța acordată vieţii artistului se amplifică din ce în ce mai mult și apare 
tendinţa de a vedea în opera de artă o expresie a sufletului artistului”. Sunt revizuite 
proiectele biografice din trecut: maeștrii din vechime capătă o aură mitică și biografia 
lor este rearanjată în așa fel încât să se potrivească unei artistic persona, pe măsura 
intenţiilor de glorificare urmărite de biograf”. 


Modul în care istoricii de artă s-au raportat la biografiile scrise de Giorgio Vasari 
are propria sa istorie. Iniţial, Vasari a fost considerat una dintre cele mai importante 
și mai credibile surse istoriografice, însă de-a lungul timpului credibilitatea sa a 
fost chestionată, pentru că existau dovezi care contraziceau o parte din afirmaţiile 
sale”. Vieţile sale au fost privite cu mai multă atenţie și Vasari n-a mai fost citat ad 


3. E. Kris, O. Kurz, Legend, Myth, pp. 26-33. Această anecdotă este transmisă oral și apoi preluată 
în scris de către Giorgio Vasari în scrierea sa despre viaţa lui Giotto, dar și în vieţile altor artiști. 
Ulterior și alți autori reiau acest topos biografic. Motivul descoperirii timpurii a talentului apare în 
biografiile lui Andrea Sansovino, Andrea del Castagno, Francisco de Zurbâran și Goya și exemplele 
pot continua. 


4. Dintre care putem să amintim pe Giovanni Baglione, pe Giovanni Pietro Bellori sau pe Andre Felibien. 


5. E. Kris, O. Kurz, Legend, Myth, p. 126. 


6. Richard Verdi, „Poussin's Life in Nineteenth-Century Pictures”, The Burlington Magazine, vol. 111, 
nr. 801, 1969, pp. 741-747+749-750. Richard Verdi susţine că interesul biografilor din secolul al XIX- 
lea pentru maeștri din trecut precum Nicolas Poussin îmbracă forme diverse și determină producția a 
numeroase lucrări biografice, cataloage ale operei sale precum și discuţii critice. La aceste manifestări 
de interes pentru viața artistului se adaugă un adevărat cult al personalităţii sale, în care cariera sa 
artistică joacă un rol secundar. 1 se aduc numeroase tributuri sub formă de monumente, ceremonii 
comemorative, elogii în poezie sau în proză, povestiri, piese de teatru, picturi și chiar cântece. 
Alcătuirea unei artistic persona unui maestru din trecut are mai mare legătură cu transformarea lui 
într-un model exemplar pentru ceilalți artiști, decât cu respectarea adevărului istoric. 


7. Marc Gotlieb, „The Painter's Secret: Invention and Rivalry from Vasari to Balzac”, The Art Buletin, 
vol. 84, nr. 3, 2002, pp. 470-477. Relatarea celebrului episod în care, conform lui Vasari, pictorul 


litteram. Istoricii s-au întrebat care este motivul pentru care Vasari mistifică uneori 
adevărul istoric și care este relevanța acestui fapt, sau de ce alege să-și construiască 
narațiunea într-un anume fel. Pentru Paul Barolsky răspunsul este că biografiile 
renascentiste trebuie interpretate mai degrabă în sens poetic”. Istoria nu este doar 

o investigare a trecutului, ci și a ficţiunii istorice, fiindcă „realitatea” și „ficțiunea” 
istorică sunt interconectate și se alimentează reciproc. În măsura în care istoria aspiră 
la veridicitate, același lucru se petrece și cu ficțiunea istorică, ambele fiind în căutarea 
adevărului și a verosimilului. Ficțiunea se bazează pe fapte la fel ca istoria. Barolsky 
consideră că istoria trebuie privită mai mult decât drept o înșiruire de fapte: istoria 
este o formă de artă narativă în care faptele sunt modelate la fel ca în ficțiune. Astfel, 
ficțiunea istorică este o istorie scrisă cu licenţă poetică. 


Discutarea relației ambigue dintre realitate și ficţiune în biografia artistică poate fi 
extinsă și în ceea ce privește arta contemporană și relevanţa biografiei pentru practica 
istoriografică curentă. Având posibilitatea de a-l întâlni pe artist în timpul vieţii, de 
a înregistra fidel spusele sale într-un interviu, de a cerceta un corpus de opere sau o 
arhivă care i-au aparținut în mod cert, mai poate biograful contemporan să mitizeze 
biografia artistului fără ca scrierea sa treacă drept ficţiune? 


Nicolae Comănescu și toposul caietului de artist 


În modelul clasic de biografie, la începutul descrierii vieţii unui artist se precizează 
faptul că el desena încă din copilărie într-un mod remarcabil. De regulă acest lucru se 
întâmplă pe caietele de școală, în timpul orelor de curs. Giovanni Bellori menţionează 
că Nicolas Poussin desena pe cărțile și caietele de școală, în timpul lecţiilor de 
gramatică. În acest subcapitol, mi-am propus să analizez comparativ semnificaţia 
acestui topos așa cum îl ilustrează Bellori în viața lui Poussin”, cu o cercetare asupra 
motivului biografic al caietului de schițe la Nicolae Comănescu. Cel mai timpuriu 
exemplu păstrat în arhiva artistului a fost un caiet din ultimul an de studiu la 
Universitatea de Arte. 


În timpul interviurilor realizate cu artistul despre perioada de început a carierei 
sale artistice, Comănescu își amintește cum desena în timpul liceului, cu pixul, la 
sfârșitul caietelor: „Aaa, nu, nu era nimic deosebit. Eram socotit un soi de desenator. 


Andrea del Castagno îl omoară pe Domenico Veneziano ca să nu mai divulge nimănui secretul picturii 

în ulei este un exemplu în acest sens. Adevărul istoric demonstrează că Domenico Veneziano nu a fost 
ucis, a trăit chiar cu patru ani mai mult decât presupusul ucigaș, Andrea del Castagno nu a pictat decât 
rar în ulei, în ciuda așa-zisei sale invidii, iar tehnica uleiului era un secret cunoscut și de alţi artiști. 


8. Paul Barolsky, A Brief History of the Artist from God to Picasso, The Pennsylvania State University 
Press, University Park, Pennsylvania, 2010, pp. 9-10. 


C 


9. Giovanni Pietro Bellori, „Viața lui Nicolas Poussin, pictor din Andelys” , Vieţile pictorilor, 
sculptorilor și arhitecților moderni, vol. 2, ed. Meridiane, București, 1975, p. 171. 


La sfârșitul fiecărei ore mulți colegi veneau la mine la bancă să se uite la ce-am 
desenat în ora aia de fizică, de matematică, de geografie. Și se așezau pe băncile din 
spate și râdeau. De multe ori făceam ca un soi de benzi desenate cu personaje colegi și 
profesori. Și la sfârșit... Bine, unele și mai cu tentă pornografică (râde). Și veneau ăștia 
să se râdă la mine la bancă.”"” Multe dintre aceste desene au ajuns la colegii de clasă ai 
lui Nicolae. Au mai supraviețuit exemplare sporadice, dintre care un desen realizat cu 
pixul pe un caiet de matematică, reprezentând o figură lunguiaţă și cu o claie de păr, ce 
aduce cu un autoportret (Fig.1). 


Fig. 1. Nicolae Comănescu, Autoportret, arhiva personală a artistului 


Între această etapă de tinereţe și până în 1991, momentul admiterii la Academia 
de Arte din Bucureşti", Comănescu a trecut prin diferite etape de pregătire și 
conștientizare a dorinţei sale de a deveni artist. Trecerea de la desenele mâzgălite 
cu pixul la studiile academice, realizate cu cărbune pe hârtie, s-a produs la Școala 
Populară de Arte, sub îndrumarea profesorului Gheorghe Rizea. Tatăl lui Comănescu 
nu a luat niciodată în calcul posibilitatea ca fiul său să devină artist. Fiul său trebuia să 
devină inginer, aşa că Nicolae a urmat un liceu cu profil real, unde cea mai importantă 
materie de studiu era matematica. După terminarea liceului, Comănescu își face 
stagiul militar obligatoriu, în timpul căruia are loc Revoluţia din decembrie 1989. La 
finalizarea stagiului militar se înscrie la Academia de Arte, dar pică examenul: „Am 
picat. La culoare am luat o, la desen am luat ceva și am rămas un an în București să mă 
pregătesc”'”. Rezultatele apar după ce se pregătește încă un an cu Nicolae Stoian, un 


10. Interviu cu Nicolae Comănescu — 25 octombrie 2013. 
11. Ttitulatura din acea perioadă a Universității Naţionale de Arte București. 


12. Interviu cu Nicolae Comănescu — 25 octombrie 2013. 


fost elev al lui Nicolae Alexi: Comănescu este admis la Facultatea de Arte Decorative, 
la secția Arte Textile. Nemulțumit cu acest rezultat, proaspătul student depune 
toate eforturile pentru a se transfera la secția de Pictură, la clasa profesorului Ion 
Sălișteanu, cu care își încheie studiile în anul 1998. 


Din toată această perioadă de pregătire și studiu am găsit în arhiva artistului un 
caiet din ultimul an de facultate (1997-1998). Caietul nu poartă numele unei materii 
anume, dar începe cu notițele luate la un curs despre prepararea pânzelor de pictură. 
Însemnările teoretice ocupă un număr redus de pagini. Artistul îşi amintește că a notat 
ceva doar la începutul anului, caietul în cauză având rolul unui repertoriu universal 
care reflectă interesul său pentru toate materiile teoretice din acel an. După câteva 
pagini destinate preparării pânzei, atenţia artistului se concentrează treptat asupra 
schițelor și proiectelor artistice. O serie de desene și colaje, cum ar fi studiile pentru 
Săraca floare, ce tristă e când moare (Fig. 2) și Zgâtzii mă-tii de fluture” (Fig. 3), devin 
ulterior lucrări bine-cunoscute, realizate în perioada în care el face parte din grupul 
Rostopasca. Comănescu este un artist meticulos și metodic: una dintre pagini conține 
o listă cu titlul Zgâtzii mă-tii de fluture (Fig. 4) tradus în engleză, franceză, maghiară, 
sau bulgară. Majoritatea studiilor din acest caiet s-au materializat ulterior în picturi pe 
pânză. Observăm chiar un număr mare de schițe și cadre pregătind lucrarea Phecalium 
Felix, realizată în anul 1999 (Fig. 5). Răsfoind caietul descoperim și câteva pagini în 
care desenul întâlnește tehnica colajului — un proiect complex pentru lucrarea de 
diplomă, care nu s-a finalizat. Schița sugerează un Cal al lui Traian în formă de cățea- 
lupoaică pe care este plasat un ventilator gigantic. Desenele sunt trasate cu pixul și au 
alături imagini decupate dintr-o revistă: un sifon pe o tavă, un ventilator, o vază cu 
flori și o barcă cu pânze. Una dintre pagini conține un autoportret caricatural (Fig. 6), 
în care-l recunoaștem pe artist după barba mare și părul ondulat. După un oarecare 
număr de file albe, la sfârșitul repertoriului descoperim notițele dezlânate pe care 
studentul Comănescu le ia la cursurile de istoria artei, despre Constantin Flondor, 
Ștefan Bertalan, Roman Cotoșman — „primul grup artistic din România”, notează 
Nicolae. 


Revenind la analiza celor două motive biografice, desenele pe caietele și cărțile 
lui Poussin, respectiv cele din repertoriul lui Comănescu, observăm o similitudine: 
tinerii artiștii au în comun faptul că desenează în timpul orelor de studiu teoretic. 
Acest fapt poate fi demonstrat cercetând arhiva personală a artiștilor. Diferența o 
face sublinierea simbolică pe care o are menţionarea în discursul biografic. În cazul 
lui Poussin, Bellori dorea să marcheze prezența timpurie a geniului. Descoperirea 
desenelor lui Poussin ar avea valoare documentară, dar reproducerea lor propriu-zisă 
nu ar contribui la sporirea faimei pictorului francez. În cazul lui Comănescu, acest 
caiet din timpul studiilor reprezintă o sursă de cercetare și documentare primară. 

El ne ajută să vedem schițele unor lucrări de început ale artistului și ne furnizează 
mici informaţii despre felul în care învăţa, își lua notițe etc. De asemenea, este foarte 


13. Care a reprezentat o parte din proiectul de diplomă, la încheierea ciclului de licenţă în anul 1998. 


importantă interpretarea unor astfel de surse de către artist sau de persoane apropiate 
lui în perioada sa de formare. Cercetarea acestor etape primare din biografia artistului 
sunt fundamentul unei analize exhaustive asupra operei artistului Nicolae Comănescu, 
chiar dacă ea nu a fost încă realizată. 


În încheiere vreau să subliniez importanţa studierii unor surse primare pentru 
alcătuirea unei biografii despre viaţa unui artist contemporan în viață, despre 
care cercetarea este la început. Chiar dacă nu s-a scris încă o monografie despre 
Comănescu, putem face un exercițiu teoretic de imaginaţie, plasând această descriere 
succintă a caietului său din timpul facultăţii în cadrul schemei narative identificată de 
Kris și Kurz în biografiile artistice. 

Fig. 2 a. Nicolae Comănescu, Schiţă pentru Vai săraca Fig. 2 b. Nicolae Comănescu, Vai săraca floare, ce tristă e 
floare, ce tristă e când moare, 1997-1998, arhiva când moare, 1997-1998, arhiva personală a artistului 
personală a artistului 

Fig. 3 a. Nicolae Comănescu, Schiţă pentru Zgâtzii mă- Fig. 3 b. Nicolae Comănescu, Zgâtzii mă-tii de fluture, 
tii de fluture, 1997-1998, arhiva personală a artistului 1997-1998, arhiva personală a artistului 

Fig. 4. Nicolae Comănescu, Schiță pentru Zgâtzii mă-tii de 
fluture (II), 1997-1998, arhiva personală a artistului 


Fig. 5 a. Nicolae Comănescu, Schiţă pentru Phecalium Fig. 5 b. Nicolae Comănescu, Phecalium Felix, 1997- 
Felix, 1997-1999, arhiva personală a artistului 1999, arhiva personală a artistului 


Fig. 6. Nicolae Comănescu, Autoportret, 1997-1998, arhiva 
personală a artistului 


Topoi biografici şi construcţii biografice asumate de artiști 


În studiul său despre biografia artistului '“,Catherine M. Soussloff prezintă o schemă 
foarte concisă a episoadelor principale din redarea biografică a vieţii unui artist. 
Soussloff își propune să chestioneze statutul artistului înțeles ca figură culturală și să 
localizeze poziţia lui în discursul istoric. O specificare foarte importantă pe care o face 
cercetătoarea este aceea că tratează artistul ca pe o categorie în sine, că artistul este 
de gen masculin și că poziţia lui este întemeiată de un discurs constitutiv. Un aspect 
important în discuţia despre istoria biografiei de artist îl reprezintă postura de erou 
cultural atribuită acestuia. Vasari spre exemplu aduce informaţii astrologice cu privire 
la momentul nașterii lui Michelangelo, prin care explică geniul său'”. Kris și Kurz 
consideră că în astfel de cazuri biograful se transformă în profet, iar vieţii artistului pe 
care o narează i se conferă calități mitice, producându-se o fuziune între mitul eroului 
grec și mitul artistului. Mai târziu, în Renaștere, se va produce glorificarea geniului 
artistic și vom sesiza acest aspect și în alte exemple biografice. 


Momentul nașterii este doar unul dintre aspectele eroizării artistului: cel mai 
important argument îl constituie comparaţia artistului-creator cu Dumnezeu 
Creatorul’. Mai ales pentru artistul din sfera artelor plastice", remarcăm în istoria 
literară o poziționare a acestuia în cheie eroică. Puterea lui de a imita natura îl 
transformă într-un erou cultural. El poate fi inovatorul unei tehnici sau întemeietorul 
unei genealogii'“, iar pentru că este perceput dintr-o perspectivă eroizantă, povestea 
lui este înfățișată sub forma unor episoade, a unor topoi biografici, întocmai ca în 
legenda unui erou grec. 


Acești topoi biografici au legătură cu anecdotele despre artist, forme orale 
de transmitere a unor episoade din viața acestuia. Anecdota este privită ca o 
celulă primitivă a biografiei, care este legată de un trecut legendar în care își are 
originea imaginea artistului'”. Topoi biografici structurează câmpul narațiunii și 
marchează momente importante din povestire””. Aceștia se referă la dovezile de 


14. Catherine M. Soussloff, The Absolute Artist: The Historiography of a Concept, University of 
Minnesota Press, Minneapolis, 1997, pp. 3-4. 

15. G. Vasari, „Michelangelo Buonarroti pictori, sculptor și arhitect florentin”, în Vieţile, vol. 3, p. 174. 
Vasari explică: „s-a văzut că Mercur și Venus intraseră fără nici o tulburare în cea de-a doua casă 

a lui Jupiter, ceea ce însemna că, datorită mâinii și geniului său, se puteau aștepta de la acest copil 
opere minunate, uluitoare.” 


16. E. Kris, O. Kurz, Legend, Myth, pp. 50-60. 


17. P. Barolsky, A Brief History. Studiul lui Barolsky primește acest titlu pentru că autorul vrea să 
sublinieze că Dumnezeu este nu doar creatorul lumii, ci și cel dintâi artist, pe care îl așază într-o 
genealogie care se termină cu Piscasso. 

18. E. Kris, O. Kurz, Legend, Myth, pp. 22-23. 

19. E. Kris, O. Kurz, Legend, Myth, pp. 10-11. 


20. În biografia artistică se acordă o importanţă majoră acestor topoi biografici, ei aproape că nu pot 


talent pe care un mare artist le demonstrează încă din copilărie, la momentul- 
cheie în care tânărul este descoperit de un maestru, la executarea primei comenzi 
importante, sau a primei opere expuse public, la un episod în care descoperă un alt 
tânăr care îi va deveni discipol sau la etapa de maturitate spirituală etc. Problema 
„autenticităţii” acestor evenimente devine secundară. Ele sunt verosimile, dar ar fi 
putut sau nu să aibă loc. Am fi putut sau nu să găsim caietul de schițe al artistului, 
să identificăm sau nu cu precizie momentul în care el s-a decis să urmeze studiile 
unei Academii de Artă. Pentru biograf însă, ele reprezintă niște momente cheie, 
niște răspântii care marchează traseul unei destin. În viaţa reală acest parcurs 
biografic nu este niciodată atât de clar. 


Dacă putem demonstra că biograful urmărește o serie de topoi biografici pe care 
îi înșiruie în narațiunea despre viaţa artistului, în ce măsură putem afirma faptul că 
artistul își asumă la rândul lui această construcţie, atunci când își relatează viața? 
Dacă ne gândim la șirul de vieți exemplare pe care îl prezintă Vasari, trebuie să 
luăm în calcul poziţia privilegiată a lui Michelangelo. Michelangelo a încredințat 
povestea vieţii sale mai multor cronicari” și a avut o privire de ansamblu asupra 
trecutului pentru că își spune istoria spre sfârșitul vieţii. Unul dintre punctele 
controversate ale biografiei sale îl reprezintă autenticitatea episodului faunului din 
grădină”. Pentru Paul Barolsky valoarea de adevăr a acestui topos biografic este 
secundară, deși el tinde să creadă că momentul a fost imaginat de un Michelangelo 
matur și că nu trebuie să căutăm undeva această lucrare de tinerețe. Barolsky 
acordă atenţie acestui pasaj narativ din perspectiva lui simbolică. Scena dintre 
Lorenzo Magnificul și tânărul Michelangelo este o licență poetică, prin care 
biograful a redat un moment de cotitură: Michelangelo părăsise atelierul pictorului 
Ghirlandaio și încerca să deprindă tainele sculpturii”. Tatăl său nu era mulțumit cu 
această decizie și nici nu voia să accepte diferenţa dintre îndeletnicirea de sculptor 
și cea de pietrar, pe care le găsea nedemne de fiul său. Episodul se aseamănă cu cel 
în care Cimabue îl descoperă pe tânărul Giotto desenând pe o piatră în timp ce-și 
păzea oile. Atât Giotto cât și Michelangelo depășesc obstacolele ridicate în calea lor, 


lipsi din înșiruirea evenimentelor din viaţa unui artist. Alte momente, cum ar fi prilejul căsătoriei, 
sau al nașterii unui copil, pot fi omise. 


21. Michelangelo Buonarroti, Scrisori urmate de viața lui Michelangelo de Ascanio Condivi, vol. 1-2, 

22. Paul Barolsky, The Faun in the Garden. Michelangelo and the Poetic Origins of Italian Renaissance Art, 
The Pennsylvania State University Press, University Park, Pennsylvania, 1994, pp. 99-105. 


23, Ascanio Condivi, Scrisori urmate de viaţa lui Michelangelo de Ascanio Condivi, vol. 2, ed. Meridiane, 
București, 1979, pp. 16-19. Michelangelo, care se afla în grădinile familiei Medici de la San Marco, 

neobișnuit de completă pentru un bătrân. Până a doua zi, sculptorul își „repară” greșeala, iar ca 
urmare, Lorenzo îi cere să vorbească cu tatăl său și îl primește la palat. 


iar taţii lor naturali sunt înlocuiți în mod simbolic cu un maestru și cu un mecena 
care îi recunosc și îi ajută să se pregătească pentru destinul lor”. 


Un alt exemplu de „ficționalitate asumată” îl reprezintă modul în care Pablo 
Picasso se asociază cu personajul Frenhofer”” din nuvela Capodopera necunoscută, de 
Honore de Balzac”. Pentru Barolsky această comparație autoasumată este importantă 
din două puncte de vedere”. În primul rând pentru că atitudinea lui Picasso este 
oscilantă: pe de-o parte își recunoaște geniul artistic și se consideră un moment de 
apogeu în istoria artei, pe de alta suferă de îndoieli și este contaminat de sentimentul 
imposibilității atingerii absolutului în artă. În al doilea rând este o recunoaștere a 
puterii modelului literar, în acest caz a geniului neîmplinit reprezentat de pictorul 
Frenhofer, care îi influențează pe artiștii în viață să-și modeleze felul în care aleg să-și 
spună povestea propriei vieţi. 


Și Nicolae Comănescu este interesat la o vârstă fragedă de ce înseamnă să fi artist: 
„Cred că în paralel cu asta s-au întâmplat vreo două lucruri: am pus mâna pe două 
cărţi — un catalog cu pictură de Țuculescu și cartea aia despre van Gogh. În care am 
cam întrevăzut eu ce înseamnă să ajungi artist””*. La vârsta de 17 ani, într-o vizită la 
sora sa mai mare citește într-o singură noapte romanul Bucuria vieţii””. Pe Comănescu 
îl impresionează într-o anumită măsură lectura și destinul tragic idealizat de Irving 
Stone. În lucrarea Sometimes all around me feels like Wednesday (Fig. 7), din expoziţia 
Grand Prix Remix, pictorul reproduce după un catalog rusesc o pictură de Vincent van 
Gogh, în fața căruia plasează un motociclist care ia un viraj. Lucrarea are o semnificaţie 
deosebită pentru artist din perspectivă autobiografică și cred că e important momentul 
în care Comănescu alege să ofere un citat din pictorul olandez. 


Comănescu a realizat inițial o altă lucrare cu un motociclist, Grand Prix Remix (Fig. 
8) în care a adunat în același loc, în mod simbolic, toți oamenii care l-au ajutat de-a 
lungul timpului în cariera sa artistică, înscriindu-le numele pe costumul pilotului, 
acolo unde apar de regulă siglele sponsorilor. Pentru că la sfârșit și-a dat seama că a 
omis multe nume, și-a propus să facă o întreagă serie tematică. Din această serie nu 
a mai realizat decât o a doua lucrare, în care motociclistul apare în fața unui chiparos. 
Pe bordul transparent al motocicletei se poate distinge Aristizza 13, o referință directă 
la atelierul pe care în acel moment îl împărțea cu artistul Dumitru Gorzo și locul în 
care fusese realizată pânza, iar pe mâneca dreaptă apare numele Tura, o trimitere la 

fundaţia culturală cu același nume, înființată alături de prietenul și cel mai important 
colecționar al său, avocatul Daniel Ștefănică”". Selecţia de nume este și ea interesantă: 
Dan Popescu (managerul galeriei de artă contemporană H'art Gallery), anastasia.com 
(fiica cea mare a artistului) și Ștefan Tiron (curatorul expoziției Grand Prix Remix, în 
care este expusă lucrarea). Întrebat într-unul dintre interviurile care documentează 
această cercetare de ce a folosit chiparosul lui van Gogh, Comănescu afirmă că: „a 
venit din economia personală a fiecărui tablou. E o energie care cere anumite lucruri” 
și că în rest nu-și mai amintește nimic din cartea lui Irving Stone. Cred că în acest caz 
Comănescu îl numește indirect pe van Gogh ca pe unul din susținătorii săi și subliniază 
acest lucru reproducând un motiv din opera artistului olandez. 


Fig. 7. Nicolae Comănescu, Sometimes all Around Me Fells Like 
Wednesday, 2004, arhiva personală a artistului 


30. Cel mai important proiect al fundaţiei culturale Tura îl reprezintă revista post-situaționistă 
Tura_bar, despre care voi aminti pe larg în capitolele următoare. 


145. 


Fig. 8. Nicolae Comănescu, Grand Prix Remix, 2004, arhiva personală a artistului 


Critica conceptului de biografie artistică 


Explicam anterior că unul din motivele popularității biografiei artistice se 
datorează legăturii care se realizează între opere și viața artistului. George Kubler 
critică utilitatea acestui demers și consideră că rolul biografiei poate fi cel mult 
pedagogic. Și Pierre Bourdieu critică narațiunea biografică și modul în care biografii 
organizează faptele din viața unui artist într-o narațiune cronologică și lineară, care 
poate avea ca rezultat doar o „iluzie biografică”. Cele două critici se deosebesc însă 
fundamental: prima atacă însăși fundamentarea biografiei ca gen în istoria artei, iar a 
doua metoda de funcționare a acestui gen. 


În The Shape of Time — Remarks on the History of Things”, George Kubler critică 
utilitatea biografiei artistice ca resursă de înțelegere a artei și consideră această 


încercare derizorie. A face analiza biografică a vieții unui autor este doar o formă 
provizorie de a investiga substanţa artistică în legătură cu ceea ce a fost și cu privire 
la ce urmează să fie într-un parcurs istoric. Kubler critică și analiza istoriei artei 

din perspectiva stilurilor și a evoluţiei lor. Este mai degrabă interesat de evoluția 
obiectelor și a formelor în secvențe temporale, în care obiectele redau o înfățișare 

a timpului, la un moment dat, în cadrul unui parcurs. Seria este înțeleasă ca un șir 
de răspunsuri pe care le artiștii le oferă la o anumită problemă. Opera unui artist 
este cuprinsă într-un șir de obiecte: seria poate începe înainte de viața artistului și 
se poate continua după ea, îl depășește cronologic pe acesta”. Dacă un artist este 
cuprins inițial într-o serie, mai ales în perioada modernă, el poate schimba turnura 
pe care poate să o ia tradiția și direcția seriei în care este cuprins. Kubler consideră că 
mai important decât temperamentul sau educaţia de care dispune artistul, este ca el 
să-și facă o bună intrare în seria în care este cuprins. El crede că există mulți oameni 
la fel de talentaţi dintre care însă foarte puțini își urmează vocația (din diferite 
motive, uneori pentru că sistemul nu poate să educe abilitățile lor foarte diferite 

de ale marii majorităţi) și în concluzie a marca acest lucru în biografia unui artist 
poate să nu aibă nici o importanță. Această idee este analizată și de Kris și Kurz: când 
prezintă toposul tânărului talentat ei atrag atenţia că biografiile tind să marcheze 
trezirea timpurie a conștiinței artistice, dar că în realitate această manifestare 
precoce a talentului nu e un lucru hotărâtor pentru ca cineva să devină artist. În 
numeroase cazuri, urmărirea unei cariere artistice este o decizie luată la maturitate, 
care nu se bazează doar pe resursele de talent. 


Consider că rezervele lui Kubler față de biografii sunt justificate și că ele ar trebui 
să ofere motive de reflecţie biografilor contemporani. Un punct în care biografiile 
ar putea să crească în profunzime ar putea fi acela al documentării și investigării 
procesului de realizare al operei de artă. Dincolo de mărturiile materiale care rămân în 
urma procesului de producţie al unei opere, biografia ar putea să devoaleze legătura 
intimă dintre aceasta și creatorul său: în ce măsură e producţia artistică o transpunere 
intelectuală, emoţională, inconștientă sau o combinaţie între cele trei? 


O altă voce critică la adresa conceptului de biografie este cea a lui Pierre Bourdieu. 
Bourdieu susține că demersul biografului constă în organizarea ansamblului de 
evenimente ale unei existențe individuale și în prezentarea lui sub forma unei 
istorii”. Însă acest demers este o iluzie retorică, care minimalizează importanța 
și standardizează forma sub care reprezentăm existența unui individ. Relatarea 
cronologică lineară este tributară unui model literar, unei povestiri de tip 


32. G. Kubler, The Shape of Time. O teză centrală a cărţii lui Kubler este aceea că în locul noțiunii de 

Bildungsroman. Biograful modelează parcursul unei vieţi ca pe un drum, cu obstacole 

și răspântii, dar și cu o destinaţie la care subiectul său ajunge. Sociologul francez 
consideră că în felul acesta acceptăm un concept de filosofie a istoriei pentru care viața 
despre care se povestește constituie un tot unitar, un ansamblu coerent și orientat 

în care putem identifica o intenţie subiectivă călăuzitoare, în care toate eforturile 

se îndreaptă către un scop“. Viața dintr-o biografie seamănă cu un proiect, cu 
evenimente care se derulează logic și cronologic în care putem identifica un început, o 
origine, dar și un punct de plecare în sens de principiu existenţial, o cauză primă. 


Narațiunea biografică ce pare să urmeze etapele unei anchete în care o altă instanță 
exterioară observă desfășurarea evenimentelor organizate în secvenţe legate între 
ele prin relaţii inteligibile intră în contradicție cu afirmaţia lui Paul Ricoeur cum că 
„povestitorul este în egală măsură «scriitor», dar și «cititor», al propriei povestiri” și 
că povestirea se va modifica atunci când va fi relatată într-un alt moment și într-un 
context diferit. Pentru Bourdieu, a fi teoreticianul propriei vieți și a urma un parcurs 
logic și ordonat este mai degrabă un construct social la care subiectul aderă de bună 
voie. Povestitorul urmează mai ales o structură literară clasică, în care povestirea este 
lineară și coincide cu chestionarea vieţii ca existență dotată cu sens, care urmărește 
o direcție și are o semnificație. A relata viața cronologic, ca pe o istorie, înseamnă 
mai cu seamă a sacrifica existența unei iluzii teoretice, a unei reprezentări comune 
subordonate tradiţiei literare”. 


În studiul său despre identitatea narativă ca opoziţie la iluzia biografică”, Gérôme 
Truc face o analiză a schimbării produse de introducerea în sociologia franceză 
a conceptelor filosofice ale lui Ricoeur, care a dat naștere în anii '80 la nouvelles 
sociologies*. Pentru Truc, intervenţia teoretică și noțiunea de identitate narativă a lui 
Ricoeur poate facilita înțelegerea conceptului de habitus propus de Bourdieu. Bourdieu 
optează pentru termenul de habitus, pe care îl definește ca pe un sistem durabil de 
dispoziţii transferabile. Habitus-ul este structura individuală alcătuită din valorile, 
dispozițiile și așteptările unei persoane asociate cu un grup social anume, pe care le 
obține din experienţa vieții de zi cu zi. Răspunsul la folosirea conceptelor lui Ricoeur 
presupune o recuperare a metodelor biografice și o repoziționare a numeroase 
cercetări dintr-o perspectivă socio-pshiologică. Truc consideră că identitatea 
narativă a lui Ricoeur se poate dovedi utilă pentru a clarifica aspecte lăsate în umbră 
de conceptul de habitus propus de Bourdieu. Truc înțelege termenul de habitus ca 

pe o apropiere sociologică de singularitatea individuală. Pe de altă parte, în Oneself 

as Another, Ricoeur propune două concepte contrastante: identitatea constantă și 
identitatea specifică“. Identitatea constantă presupune o permanenţă în timp, care se 
opune schimbării și variaţiei și ar putea fi asociată cu identitatea socială. Identitatea 
specifică se referă la aspecte individuale care nu pot fi reduse la identitatea socială. 
Pentru Ricoeur, narativitatea biografică este câmpul de întâlnire al celor două tipuri 

de identități. După cum menţionam anterior, Bourdieu consideră că narațiunea 
autobiografică este un construct și că încercarea de ordonare logică și cronologică 
urmează mai degrabă o reţetă literară. Învestirea cu sens a acestei ordonări se produce 
în mod artificial. Acestei narațiuni biografice i se neagă posibilitatea de a se erija sub o 
altă formă care ar putea da naștere unei game mai variate de identități”. Truc observă 
că cele două concepte contrastante ale lui Ricoeur, identitatea constantă și identitatea 
specifică, se contopesc în termenul habit'“, care se referă la istoricul ce produce 
sedimentare și asigură permanenţă de-a lungul timpului în caracterul unei persoane. 
În analiza comparativă a terminologiei pentru care optează cei doi autori, Truc 
consideră că ei folosesc concepte care se suprapun într-o anumită măsură: habitus- 
ul lui Bourdieu coincide, chiar dacă nu perfect, cu habit-ul lui Ricoeur. Distincția 
majoră dintre cei doi apare în legătură cu narativitatea biografică, pe care Ricoeur o 
consideră locul de manifestare al habit-ului, un spaţiu în care eul privește asupra unui 
câmp practic și asupra unui câmp etic, în timp ce Bourdieu o consideră o construcție 
artificială de factură literară. 


În concluzie, cred că această privire venită din sfera sociologiei asupra structurării 
sinelui în câmpul naraţiunii afectează discursul autobiografic și transpunerea lui în 
biografie. Cred că aceste perspective reprezintă o provocare pentru topoi biografici 
folosiți atât de des în trecut, nu în sensul renunțării la ei, ci din perspectiva unei 
reconfigurări și a unei remodelări a structurii lor, care nu constituie însă tema 
studiului meu. Deși biografia artistului contemporan are tehnica și resursele ei, 
consider că nu reușește și nici măcar nu își propune să scape de capcana autoficţiunii 
și a propriei construcții despre sine, la care cred că participă în egală măsură artistul- 
subiect și biograful-scriitor. 


Despre autobiografism și biografie în opera lui Nicolae Comănescu 


Plecând de la premisa că opera lui Nicolae Comănescu nu se află sub marca 
autobiografismului, ci, mai degrabă, că din cuprinsul ei putem selecta câteva lucrări 
în care biografia joacă un rol important, am ales câteva exemple care să ilustreze 

această idee. Autobiografia operelor lui Comănescu se manifestă sub o genă recesivă: 
el reprezintă peisaje urbane al căror titlu ne informează că se află în Berceni, dar 
imaginea nu facilitează perceperea acestei informații. Cartierul Berceni în sine are 
multe zone asemănătoare cu alte cartiere muncitorești din București, iar artistul nu 
încearcă să particularizeze în lucrările sale reperele iconice ale orașului. Identificarea 
geografică a surselor imaginilor e o falsă problemă: Comănescu precizează în titlu 
doar că blocurile comuniste pe care le reprezintă îi sunt familiare și sunt în apropiere 
de zona în care locuiește. Teoria sa este: „Eu acuma pictez blocuri. Sunt adeptul unei 
teorii care spune că nu trebuie să pleci din casă ca să vezi lumea”. Biografia sa ar aduce 
date în plus față de ceea ce este evident în lucrările sale și folosind informaţiile acestea 
putem crea o structură interpretativă de tipul celei propuse de Oskar Bătschmann în 
A guide to interpretation: Art Historical Hermeneutics. Bâtschmann precizează că atunci 
când construim o teorie interpretativă a unei opere de artă putem folosi studiile 

și monografiile care s-au scris despre artistul în cauză și despre lucrarea pe care o 
analizăm“. De asemenea, el atrage atenţia că dacă autorul este în viaţă, acesta poate 
fi consultat cu privire la validitatea ipotezei și a construcţiei pe care istoricul de artă 

a construit-o. În acest sens am încercat să folosesc metoda propusă de Bătschmann 
și să mă consult cu Comănescu asupra validității teoriilor mele interpretative. Dacă 

în primul interviu Comănescu considera că lucrările sale cu caracter autobiografic 
sunt mai degrabă obscure sau foarte puţin văzute de marele public, spre sfârșitul 
întâlnirilor noastre el a ajuns la concluzia că unele dintre operele sale pot fi 
considerate ca fiind purtătoare ale unui discurs autobiografic: „Prima parte a vieţii 
mele fiind o treabă echilibrată și frumoasă, parcă ar fi un pic paralelă cu ce mi se 
întâmplă de când am intrat la Arte, spre exemplu. Când a fost o treabă dezechilibrată. 
Și cumva nasoală. O percep ca fiind sumbră. Serios. O percep ca fiind foarte sumbră. O 
perioadă a vieții mele, începând din '91, până... Până mai acu’ câţiva ani. O apreciez ca 
fiind sumbră și izolată cumva de societate de data asta. Și calată doar pe artă și... Am 
avut o lucrare care acuma e la un prieten care e în Brazilia, un desen, când fac referire 
la trecut, cu un soi de viespe care suge din marginea unei bălți portocalii uriașe și titlul 
e Brifcor. Atuncea ne-a durut pe toţi în pulă — ăsta e titlul lucrării. Și mai am, dar toate 
sunt date și nu au apărut expuse niciodată”. 


Separarea între viața artistică și viața personală pe care o cultivă Comănescu 
este (aproape) tot timpul prezentă, referințele la soţia și la copiii săi fiind de fapt 
inexistente. O ipoteză care să explice, cel puţin parţial, nevoia de a menţine această 
separare ar putea fi emotivitatea puternică pe care artistul o încearcă în fața lucrărilor 
cu caracter personal: în perioada sa de studenţie, proprietara mansardei în care 
Comănescu locuiește, tanti Paulina, îl roagă să-i facă un portret alături de Mufa, 
pisica ei preferată, insistând ca mai ales chipul pisicii să fie redat cu acuratețe (Fig. 
9). Comănescu acceptă, dar recunoaște că este stresat de imposibilitatea de a duce la 

bun sfârșit comanda. El nu reușește să depășească o barieră psihologică, astfel încât 
nici pisica, nici bătrâna doamnă nu au fețele finalizate. Ulterior, în seria ruinelor din 
complexul Moara lui Assan, Comănescu surprinde într-un număr de lucrări (Fig. 10, 
Fig. 11) siluetele unor prieteni“”. Aceștia pot fi recunoscuți cu oarecare dificultate, 
însă atunci când este chestionat asupra identităţii lor Comănescu oferă doar câteva 
vagi indicii, insistând asupra faptului că el nu este interesat de chipul sau identitatea 
modelelor sale, care ar fi doar un pretext de reprezentare picturală. 


Fig. 9. Nicolae Comănescu, Tanti Paulina, 1995, arhiva Fig. 10. Nicolae Comănescu, La Moara lui 
personală a artistului Assan 2, 2010, arhiva personală a artistului 


42. Artistul a vizitat ruinele complexului Moara lui Assan împreună cu un grup de prieteni. Ulterior, 
picturile sale au fost executate în atelier după fotografii și din amintiri. 


Fig. 11. Nicolae Comănescu, La Moara lui Assan. Expediţie, 2010, arhiva personală a artistului 


În cadrul studiului despre grupul Rostopasca, Nicolae Comănescu prezintă pe scurt 
câteva date autobiografice“: menţionează că s-a născut în Pitești, că a terminat liceul 
Nicolae Bălcescu la secția de matematică și fizică și că a urmat cursurile Școlii Populare 
de Arte, unde a studiat desenul cu sculptorul Gheorghe Rizeanu. Mai apoi povestește 
că a ratat admiterea la cele două facultăți unde a dat examen (Geologie și Construcţii) 
și că a fost nevoit să urmeze stagiul militar obligatoriu. După Revoluţie a intrat la 
Universitatea de Arte. În această scurtă narațiune, motivele sale de a urma o carieră 
artistică și modul cum a ajuns să le pună în aplicare nu sunt investigate în nici un fel. 
În cadrul interviurilor din Rostopasca... pre limba ei este dezbătut pe larg felul în care 
artiștii s-au hotărât să formeze un grup, cum au ales un nume și un program artistic. 
În paralel cu colegii săi, Comănescu relatează propria istorie a grupului, de la înființare 
și până la momentul destrămării acestuia și își reevaluează prima perioadă de creaţie, 
pe care o numește „o perioadă de copilărie, nu prin simplitatea acțiunilor, cât ca 
fericire și atmosferă frumoasă””*. 


43. Erwin Kessler, Rostopasca... pre limba ei, Ed. NOI Media Print, București, 2011, pp. 94-139. 


44. Erwin Kessler, Rostopasca... pre limba ei, p. 116. 


Cu ocazia interviurilor dintre mine și Comănescu, realizate pentru documentarea 
acestei lucrări, am încercat să completez aceste lacune despre viața artistului. 
L-am întrebat detalii despre copilărie și despre adolescența petrecute în Pitești, am 
căutat să aflu traseul educaţiei sale artistice (de la desenatul pe spatele caietelor, la 
înscrierea în Școala Populară de Arte și până la admiterea la Universitatea de Arte 
București). Am căutat în arhiva personală a artistului schițe și lucrări nepublicate 
sau mai puţin cunoscute și am încercat să aflu legătura lor cu biografia sa. Am ajuns 
la concluzia că în cazul lui Nicolae Comănescu biografia se manifestă în importanța 
acordată contextului. A remarcat că artiștii pe care i-a cunoscut și i-a apreciat nu 
se aflau întotdeauna într-un context cultural favorabil și s-a simțit dator să atragă 
atenția supra acestei chestiuni, din poziţia sa de membru al grupului Rostopasca, 
prin Dispariţia mistică. Ulterior a atras atenţia asupra celor care l-au susținut în 
cariera artistică, în prima sa expoziție după destrămarea grupului Rostopasca, Grand 
Prix Remix, și în două lucrări cu această temă (care reprezintă începutul unei serii 
nefinalizată încă). A urmat o perioadă marcată de peisaje urbane în care cartierul 
său de reședință, Berceni, devine un soi de Yoknapatawpha“”, un loc mitic, o sferă a 
posibilităților multiple în care artistul trăiește și creează. 


Grand Prix Remix - despre colecţționarii și susținătorii lui Comănescu 


Grand Prix Remix"* este prima expoziţie personală a lui Nicolae Comănescu după 
destrămarea grupului Rostopasca. Aceasta a avut loc în 2004 în cadrul Muzeului 
Naţional de Artă Contemporană din spaţiul Galeriei Etaj 3/4 din Teatrul Naţional 
București și a fost curatoriată de Ștefan Tiron. Catalogul expoziției are dimensiunile 
un CD-ROM și este conceput să imite pliantul de prezentare care însoțește CD-urile cu 
muzică ale unor formaţii. În acest catalog lucrările sunt prezentate în ordine, alături 
de un titlu și de un cod de bare în așa fel încât să pară că imaginea însoțește textul, 
mai degrabă decât invers. Pentru Comănescu, titlul unei lucrări este foarte important 
și majoritatea lucrărilor au titlu. În perioada Rostopasca, aceste titluri erau trecute 
direct în lucrare, sub influenţa directă a lui Martin Kippenberger. Începând cu Grand 
Prix Remix, titlurile lucrărilor pot să nu apară pe pânză, dar sunt trecute în catalogul 
expoziţiei. Când Comănescu arhivează propriile expoziţii și lucrări pe internet, el 
precizează titlurile, dar nu le înregistrează în mod identic: numele lucrărilor sale au o 
încărcătură poetică și uneori Comănescu intervine asupra lor, o singură operă putând 
apărea cu titluri ușor modificate. 


45. Erwin Kessler, „Comă-n pictoria”, revista22.ro, http://www.revista22.ro/coma%E2%80%94n- 
pictoria-11032.html, 2011, (15 august 2015). Yoknnapatawpha este o referire a lui Kessler la 
încercarea lui Comănescu de a vorbi despre Berceni, locul în care artistul creează și trăiește, ca 
despre un loc mitic, pentru care împrumută numele ficțional al unei regiuni inventată de scriitorul 
William Faulkner și care plasează aici acţiunea unora dintre cărțile sale. 


46. comanescu.blogspot.ro, http://grandprixremix.blogspot.ro/ 23.02.2006 (12 august 2015). 


Autobiografia artistului este înscrisă subtil în catalogul expoziţiei, intitulat Grand 
Prix Remix Visual Shampoo Consumer Product — mid city shower version“. Deși grupul 
Rostopasca se destrămase și se presupunea că membrii ei nu se mai înțeleg unul cu 
celălalt“, Comănescu încă împărțea atelierul cu Dumitru Gorzo. Atelierul celor doi 
se afla pe strada Aristizza Romanescu la numărul treisprezece. Pe spatele catalogului 
și în dreptul titlului fiecărei lucrări, sub forma logo-urilor pe care și le trec de obicei 
sponsorii, este plasată o siglă constând dintr-o pisică neagră și din cuvintele Aristizza 
13 Project. De asemenea, numele Gorzo apare pe una dintre motocicletele inscripționate 
cu numele susținătorilor lui Comănescu, iar în a doua lucrare titlul Aristizza 13 apare pe 
geamul transparent al motocicletei. Printre materialele de documentare ale lucrării se 
află și o propunere de siglă pentru grupul Rostopasca (Fig. 12), care nu a fost niciodată 
folosită. Comănescu concepe o siglă și pentru asocierea sa în atelier cu Gorzo, deși 
susține că au lucrat independent și că împărțeau doar atelierul și costul materialelor. 


Fig. 12. Nicolae Comănescu, propunere de siglă pentru grupul Rostopasca, nefinalizată, arhiva personală a artistului. 
Reprodusă prin amabilitatea artistului 


În afară de logo-ul Aristizza 13, pe spatele catalogului mai apar două sigle: una 
reprezentându-l pe Comănescu cu un gândac de Colorado și cealaltă pe Ștefan Tiron 
cu o floare de Rafflesia arnoldii, cea mai mare floare de pe Pământ. Aceste sigle au 
fost create pentru numărul doi al revistei Tura_bar: Comănescu a ales gândacul de 


47. Ștefan Tiron, Nicolae Comănescu Grand Prix Remix Visual Shampoo Consumer Product — mid city 
shower version, catalog de expoziţie, București, 2-21 aprilie 2004, București, 2004. 


48. E. Kessler, Rostopasca... pre limba ei. În chestionarul adresat membrilor grupului Rostopasca se 
întreabă în repetate rânduri dacă aceștia s-au certat și dacă pot identifica membrul care a provocat 
despărțirea grupului, deși respondențţii explică faptul că nu s-au certat și că altele au fost motivele 
pentru care au întrerupt colaborarea. După dezagregarea grupului, Comănescu a creat o facțiune 
alături de Mona Vătătmanu și Florin Tudor, intitulată Lex Luthor Found. Apoi s-a concentrat pe o 
colaborare mai strânsă cu Florin Tudor și a împărțit atelierul cu Gorzo. Comănescu susține că nu s-a 
certat cu membrii grupului și că nici nu a întrerupt brusc legăturile cu aceștia. 


Colorado. Încă din perioada facultăţii gândacii au fost un subiect al lucrărilor sale. 
Tiron și-a ales în mod ironic floarea de Rafflesia arnoldii pentru că aceasta este celebră 
datorită dimensiunii sale, dar și pentru că emană un miros de cadavru. 


Analizam mai sus două dintre lucrările din cadrul expoziţiei, Grand Prix Remix (Fig. 
8) și Sometimes all around me feels like Wednesday (Fig. 7), reprezentări ale unui pilot 
de curse pe o motocicletă, al cărui echipament este inscripționat cu numele membrilor 
familiei, ale prietenilor și ale susținătorilor artistului. Pentru că autorul a omis multe 
persoane, s-a gândit să realizeze o serie întreagă, dar n-a mai făcut decât o pictură, 
Sometimes all around me feels like Wednesday. Dacă titlurile celor două pânze nu sunt 
destul de clare în ceea ce privește intenţiile lor autobiografice, Comănescu facilitează 
această înțelegere în câteva rânduri sugestive din paginile catalogului. În dreptul lucrării 
Grand Prix Remix precizează“”: Visual Family & Friends — Collection Item for a motorbike 
owner, după care înșiră o listă de nume printre care și Vincent — o referință în plus la 
numele lui Vincent van Gogh și la Sometimes all around me feels like Wednesday, în care 
Comănescu reproduce în fundalul motociclistului un chiparos. Numele Vincent nu apare 
în nici una dintre cele două lucrări, dar artistul ține să-i mulțumească în mod deosebit în 
catalog. În dreptul celei de-a doua lucrări, Sometimes all around me feels like Wednesday, 
Comănescu precizează” faptul că a copiat lucrarea lui van Gogh dintr-un catalog rusesc 
și că aceasta e always good for a celebration. În câteva rânduri, artistul menţionează că doi 
dintre prietenii săi își doresc să cumpere lucrarea, dar că ea este deja achiziționată de un 
al treilea, care a cumpărat ambele lucrări ale seriei. 


Cred că la originea acestor picturi se află nevoia lui Comănescu de a fi susținut și 
încurajat în cariera sa artistică, nevoie pe care a manifestat-o în repetate rânduri, 
încă din perioada facultăţii, când artistul își căuta un maestru”. Pentru Comănescu, 
căutarea unui maestru începe în momentul în care își propune să se transfere de la 
secția Arte Textile din cadrul Facultăţii de Arte Decorative, la Secția Pictură. El își 
construiește o strategie prin care vorbește cu profesorii de la secția Pictură (spre 
exemplu cu Florin Ciubotaru), le arată portofoliul său și depune toate eforturile 
pentru a le deveni student. Cel pe care îl convinge este Ion Sălișteanu: Comănescu 
se arată dispus să rămână repetent un an dacă profesorul nu îl consideră suficient 
de pregătit pentru a-i echivala studiile, iar Sălișteanu consideră acest lucru drept 
un mare sacrificiu și îl acceptă în grupă cu Alina Pențac, viitoarea colegă din 
Rostopasca. Comănescu și Sălișteanu se înțeleg bine pentru o scurtă perioadă, câtă 
vreme Comănescu încearcă să fie un student model, iar Sălișteanu este mulțumit 
de atitudinea sa. Treptat, relaţiile dintre ei se deteriorează, culminând cu proiectul 
de diplomă, în legătură cu care Sălișteanu își exprimă întreaga furie provocată de 
studentul indisciplinat: „Am fost singurul student la care Sălișteanu a dat în scris că 
nu recomandă nici o notă. Pentru că eu nu sunt studentul lui. La sfârșit era spume pe 
mine”, explică Comănescu într-un interviu. Proiectul său de diplomă, Zgâtzii mă-tii dă 


49. S. Tiron, Nicolae Comănescu Grand Prix Remix, p. 18 


50. Ș$. Tiron, Nicolae Comănescu Grand Prix Remix, p. 15. 


fluture, o revoltă față de sistem, este privit cu neîncredere și repulsie de către profesor, 
iar Comănescu este convins că membrii comisiei de examinare i-ar fi dat note mari 
doar pentru că Sălișteanu era la sfârșit de carieră și urma să iasă la pensie. 


Profesorul a încercat să medieze situația conflictuală dintre el și Comănescu și 
chiar să faciliteze o relaţie de tipul maestru-discipol: „încerca el cumva să intre în 
dialog cu mine. Nu reușea. Eram total turbat la sfârșit. Nu mai țin minte. Pe o anumită 
pictură am scris Futu-ţi gâtzii mă-tii dă fluture, pe alta Zgâtzii mă-tii dă fluture. La 
care el se oprește: « - Uite, vezi! Contează. Uite, asta cu Zgâtzii mă-tii dă fluture parcă 
sună mai bine. E mai...» încerca să găsească un rudiment de dialog cu mine, ceva: « 

- Putea și Shakespeare să scrie în loc de „Desdemona dă-mi batista!”, putea să zică 
„Fă, futu-ţi morţii mă-tii de curvă!” și nu mai rămânea de Shakespeare. Normal 

că noi putem presupune că i-o fi zicând și altceva. Dar Shakespeare a ales să spună 
„Desdemona dă-mi batista!”. Asta nu scade cu nimic tragedia situației. Dar chiar e 
așa, o tensiune, o chestie. Ăla nu vorbeşte urât până o omoară». A încercat săracul om 
de toate cu mine...” își amintește Comănescu discuţiile sale cu profesorul Sălișteanu 
înainte de finalizarea proiectului de diplomă. Lipsa relației maestru-discipol era 
denunțată de ambele părți: Comănescu se plângea că și-ar dori un maestru, eventual 
pe Martin Kippenberger, pe care îl admira mult în timpul facultăţii, iar Sălișteanu 
contraargumenta că încăpățânarea și atitudinea lui Comănescu ar îndepărta orice 
potențial maestru. Consider că frustrarea lui Comănescu era accentuată de modelul de 
relație pe care îl observa la colegul său: Dumitru Gorzo s-a arătat recunoscător față de 
profesorul său, Florin Mitroi și față de modul în care a evoluat relația dintre ei, chiar 
dacă au trecut și prin perioade mai dificile. 


Mai târziu, Comănescu avea să refere la prietenia sa cu Corina Mircan și la cercul de 
studenți care se formase în jurul ei ca la o experiență pozitivă și utilă pentru formarea 
sa ca artist. În Diateca de la etajul al treilea al sediului Universităţii din strada General 
Budișteanu, în spațiul Facultăţii de Istoria și Teoria Artei, se adunau mai mulţi tineri 
pe care Comănescu i-a cunoscut în acest context și cu care s-a împrietenit: Graţian 
Gâldău, Dan Popescu, ceilalți membri ai grupului Rostopasca și alţii. Întrebat în cadrul 
discuţiilor din cartea Rostopasca... pre limba ei” cine anume l-a susținut de-a lungul 
timpului și mai ales în perioada sa de formare, Comănescu se referă întotdeauna 
la relaţiile sa cu Adrian Guţă, Mihai Oroveanu, Corina Mircan și Ruxandra Balaci: 
aceștia sunt reprezentaţi în prima lucrare a seriei Grand Prix Remix. De asemenea, pe 
echipamentul pilotului distingem și unele dintre numele unor membri ai grupului 
Rostopasca: Angela, Gorzo, Floe, Alina. Comănescu încearcă în mod subtil să-și adune 
la un loc prietenii și susținătorii, iar această reprezentare simbolică în cadrul lucrării 


51. E. Kessler, Rostopasca... pre limba ei, p. 117 Acest lucru reiese și din interviurile de documentare 
pentru acest studiu. Spre exemplu, Comănescu amintește succesul neașteptat atunci când împreună 
cu membrii grupului Rostopasca au fost la Mihai Oroveanu să-i ceară să expună la Sala Dalles. 
Spaţiul expozițional Dalles avea un program foarte încărcat și stabilit pe luni de zile înainte, dar 


Rostopasca a primit spaţiul și au prezentat în 1999 Expoziţia de pictaje. 


îndeplinește dorința artistului de a-și marca originile culturale și de a-și stabili un 
context chiar în cadrul primei expoziții personale. 


Orașul în opera lui Comănescu: Berceni sau Yoknapatawpha? 


După destrămarea grupului Rostopasca, opera lui Nicolae Comănescu începe să fie 
marcată de interesul pentru peisaj urban. Deși Grand Prix Remix este prima expoziție 
personală de pictură, anterior acesteia, în 2003, Comănescu avusese o expoziție la 
Trieste, intitulată No Focus/Demo curatoriată de Ruxandra Balaci”. Expoziţia este 
compusă dintr-o serie de fotografii manipulate digital. În acestea identificăm imagini 
urbane cărora li se aplicase un filtru din programul Photoshop, pixelate mosaic, iar 
rezultatul seamănă cu o mostră, cu un DEMO pentru un film sau un joc pe computer. 
Dacă privitorul nu poate să cumpere DEMO-ul, „rămâne doar cu o imagine poetică 
a orașului și uneori cu o altă realitate”. Într-una dintre imagini putem recunoaște 
intrarea în stația de metrou din Piața Universității”, în alta un interior cu mese dintr- 
un restaurant McDonald's, identificabil după siglă. Dar în ansamblu Comănescu 
se fereşte să utilizeze imaginile simbolice sau atracțiile turistice ale Bucureștiului, 
selectându-și propriul traseu imaginar-cultural în care orașul poate fi mai degrabă 
ghicit decât recunoscut: „Nu cunoști străzile, nu cunoști clădirile, nu cunoşti mașinile. 
Dacă vrei să le cunoști, trebuie să mori pentru ele” scrie pe una dintre lucrări”. 


Atunci când se interesează de imagini urbane, Comănescu reprezintă o experiență 
diferită de cea din anii copilăriei și ai primei tinereți petrecute în Pitești. Artistul 
povestește că a crescut într-o zonă de case, într-un fel de mică burghezie în cadrul 
societății comuniste, în care avea parte de o atmosferă idilică: „Păi nu am trăit în 
Berceni, din contră. Am trăit la o casă cu grădină, cu trandafiri, aflată în apropierea 
unei păduri. În fiecare toamnă veveriţele veneau și ne furau nucile. De fiecare dată 
când lăsa bunică-mea la uscat pelteaua de gutui, găseam câte un fluture cap-de-mort 
cât farfuria, prins în peltea. Am trăit cumva în natură, beneficiind și de un orășel destul 
de urban pentru perioada comunistă și pentru mărimea lui, cum era Piteștiul”. Peisajul 
se schimbă atunci când artistul intră la Universitatea de Arte și se mută în București. 
Înfăţișarea peisajelor urbane este o preocupare constantă începând cu expoziţia Grand 
Prix Remix. În perioada 2004-2007 Comănescu redă orașul în culori aprinse, în care 
predomină roșul și verdele, o pictură impregnată de fotorealism cu influențe neo- 
pop. Peisajul nu este niciodată ușor recognoscibil, conținând aglomerări de oameni și 
mașini și imagini cu perspective răsturnate. 


În expoziţia sa din 2007, Beach culture in Bercsényi, Comănescu aduce în discuţie 
dimensiunea mitică a cartierului în care trăiește. In textul expoziției se vorbește 

despre exprimarea unor fantezii exotice, înfățișate într-un fost cartier muncitoresc 
comunist: pânzele lui Comănescu ispitesc ca într-un afiș publicitar care promovează 
o destinaţie exotică, spre o altă lume, cu mare și plajă în care femei frumoase 

în costume de baie pozează pe fundalul unor vase spaniole din epoca marilor 
descoperiri geografice. Încercarea de a transforma Berceniul într-o destinaţie de 
vacanţă face parte din inventarea unei povești cu aspecte mitice despre el, locuitorul 
unui tărâm văzut numai de sine. 


Expoziţia personală de la MNAC din 2011 se intitulează simplu Berceni. Într-o 
cronică ce analizează parcursul creației lui Comănescu, Erwin Kessler critică 
tendința de automitologizare și autobiografism pe care o identifică în spatele 
demersului artistic: „(...) și-a construit o Yoknapatawpha proprie, care este și 
totodată nu este Berceniul, cel care dă și numele retrospectivei. Arcadie-n Pictoria, 
Berceniul e distopia cea de toate zilele, o ceaușismă paradigmatică în care cimentul, 
praful și neantul își dau mâna pentru a ne face posibilă imposibila noastră viaţă, 
printre blocuri, parabolice, buticuri, mașini, gunoaie și noroaie. Problema este că din 
exprimare pură, Comănescu a ajuns astfel la tematizare plată” 55. Kessler sugerează 
faptul că pictorul a organizat prea curând o expoziţie retrospectivă și că nu ar fi 
evoluat din perioada sa de rebeliune, când era membru Rostopasca”“. De fapt, acesta 
critică autobiografismul lui Comănescu, pe care nu-l consideră suficient de bine 
argumentat și întemeiat în cuprinsul expoziţiei. 


Concluzie 


Biografia artistului Nicolae Comănescu este o lucrare nescrisă încă. Nu mi-am propus 
realizarea unui parcurs biografic-cronologic și cu o tramă narativă liniară și nici alte 
demersuri similare nu au fost realizate încă”. Evitând redactarea propriu-zisă a unei 
lucrări biografice, am identificat și am analizat un discurs autobiografic în opera sa pe 
care l-am considerat a fi un cumul de semnificații ce poate fi identificat sau atașat unei 
opere de artă. Consider că există artiști a căror operă are un caracter profund încărcat 
de substanţă autobiografică, dar nu am plecat de la premisa că Nicolae Comănescu 


55. E. Kessler, „Comă-n pictoria”. 

fac pe voi”, revista22.ro, http://www.revista22.ro/dupa-sevalet-sunt-eu-care-va-fac-pe- 
voi-3207.html, 2006, (15 august 2015). Deși în 2006 Kessler considera salutar ca Dumitru Gorzo să 


aibă o expoziție personală la MNAC, chiar mai repede în cariera sa decât Comănescu. 


57. E. Kessler, Rostopasca... pre limba ei, pp. 94-139. În interviul la care Nicolae Comănescu participă 
expune foarte pe scurt parcursul său artistic și vorbește pe larg despre perioada în care făcea parte 


din grupul Rostopasca și implicaţiile ulterioare ale acestei participări. 


face parte dintre ei. Pentru a înțelege caracterul biografic al operei sale e nevoie de o 
cercetare amănunțită, în care contextul și factorii exteriori au o importanţă sporită. 
Acest efect subsidiar al biografismului poate fi explicat prin modul în care artistul își 
împarte viața personală între a fi soț și părinte și a fi creator. Există puncte în care cele 
două se întâlnesc, dar într-un mod subtil și discret, pentru că pictorul consideră că 

nu este politicos să vorbeşti despre tine însuţi. Acesta explica într-un interviu: „Cred 
că am ceva de la ţară. Și poate să fie o chestie veche. Încă din perioada mea de formare 
se știa că nu trebuie să vorbești despre familie. Ca să nu se deoache”. În câteva cazuri, 
această discreție nu se aplică și Comănescu alege să-și pună în discuție persoana, 
familia, prietenii și evenimentele care îl marchează și îl interesează. 


Aceste elemente autobiografice pot constitui punctul de pornire al unui discurs 
biografic desfășurat într-un mod diferit de parcursul clasic al biografiilor. Nu am 
încercat să elaborez o narațiune biografică marcată de narațiunea cronologică 
și lineară a înșiruirii clasice a momentelor unei vieţi, ci mai degrabă o analiză 
fragmentară, cu o subiectivitate asumată. Acest tip de relatare incompletă și 
fragmentară, dar marcată de topoi biografici, se poate încadra în marea familie a 
discursurilor biografice analizate de Kris și Kurz, cu încercarea de a mă sustrage însă 
„iluziei biografice” de care vorbea Bourdieu. 


Lista imaginilor 


12 A Doua Venire, secolul al V-lea (?), cupola, biserica Sf. Gheorghe, Salonic. Foto 
Wikipedia, https://commons.wikimedia.org/wiki/File:RotondaMos.jpg 


13 Decorația în mozaic a absidei altarului, 402-417, biserica Santa Pudenziana, Roma. 
Foto Bianca Constantin 


17 Buna Vestire, 1191, arcul triumfal, biserica Sf. Gheorghe, Kurbinovo. Foto Vlad Bedros 


18 Împărtășirea Apostolilor, c.1330, absida altarului, biserica Maicii Domnului, 
Peć. Foto BLAGO Fund, http://www.srpskoblago.org/Archives/Pec/exhibits/ 
ChurchoftheVirginHodegetria/Altar/Apse/CommunionoftheApostles/282N2531__l.html 


26 Ambrogio Lorenzetti, Alegoria Bunei Guvernări, 1338-1339. Sala Celor Nouă, peretele 
de nord. Palazzo Pubblico, Siena. Reprodusă cu permisiunea Museo Civico, Siena 


26 Ambrogio Lorenzetti, Efectele Bunei Guvernări, 1338-1339. Sala Celor Nouă, peretele 
de est. Palazzo Pubblico, Siena. Reprodusă cu permisiunea Museo Civico, Siena 


27 Ambrogio Lorenzetti, Alegoria Relei Guvernări și Efectele Relei Guvernări, 1338- 
1339. Sala Celor Nouă, peretele de vest. Palazzo Pubblico, Siena. Reprodusă cu 
permisiunea Museo Civico, Siena 


32 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena. 


32 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


32 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


34 Porta Romana, Siena. Foto Wikipedia: https://upload.wikimedia.org/wikipedia/ 
commons/f/f9/PortaRomanaSienaCutside.]PG 


34 Lupa senese, acum în Piazza del Duomo, Siena. Foto Wikipedia: https://upload. 
wikimedia.org/wikipedia/commons/1/17/Siena_Cathedral__2015__%289%29.JPG 


34 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


34 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


34 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


35 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


37 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


37 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


38 Ambrogio Lorenzetti, Efectele Bunei Guvernări, 1338-1339 (detaliu). Sala Celor Nouă, 
peretele de est. Palazzo Pubblico, Siena. Reprodusă cu permisiunea Museo Civico, Siena 


42 Zodia Berbecului, 1469-1470. Salone dei Mesi, peretele de est. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


42 Zodia Taurului, 1469-1470. Salone dei Mesi, peretele de est. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


42 Zodia Gemenilor, 1469-1470. Salone dei Mesi, peretele de est. Palazzo Schifanoia, 
Ferrara, https://artsandculture.google.com/partner/musei-civici-di-ferrara 


42 Zodia Racului, 1469-1470. Salone dei Mesi, peretele de nord. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


43 Zodia Leului, 1469-1470. Salone dei Mesi, peretele de nord. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


43 Zodia Fecioarei, 1469-1470. Salone dei Mesi, peretele de nord. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


43 Zodia Balanţei, 1469-1470. Salone dei Mesi, peretele de nord. Palazzo Schifanoia, 
Ferrara, Foto Google Arts & Culture - Musei di Arte Antica di Ferrara, https:// 
artsandculture.google.com/partner/musei-civici-di-ferrara 


55 Nikolaus Kniipfer, Scenă din nunta Messalinei şi a lui Gaius Silius (Scenă de bordel), 
c. 1645-1655. Rijksmuseum, Amsterdam. Reprodusă cu permisiunea Rijksmuseum 


56 Anonim, Copie după Dirck van Baburen, Proxeneta, post 1623. Rijksmuseum, 
Amsterdam. Reprodusă cu permisiunea Rijksmuseum 


57 Gerard ter Borch, Conversaţie galantă, cunoscută și drept Admonestarea paternă, 
c.1654. Rijksmuseum, Amsterdam. Reprodusă cu permisiunea Rijksmuseum 


55 Jan Gerritsz van Bronchorst, Proxeneta, post 1642. Muzeul Brukenthal, Sibiu. 
Reprodusă cu permisiunea Muzeului Brukenthal 


64 Esaias van de Velde, Petrecere în aer liber, 1615. Rijksmuseum, Amsterdam. 
Reprodusă cu permisiunea Rijksmuseum 


71 Johannes Vermeer, Concertul, c.1664. Furat din colecţia Isabella Stewart 
Gardner Museum, Boston. Foto Wikipedia: https://upload.wikimedia.org/wikipedia/ 
commons/c/c8/Vermeer_'The_concert.]PG 


73 Johannes Vermeer, Doamnă așezată la virginal, 1670-1672. The National Gallery, 
Londra, Salting Bequest, 1910. Reprodusă cu permisiunea The National Gallery Picture 
Library 


79 Gustav Klimt, Fata din Tanagra, 1890, pictură murală în Kunsthistorisches 
Museum, Viena. Reprodusă cu permisiunea Kunsthistorisches Museum, Viena 


79 Gustav Klimt, Pallas Athene, 1898, Wien Museum. Reprodusă cu permisiunea 
Wien Museum 


79 Perseu omorând Meduza în prezența Atenei, metopă, Templul C din Selinunte, 
550-560 î.e.n., Museo archeologico regionale „Antonino Salinas” din Palermo. Foto 
University of Michigan Library Digital Collections, http://quod.lib.umich.edu/a/aict/x- 
gas117/gas100__img0017 


82 Gustav Klimt, Friza Beethoven, (Corul Îngerilor) 1902. Clădirea Secession, Viena, 
detaliu de pe peretele din dreapta. Foto: Oliver Ottenschlăger 


83 Gustav Klimt, Portretul Adelei Bloch-Bauer, 1907, Neue Galerie, New York. Foto: 
John Gilliland 02018, Scala Archives, Florența 


83 Mozaic pavimentar, biserica San Donato din Murano, secolul al XII-lea. Foto: 
Wikipedia, https://upload.wikimedia.org/wikipedia/commons/4/48/Murano__Santa__ 
Maria_e__Donato__27022015__09.jpg 


84 Gustav Klimt, schiță pentru friza din Palatul Stoclet, 1908-1911, MAK, 
Osterreichisches Museum fiir Angewandte Kunst, Viena. Foto: O MAK/ Georg Mayer 


86 Gustav Klimt, schiță pentru friza din Palatul Stoclet (Împlinire), 1908-1911. MAK, 
Osterreichisches Museum fiir Angewandte Kunst, Viena. Foto: O MAK/Georg Mayer 


86 Gustav Klimt, schiță pentru friza din Palatul Stoclet (Dansatoarea), 1908-1911. MAK, 
Osterreichisches Museum fiir Angewandte Kunst, Viena. Foto: O MAK/Georg Mayer 


86 Gustav Klimt, schiță pentru friza din Palatul Stoclet (Copacul Vieţii), 1908-1911. MAK, 
Osterreichisches Museum fiir Angewandte Kunst, Viena. Foto: O MAK/Georg Mayer 


86 Mozaicul absidei altarului, biserica San Clemente din Roma, c.1130. Foto: 
Wikipedia https://upload.wikimedia.org/wikipedia/commons/d/d1/Rom%Y2C__ 
Basilika__San_ Clemente%2C__Apsis_1.jpg 


88 Gustav Klimt, Portretul Mădei Primavesi, 1912. The Metropolitan Museum of Art, 
New York, Gift of Andre and Clara Mertens, in memory of her mother, Jenny Pulitzer 
Steiner, 1964. Reprodusă cu permisiunea The Metropolitan Museum of Art, New York 


89 Gustav Klimt, Judith I, Österreichische Galierie Belvedere, Viena. Foto: © 
Belvedere Wien/ Johannes Stoll 


90 Bătălia Lachișilor, panou de ghips reproducând un relief decorativ din Palatul lui 
Sennacherib din Niniveh (700-692 î.e.n), The British Museum. Foto: O The Trustees 
of the British Museum 


121 Simona Runcan, ilustraţii la Ion Creangă, Povestea porcului, ed. Ion Creangă, 
București, 1969. Foto Maria Popescu 


121 Ileana Ceaușu-Pandele, ilustraţii la Ion Creangă, Capra cu trei iezi, ed. 
Tineretului, București, 1969. Foto Maria Popescu 


122 Ileana Ceaușu-Pandele, ilustraţii la Greuceanu, ed. Ion Creangă, București, 1972. 
Foto Maria Popescu 


123 Livia Rusz, ilustraţii la Ion Creangă, Povești, povestiri, amintiri, ed. Ion Creangă, 
București, 1972. Foto Maria Popescu 


123 Livia Rusz, ilustraţii la Ion Creangă, Povești, povestiri, amintiri, ed. Ion Creangă, 
București, 1972. Foto Maria Popescu 


124 Eugen Taru, ilustraţii la Anton Pann, Povestea vorbei, ed. ESPLA, București, 1958. 
Foto Maria Popescu 


124 Eugen Taru, ilustraţii la Ion Creangă, Amintiri din copilărie, ed. Tineretului, 
București, 1959. Foto Maria Popescu 


124 Roni Nöel, ilustraţii la Ion Creangă, Harap Alb, ed. Tineretului, București, 1965. 
Foto Maria Popescu 


124 Roni Nöel, ilustraţii la Ioan Slavici, Doi feţi cu stea în frunte, ed. Ion Creangă, 
București, 1976. Foto Maria Popescu 


126 Val Munteanu, ilustraţii la Petre Ispirescu, Tinerețe fără bătrâneţe și viață fără de 
moarte, ed. Minerva, București, 1972. Foto Maria Popescu 


127 Anamaria Smighelschi, ilustraţii la Luna Betiluna și Dora Minodora și grădina, ed. 
Ion Creangă, București, 1973. Foto Maria Popescu 


128 Sabin Bălașa, ilustraţii la Marin Sorescu, Unde fugim de-acasă? , ed. Tineretului, 
București, 1966. Foto Maria Popescu 


129 Gellu Naum, ilustraţii la A doua carte cu Apolodor, ed. Tineretului, București, 1964. 
Foto Maria Popescu 


129 Jules Perahim, ilustraţii la Gellu Naum, Cartea cu Apolodor, ed. Tineretului, 
București, 1963. Foto Maria Popescu 


131 Geta Brătescu, ilustraţii la Charles Perrault, Motanul încălțat, ed. Ion Creangă, 
București, 1974. Foto Maria Popescu 


132 Eugen Taru, ilustraţii la Gottfried August Bürger, Aventurile baronului 
Münchausen, ed. Tineretului, București, 1967. Foto Maria Popescu 


137 Nicolae Comănescu, Autoportret, arhiva personală a artistului. Reprodusă prin 
amabilitatea artistului. Foto: Alexandru Paul 


139 Nicolae Comănescu, Schiță pentru Vai săraca floare, ce tristă e când moare, 1997- 
1998, arhiva personală a artistului. Reprodusă prin amabilitatea artistului. Foto: 
Alexandru Paul 


139 Nicolae Comănescu, Vai săraca floare, ce tristă e când moare, 1997-1998, arhiva 
personală a artistului. Reprodusă prin amabilitatea artistului. Foto: Alexandru Paul 


140 Nicolae Comănescu, Schiță pentru Zgâtzii mă-tii de fluture, 1997-1998, arhiva 
personală a artistului. Reprodusă prin amabilitatea artistului. Foto: Alexandru Paul 


140 Nicolae Comănescu, Zgâtzii mă-tii de fluture, 1997-1998, arhiva personală a 
artistului. Reprodusă prin amabilitatea artistului. Foto: Alexandru Paul 


140 Nicolae Comănescu, Schiță pentru Zgâtzii mă-tii de fluture (II), 1997-1998, arhiva 
personală a artistului. Reprodusă prin amabilitatea artistului. Foto: Alexandru Paul 


141 Nicolae Comănescu, Schiță pentru Phecalium Felix, 1997-1999, arhiva personală 
a artistului. Reprodusă prin amabilitatea artistului. Foto: Alexandru Paul 


141 Nicolae Comănescu, Phecalium Felix, 1997-1999, arhiva personală a artistului. 
Reprodusă prin amabilitatea artistului. Foto: Alexandru Paul 


141 Nicolae Comănescu, Autoportret, 1997-1998, arhiva personală a artistului. 
Rerodusă prin amabilitatea artistului. Foto: Alexandru Paul 


145 Nicolae Comănescu, Sometimes all Around Me Fells Like Wednesday, 2004, arhiva 
personală a artistului. Reprodusă prin amabilitatea artistului. Foto: Alexandru Paul 


146 Nicolae Comănescu, Grand Prix Remix, 2004, arhiva personală a artistului. 
Reprodusă prin amabilitatea artistului. Foto: Alexandru Paul 


151 Nicolae Comănescu, Tanti Paulina, 1995, arhiva personală a artistului. Reprodusă 
prin amabilitatea artistului. Foto: Alexandru Paul 


151 Nicolae Comănescu, La Moara lui Assan 2, 2010, arhiva personală a artistului. 
Reprodusă prin amabilitatea artistului. Foto: Alexandru Paul 


152 Nicolae Comănescu, La Moara lui Assan. Expeditie, 2010, arhiva personală a 
artistului. Reprodusă prin amabilitatea artistului. Foto: Alexandru Paul 


153 Nicolae Comănescu, propunere de siglă pentru grupul Rostopasca, nefinalizată, 
arhiva personală a artistului. Reprodusă prin amabilitatea artistului. Foto: Alexandru 
Paul 


Caiete de istoria artei 2018 

©2018 Editura UNArte 

Toate drepturile prezentei ediţii aparțin Editurii UNArte București. 
ISBN 978-606-720-106-2 


Tip de literă pentru titluri: Exo 
Tip de literă pentru corp de text: Merriweather 


